
Atcenan kansankokouksen paikka. Portaiden kohdalla 
sijaitsi puhujalava. 


Ateenan, Spartan ja heihin liittyneiden helleenien 
loistavaa taistelua Hellaaseen hyökänneitä persialaisia 
vastaan seurasi nousukausi niin valtiollisella kuin sivis- 
tykselliselläkin alalla. Ateenän saavuttama johtava ase- 
ma hedelmöitti sen henkistä elämää ja nosti sen ennen- 
kuulumattomaan virkeyteen, jolloin kuolemattomia 
taideluomia syntyi samaan aikaan kuin ajatusmaailma 
rikastui aatteilla, joiden elinvoima ei vieläkään ole 
loppuun kulunut. Mutta nousukausi ei tullut pitkä 
seksi. Pian suuri yhteisinnostus oli häipynyt, ui 
hengen sijaan astui eripuraisuus, ja johtavien valtioiden 
valtapyrkimykset pääsivät ohjaamaan Hellaan politiik- 
kaa. Ateenan ponnistukset suuren liittovaltion luomi- 


seksi: nostattivat vastustuksen, joka vihdoin hävitti: sen. 


poliittisen vallan ja peloponneesolaissodan kautta het- 
keksi saattoi sen — kuten näytti — kokonaan pois val- 
tiollisesta pelistä. Sen elinvoima ei käitenkaan öllut 
sortunut sen vallan kukistuessa, eikä kauaa kestänyt, 
ennenkuin se jo entisellä innolla oli mukana Hellaan 
valtioiden keskinäisissä kamppailuissa. Olot olivat 
kumminkin . muuttuneet suuressa määrässä, vanha 

verivihollinen Persia ei enää tuntunut yhteiseltä 
uhalta, vaan aina asianhaarain mukaan Hellaan valtiot 
kääntyivät sen puoleen erikseen tai useammat yhdessä 
ja käyttivät sen apua ja tukea hyväkseen omia heimo- 
laisiaan vastaan. Nurkkaisinmaallisuus rehotti täy- 
dessä loistossaan ja harvoin koetettiin tosioloissa val- 
voa yhteisetuja, niin kernaasti kuin puheissa viitattiin- 
kin loistavaan menneisyyteen ja Hellaan kokonaisetui- 
hin — oman toiminnan selitykseksi ja puolustukseksi. 
Ei ole kumma, että kun Makedonian kuningas 
Philippos täydellä todella kävi laajentamaan valtaansa 
helleenien alueille, hän ei tavannut vastassaan yhtenäistä 
rintamaa, vaan taitavasti käyttämällä hyväkseen hel- 
leenivaltioiden keskinäisiä kahnauksia ja sisäisiä riitai- 
suuksia saattoi viedä pyrkimyksensä perille. 

- Tulokset hänen toiminnastaan osoittivat, että Hel- 
laan yksityisten valtioiden vapauden aika oli loppuun 
kulunut. Helleenit eivät kyenneet omin voimin liit- 
tymään yhteen puoltamaan itsenäisyyttään ja vapaut- 
taan, vaan viimeiseen asti antoivat yksityisetujen ja 
-intressien hajoittaa ja hävittää. Mutta taistelussaan 
vapauden puolesta ovat tappiolle joutuneet aina vetä- 
neet jälkimaailman myötätunnon puoleensa. Ennen 
muita Ateenan vapauden lannistumatonta esitaisteli- 
jaa on jakamaton mielenkiinto seurannut, niin eri 
suuntiin kuin arvostelut hänen toiminnastaan mene- 
vätkin, toisten katsellessa sitä valtioviisauden, kannalta 
sen tuloksia silmällä pitäen, samalla kuin toiset ennen 
muuta ovat sen hengen lumoissa, joka häntä johti, 


Demostheneesta yksityisenä henkilönä on meidän 
vaikeata: saada mitään selvää ja luotettavaa kuvaa. 
Tosin kerrotaan paljon piirteitä hänen elämästään, 
mutta suurin osa on ilmeisesti myöhemmin syntyneitä 
juttuja, jotka todistavat siitä mielenkiinnosta, joka 
kohdistui häneen reetorikouluissa, mutta joiden toden- 
peräisyydestä ei ole mitään takeita. Ja samaten kuin 
on suhtauduttava varovaisuudella ystävien ja ihaili- 
joiden taholta. lähteneisiin juttuihin, samoin on ehkä 
vieläkin suuremmalla epäluulolla otettava vastaan ne 
tiedot, joiden alkuperä on etsittävä Demostheneen 
vihamiesten leirissä. Varmimman kuvan hänestä saa 
hänen omista säilyneistä puheistaan, mutta monet asia- 
` tiedot täytyy koettaa saada muualta, mikäli tiedonan- 
-toihin uskaltaa luottaa. | 

Demosthenes syntyi luultavimmin v. 384 e. Kr. 
Hänen isänsä, Demosthenes hänkin, Ateenan Paiania- 
kunnasta ja ammatiltaan asetehtailija, oli puhdasta 


ateenalaista syntyperää. Sitävastoin asettivat Demo- . 


_stheneen vastustajat hänen ateenalaisuuttaan äidin puo- 
lelta epäilyksenalaiseksi; hänen äitinsä, Kleobulen, 
isä Gylon oli näet aikoinaan ollut Krimin niemimäalla 
sijaitsevan Nymphaion-siirtolan päällikkö ja, niin väi- 
tettiin, siellä -nainut skytalaista syntyperää olevan 
"vaimon. Demosthenes vanhempi oli Ateenan oloihin 
— nähden varsin varakas, hän piti 33 orjaa asepajassaan 
työssä ja hänellä oli huomattavia summia sijoitettuina 


lainoihin; koko * omaisuus laskettiin 14 .talentiksi 


(n. 84,000 mk.). Perheensä onnettomuudeksi hän 
kuoli, kun nuori Demosthenes vasta oli seitsemän 


| vuoden ikäinen. Hän oli tosin testamentissaan antanut | 

erinomaisen tarkkoja ja täsmällisiä määräyksiä omai- 


nyt varakkaita sukulaisia holhoojiksi, vieläpä myöntä- 
nyt näille erikoisia etuja. Mutta holhoojien vaali 
osoittautui aivan epäonnistuneeksi ja Demosthenes 
vanhemman suunnitelmat perheen turvaamiseksi meni- 
vät kokonaan myttyyn. Holhoojien käsissä omaisuus 
hupeni hupenemistaan, ja nuorelle Demostheneelle 
selvisi jo aikaisin, että hänen tulisi olemaan pakko 
tuomioistuimen avulla koettaa holhoojilta saada takai- 
sin, mitä saatavissa oli. 

On ilmeistä, että kun tämä välttämättömyys 
kävi ilmi Demostheneelle, hänen kehityksensä sai vallan 
määrätyn suunnan. Hän oli, holhoojainsa laiminlyön- 
neistä huolimatta, saanut huolellisen koulukasvatuksen. 
Kerrotaan kyllä, että pojan ruumiillisen heikkouden 
takia hänen äitinsä ei tahtonut antaa hänen ottaa osaa 
ruumiinharjoituksiin gymnasionissa, mutta itse Demo- 
sthenes sanoo saaneensa sellaisen kasvatuksen kuin 
muut vapaasyntyiset nuoret, joita ei puute saata har- 
hateille. Mutta kun varsinainen koulunkäynti päättyi, 
alkoi hänelle vakava valmistustyö, jotta hän voisi toivoa 
omin voimin saavansa holhoojansa pakoitetuiksi tilille. 

Ateenassa, kuten kaikkialla muuallakin, vaati oikeu- 
denkäynti hyvää perehtymistä lakiin ja asetuksiin, 
, sitä suuremmalla työllä hankittavaa, kun tarkkaa, 
systemaattisesti järjestettyä esitystä Ateenan oikeudesta 
ei oliut olemassa enemmän kuin edes mitään kodifioi- 
tua lakikokoelmaa.- Henkilöt, jotka: perinpohjin tun- 
sivät Ateenan oikeutta ja kykenivät sitä opettamaan 
muille, olivat arvossa pidettyjä ja saattoivat ansaita 
hyvin. Mutta heidän tuli lisäksi kyetä neuvomaan, 
miten heiltä Saatua tietoa tuli käyttää, miten oli esiin- 

nyttävä oikeudessa. Ateenan tuomioistuimet olivat 
monihenkisiä valamiehistöjä, joiden jäsenet vuosittain. 
määrättiin täysivaltaisten kansalaisten keskuudesta. 
»Tuomareita» oli kuusituhatta, ja tuomioistuinten jäsen- 
luku vaihteli käsiteltäväin asiain merkityksen mukaan, 
niin että se saattoi nousta pariinkin tuhanteen henkeen. 
Asianomaisen tuli itse vapaassa puheessa antaa tuomiois- 
tuimelle täydellinen ja vakuuttava kuvaus asiastaan ja 
osata torjua vastustajan vastaväitteet. Ne vaatimukset, 
jotka Ateenan kansa asetti puhujalle — ei ainoastaan 
kansankokouksessa, vaan myöskin esiinnyttäessä tuo- 
mioistuimen edessä — eivät olleet pieniä. Ei mikään 
kansa ennen kreikkalaisia eikä heidän jälkeensäkään 
ole siinä määrässä pannut huomiota suulliseen esityk- 
seen eivätkä vaatimukset milloinkaan ole olleet niin 
korkeat. Synnynnäistä herkkyyttä kielen sointuvuu- 
delle ja lauseiden sulavuudelle oli vapaus ja kansanvalta 
kehittänyt erittäin pitkälle, kun kaikki tärkeämmät 
asiat esitettiin kansan päätettäväksi ja vastakkaisten 
mielipiteitten törmätessä yhteen kummankin suunnan 
esitaistelijat . kaunopuheisesti vetosivat kansaan. Hen- 
kilön, joka ei-kyennyt täyttämään niitä vaatimuksia, 
joita asetettiin julkisuudessa esiintyvälle, ei kannaita- - 
nut koettaakaan vedota kansaan ja saada se ktinnittá- 
mään huomiota siihen, mitä hänellä oli sydämellään. 
Kun näin oli asian laita, on luonnollista, että puhe- 
taidon mestarit ja etevät opettajat silloisessa Ateenassa 
olivat tärkeitä henkilöitä. Milloin maineen saavuttanut 
puhuja esiintyi, olkoonpa sitten kansankokouksessa 
ja oikeudessa ajamassa päivän asioita tai juhlapuhu- 
. jana, saattoi hän olla varma hartaasta kuulijakunnasta, 
ja/moni nuorukainen, jonka mielessä kangasteli yal- 
tiomiehen ura, seurasi esityksiä herkin mielin oppiak- 

seen, miten yleisö on vallattava, sen tunteisiin ja jär- 
keen vaikutettava puhutun sanan avulla. Puhetaidon 
opettajilla ei ollut oppilaista puutetta, ja etevimpiä 
ympäröivät sankat joukot, jotka korkeata maksua 
vastaan heidän johdollaan harjaantuivat puhujan 
jalossa taidossa. Kuuluisin tämän ajan opettajista 
oli Isokrates, ja moni ajan etevimmistä valtiomiehistä 
ja puhujista oli nauttinut hänen opetustaan. Hänen 
puheitaan, joita hän suunnattomalla ahkeruudella val- 
misti ja siloitti pienimpiä yksityiskohtia myöten, esi- 
tettiin suurissa helleeniläisissä juhlissa tai tulivat hänen 
koulukuntansa kautta tunnetuiksi ja niiden kautta 
samoinkuin suoranaisen opetuksenkin kautta hänen 
vaikutuksensa tuli hyvin suureksi, ainakin mitä tyy- 
liin tulee — oliko niillä suurta käytännöllistä vaiku- 
tusta, silloin kun hän niissä ajoi valtiollisia aatteita, 
on kiistanalaista. Isokrateen kehittämä tyyli oli siloista 
ja sujuvaa; hän hylkää aikaisempien puhujamesta- 
rien suosimat puolirunolliset kuvat ja soinnut, silti 
vajoamatta jokapàivaisyyteen. = Lauseet jaoittuvat 
määräsuuruisiin osiin, joita korva esitettäessä helposti. 
havaitsee, mutta siitä huolimatta lauseet eivät tunnu 
* paloitelluilta, vaan pitkät, sopusuhtaisesti jäsennellyt' 
periodit soluvat tasaisina, korvaa hivelevinä, ja kaikki, 
mikä särmikkyydellä ja epäsoinnulla loukkasi kreikka- 
laista korvaa, on tarkasti váltetty. Fama tyyli tuli 
paraiten oikeuksiinsa juhlallisessa puheessa, jossa mah- 
tipontisuus ja isänmaallinen suurisanaisuus voi rehoit- 
taa ja josta kiihko ja intohimo on kaukana, sen liikkuessa 
yläpuolella elämän jokapäiväistä riitaa ja huolta. Senpä 
takia se ei oikeuspuheissa oikein luonnistunut. 
Isokrateen tyyli ei kumminkaan ollut yksinvaltit- 

seva, hänen rinnallaan toiset opettajat pyrkivät luo: ` 

maan mahdollisimman vaikuttavan tyylin, joka kykeni 
tempaamaan kuulijat mukaansa, taikka pukemaan esitet- 
tävänsä muotoon, joka ennen kaikkea saattoi saada kuuli- 
jat vakuutetuiksi ja torjua vastaväitteet. Tällainen esitys- 
muoto vastasi enemmän Demostheneen tarpeita, olihan 
hänen lähin tarkoituksensa oikeustietä koettaa saada epä- 
rehellisiltä holhoojilta omaisuutensa takaisin. Siinä ehkä 
selitys, miksi hän ei pyrkinyt Isokrateen oppilaspiiriin, 
vaan valitsi Isaioksen opettajakseen. Tämän puheissa, 
jotka hän joko piti omasta puolestaan oikeudessa, tai 
kirjoitti muita varten, ei tapaa Isokrateen puheittenlevol- 
lisesti soljuvaa virtaa, niiden siloiteltua muotoa, vaan 
niille on ominaista esitettävän asian tyhjentävä käsittely 
ja todistelun terävyys ja esitys on yksinkertainen, huo- 
liteltu, käänteiden ja kysymysten vilkastuttama. Isaios 
,oli saavuttanut maineensa ei yksistään puhujana vaan 
samalla asianajajana ja Ateenan oikeuden perinpoh- 
jaisena tuntijana; etenkin perintö-asioita ajaessaan hän 
oli osoittanut suurta taitavuutta. Eipä ihme, että 
hänestä tuli Demostheneen opettaja; jopa kerrotaan 
Isaioksen antautuneen kolmen, neljän vuoden aikana 
yksinomaan nuorta Demosthenesta opettamaan luo- 
puen muusta opetuksesta, ja palkka, jonka hän sopi- 
muksen mukaan sai, olisi ollut sen mukainen, 10,000 
drakhmaa. Silti Demosthenes ei tietenkään lyönyt laimin 
niitä muita mahdollisuuksia tutustua puhetaitoon, 
joita Ateenassa niin runsaasti oli tarjolla, ja myöskin 
muiden puhetaidon opettajien periaatteista ja tyylistä 
hän pääsi selvyyteen, käyttämättä kumminkaan hei- 
dän suoranaista opetustaan. Etenkin Isokrateen vai- 
kutusta voi hänen puheissaan huomata. 
Monta juttua kerrotaan siitä väsymättömästä työstä, 
jolla Demosthenes valmistautui puhujaksi, mutta enem- 

män kuin varsinaiseen puhetaidon oppimiseen nämä 
kohdistuvat hänen ponnistuksiinsa saavuttaa tarpeel- 
lista esitystaitoa. Eipä näet Ateenassa suinkaan riittä- 
nyt, että puhe oli hyvin laadittu, se oli myös esitettävä 
hyvin, jos mieli suorastaan voida vaikuttaa kuulijoi- 
hin. Äänen tuli olla hyvin koulittu, sointuva ja tai- 
puisa ilmaisemaan pienimpiäkin vivahduksia. Esiin- 
tymisen puhujalavalla tuli olla levollinen, mutta ei 
mitenkään sopinut vanhan .ajan puhujien tavoin 
seistä liikkumatta, kädet puvun laskoksissa, vaan näyt- 
telijän tavoin tuli osata sovittaa liikkeensä puheen 
mukaan ja viehättää kauniilla esiintymisellä. Jos hel- 
leeneille yleensä, niin eritoten ateenalaisille oli selviö, 
että ainoastaan kauniin muodon takana saattoi olla 
kaunis sisältö, ja ainoastaan jos muoto tyydytti heidän 
kauneuteen tottunutta silmäänsä ja korvaansa, saat- 
toivat he uskoa sisällönkin kelpoisuuteen. Demosthe- 
neella ei alunperin ollut kaikkia hyvän esiintyjän 
edellytyksiä. Hän ei, niin kerrotaan, osannut kunnol- 
leen lausua r:ää, hänen äänensä oli ohut ja hän hengäs- 
tyi helposti. Väsymättömästi hän ponnisteli voittaak- 
seen -heikkoutensa. Perintitiedon mukaan hän -piti 
kiviä suussaan ja koetti siitä huolimatta puhua selvästi; 
hän harjoitteli lausumaan otteita runoilijain teoksista 
kulkiessaan nopeasti ja kiivetessään jyrkänteitä. Ja 
* yhtä suuresti hän työskenteli saadakseen lapsuudesta 
asti heikon ruumiinsa. jänteväksi ja kulmikkaat liik- 
keensä sulaviksi ja eloisiksi. Lopputulos oli hyvä, 
mutta se oli vaatinut pitkällistä työtä, ja vielä kun hän 
ensimäisiä kertoja esiintyi julkisesti, ei hän ollut saavut- 
tanut täyttä mestaruutta esiintymisessä, joskin on luulta- 
vaa, ettei siinä kertomuksessa ole perää, jonka mukaan 
hän ensimäisiä kertoja koettaessaan puhua kansalle 

ei saanut puhua loppuun, koska hänen puutteellinen 
lausumisensa ja kömpelö esiintymisensä herätti niin 
paljon pilkkaa ja melua, ettei jatkoa voinut ajatella. 

Tultuaan 18 vuotiaana täysi-ikäiseksi v. 366 Demo- 
sthenes vaati holhoojansa tilille siitä tavasta, jolla he 
olivat hoitaneet hänen omaisuuttaan. Kaksi kokonaista 
vuotta kesti kumminkin, ennenkuin asia joutui oikeu- 
den käsiteltäväksi. Osaksi ei Demosthenes itsekään 
ollut heti valmis siihen, hänen opintovuotensa Isaiok- 
sen johdolla eivät vielä olleet päättyneet, ja hän oli 
alusta alkaen päättänyt ajaa asiansa itse, turvautumatta 
"vieraan, ammattiasianajajan tekemään puheeseen. 
Lisäksi hänen täytyi päästä täysin selville siitä tilasta, 
johon hänen isänsä jälkeenjättämä omaisuus oli saa- 
tettu, ja kerätä aivan ehdottomasti sitovat todistukset 
holhoojain menettelystä. Toiselta puolen oli vielä 
koetettava saada holhoojat, joista Aphobos oli tunne- 
tuin, sovinnolla korvaamaan aikaansaamansa vahin- 


got. Kaikki oli kumminkin turhaa ja v. 364 Demosthe- 


* nes jätti asianomaiselle arkhontille kolme kannekirjaa 
holhoojiaan vastaan syyttäen heitä epärehellisestä 
menettelystä. Kun juuri silloin Ateenassa laivasto 
oli varustettava sotaretkelle, keksivät syytetyt keinon, 
jolla he toivoivat selviytyvänsä asiasta. Laivojen varus- 
taminen oli varakkaitten kansalaisten tehtävä, mutta 
Demosthenes ei kuulunut niihin, joiden osalle olisi 
tullut varustaa laiva. Silloin eräs Thrasylokhos, jolle 
laivan varustaminen, trierarkhia, oli määrätty, väitti, 
että Demostheneen ennen häntä tuli varustaa laiva, 
koska tämä muka oli paremmissa varoissa. Ellei 
Demosthenes tähän suostuisi, vaati hän omaisuuden 
vaihtoa; Ateenan lain mukaan näet henkilö, jolle joku 


suoritus valtiolle, ‘leiturgia, oli määrätty, saattoi vaa- 

tia toista, jota hän piti varakkaampana ja joka siis ennen 
häntä olisi ollut velvoitettava tähän, joko suorittamaan 
leiturgia tai vaihtamaan omaisuutta. Jos Demosthe- 
nes olisi suostunut jälkimäiseen vaihtoehtoon, ei 
jutusta olisi tullut mitään, koska hän sillä olisi menet- 
tänyt käyttöoikeutensa, ja edellinen vaihtoehto olisi 
riistänyt Demostheneeltä, senkin vähän omaisuuden, 
mikä hänellä vielä oli jälellä. Kirvelevin sydämin 
Demosthenes suostui varustamaan trierin, ja jutut hol- 
hoojia vastaan tulivat v. 363 käsittelyn alaisiksi. Meille 
ovat Demostheneen molemmat puheet Aphobosta 
vastaan säilyneet ja niistä saamme tarkat tiedot sekä 
hänen varallisuusseikoistaan että niistä vehkeistä, jotka 
oli punottu häntä vastaan, ja niistä väitteistä, jotka 
vastaaja puolustuksekseen esitti. 

Puheensa lopussa Demosthenes vetoaa tuomioistui- 
meen viitaten äitinsä ja sisarensa sekä omaan epätoi- 
voiseen tilaan, jos kanne hylätään: »Auttakaa meitä 
oikeuden takia, itsenne, meidän ja isävainajamme 
takia; pelastakaa, säälikää meitä, kun nämä sukulaiseni 
eivät ole minua säälineet. Rukoilen ja vannotan teitä 
lastenne, vaimojenne, koko omaisuutenne kautta: niin 
‘ totta kun te tahdotte niistä iloita, älkää hylätkö minua 
älkäättekä saako aikaan, että äitini, menetettyään muut 
toiveensa elämässä, vielä joutuu hänen säädylleen arvot-- 
tomaan asemaan. Nyt hän uskoo, että kun pääsen oikeuk- 
siini, otan hänet luokseni ja annan sisarelleni myötä- 
jäiset; mutta jos te päätätte jotain muuta, josta jumalat 
varjelkoot; millä mielellä hän silloin olisi, kun hän 
näkee isänperinnön lisäksi minulta riistetyn myöskin 
kansalaisen kunniaoikeudet, ja kun hän ei voi toivoa, 
että sisareni voisi saavuttaa ansaitsemaansa osaa elä- 
mässä köyhyyden takia, jota ei voi välttää? En ole 

ansainnut, te tuomarit, etten teidin taholtanne saa 
oikeutta ja että vastustajani epäoikeutetulla tavalla 
saavat pitää niin paljon rahaa» "Tuomarit voivat 
hänestä toivoa kunnon kansalaista, mutta millainen 
Aphobos on, sen he jo ovat huomanneet. f 

_ Kummassakin puheessa on Demostheneen opet- 
tajan vaikutus selvästi tunnettavissa, hänen ominta- 
keisuutensa on vielä verrattain vähäinen. Tavataanpa 
suoranaisia otteitakin Isaioksen puheista. = Mutta 
puheet ovat taitavasti kokoonpannut, mitä asiallisuu- 
teen tulee — muodollinen puoli ei vielä ole niin kor- .. 
kealle kehittynyt. = Kaikista vastustajain vehkeistä 
huolimatta Demosthenes voitti juttunsa, ja ainakin 
Aphobos tuomittiin maksamaan hänelle 10 talenttia. 
Muiden holhoojain jutuista ei ole tarkempia tietoja; 
mahdollisesti ne keskeytyivät ja saatiin sovitetuiksi. + _ 

Juriidisesti Demosthenes oli voittanut, mutta voitto 
ei hänelle tuottanut taloudellisesti läheskään niin pal- 
jon kuin sen olisi pitänyt. Aphobos turvautui kaiken- 
kaltaisiin vehkeisiin, saadakseen todistetuksi, ettei hän 
omistanut sanottavasti mitään, ja monien rettelöiden 
ja nähtävästi turhien oikeudenkäyntien jälkeen Demo- 
stheneen oli tyydyttävä pieneen osaan siitä, minkä 
oikeus päätöksellään oli velvoittanut hänen holhoojansa 
suorittamaan hänelle. Huonon taloudellisen asemansa 
vuoksi Demostheneen tämän jälkeen oli pakko asian- 
ajajana koettaa ansaita leipäänsä. 

Kuten ennen mainittu, tuli Ateenassa asianosaisten 
omakohtaisesti esiintyä oikeudessa. Lisäksi he saattoi- 
vat oikeuden ja vastapuolen suostumuksella kutsua. 
apupuhujia asiaansa tukemaan. Eivät läheskään kaikki 
kansalaiset kumminkaan kyenneet suorittamaan omaa- 
kaan osuuttaan ilman vierasta apua, ja tästä seurasi, 

ettà logographoksen ammatti aikaa myöten tuli tär- 
keäksi j ja varsin tuottavaksi. Logographos, puheenkir- 


set yhtä hyvin kuin sen ongelmat ja takaportitkin, 
jos niiksi tuli; Mutta sitäpaitsi hän oli perehtynyt 
puhetaitoon, joten hän kykeni laatimaan esitykset 
ulkonaisesti vaikuttavaan muotoon. Kun lisäksi puhe 
oli laadittava päämiehen pidettäväksi, täytyi logogra- 
phoksen kyetä kokonaan asettumaan päämiehen kan-, 
nalle ja sepittää puheensa niin, että ne todella sopivat 
päämiehen esitettäviksi, ja esim. Lysiaan ja Isaioksen 
kykyä tässä suhteessa ihailtiin | Logographoksen 
ammattia moni arvossapidetty j ja sittemmin huomatta- 
* van valtiollisen aseman saavuttanut kansalainen har- 
joitti, esimerkiksi Demostheneen aikalaiset Lykurgos 
ja Hypereides, joiden kanssa hänellä valtiollisella 
alalla oli paljon yhteistä; mutta kun Ateenassa myös 
vilisi nurkka-asianajajia, jotka vain kiihoittivat ihmisiä 
oikeudenkäynteihin ja ottivat ajaakseen millaisia asioita 
tahansa, ei ole ihmeteltävä, että koko ammattikunnan 
arvo ei ollut kovin suuri eikä logographos-nimen 
kaiku ehdottomasti hyvä, etenkin kun tämäntapaista 
toimintaa raha-ansion vuoksi monet pitivät vapaan 
kansalaisen arvoon soveltumattomana. 

-Meidän ei ole mahdollista päättää, miten laajassa 
mittakaavassa Demosthenes harjoitti tämmöisen asian- 
ajajan ammattia. Niistä puheista, jotka hän sepitti 
päämiehilleen oikeudessa pidettäviksi, olivat luonnolli- 
sesti vain. harvat senlaatuisia, että ne pidettiin säily- 
misen arvoisina, vaan useimmiten ne tehtyään tehtä- 
vänsä pian hävisivät jäljettömiin. Melle on tosin. 
Demostheneen nimellä säilynyt yli 60 puhetta, joista . 
33 oikeudessa. pidettyä, mutta näistä on tutkimus 

osaksi jo vanhalla ajalla, osaksi vasta meidän päivi- 
nämme kieltänyt noin 18 puheen demosthenelaisen 
alkuperän, joten varmasti alkuperäisiä asianajajapu- 
heita yksityisasioissa olisi 15, Kun ottaa huomioon, 
että Demostheneen taloudellinen asema hänen myö- 
hemmällä iällään ilmeisesti oli varsin hyvä, joskaan 
ei suorastaan loistava, niin saanee päättää, että hän aika- 
naan oli paljon käytetty ja hyvin maksettu asianajaja. 

Niissä puheissa, jotka meille ovat säilyneet, on Demo- 
sthenes käsitellyt varsin erilaisia asioita. Voi todeta; 
että hän erinomaisella varmuudella hallitsee kulloin- 
kin käsiteltävänä olevaan kysymykseen kuuluvia seik- 
koja, ja hänen puheitaan pidettiinkin jo vanhalla 
ajalla aarreaittana, josta oli ammennettavissa runsaasti 
tietoa Ateenan laeista ja oikeudesta. Puheiden sävyn - 
Demosthenes taitavasti on sovittanut asian ja asiak- 
kaan mukaan; ensimäisellä silmäyksellä emme niissä 
tapaa etevää puhujaa, vaan erilaisessa yhteiskunnalli- 
sessa asemassa olevat henkilöt puhuvat niissä kukin 
omalla tavallaan. Asian kaikinpuolinen esitys ei kos- 
kaan muodostu kaavamaiseksi, mutta asema on selvästi 
kuvattu ja kaikki, mikä ei varsinaisesti vie asiaa eteen- 
päin, on vältetty. Erikoisesti ihailivat myöhemmät 
asiantuntijat hänen todistelutapaansa, joka puheesta. 
toiseen vaihteli todistusaineiston mukaan, mutta.aina 
iski naulan päähän. Demostheneen esitys on mukaansa 
tempaava ja tuntuu vakuuttavalta, mutta missä määrin 
se aina oli oikea ja vei toivottuun” tulokseen, on eri 
kysymys. Näitä puheita arvosteltaessa on aina muista- 
minen, että ne eivät pyrikään syvemmässä merkityk- 
sessä olemaan objektiivisia, vaan ovat laaditut toisen 
riitapuolen tilauksesta ja hänen etuaan silmällä pitäen. 
Meiltä lisäksi puuttuvat vastapvolen esitykset, mutta 

sittenkin tarkempi tutkimus toisinaan voi osoittaa, 
että todistelu ei joka kohdassa kestä tarkastelua. Samoin 
kuin hänen opettajansa Isaios Demostheneskin saattoi 
- laajentaakseen ja vahvistaakseen todisteluaan liittää 
vahvoihin syihin näennäis-syitä silmänlumeiksi aset- 
taakseen ajettavansa asia niin edulliseen valoon kuin 
mahdollista, ja käyttää toisinaan niin monijakoista ja 
taidokasta todistelua, että kuten eräs puhetaidon tut- 
kija vanhalla ajalla, Dionysios Halikarnassolainen, 
huomauttaa, se lukijassa saattaa taidokkuudellaan herät- 
tää epäilyksiä, että kaunis muoto peittää heikkoa asiaa, 
silloinkin kun ajettava asia on ehdottomasti oikea. — 
Mikäli voi päättää, ei Demosthenes ottanut todella 
kehnoja asioita ajaakseen, mutta eipä hän tietenkään 
myöskään voinut rajoittua yksinomaan sellaisiin, joissa 
voitto sinänsä oli varma; onhan epävarmoilla asioilla 
aina viehätyksensä asianajajalle, jonka kyky niissä pan- 
naan suuremmalle koetukselle. Mutta siksi on myös 
luonnollista, että Demostheneen avustama riitapuoli 
ei aina saattanut voittaa. , 
‘Demosthenes jatkoi logographos-ammatin harjoit- 
tamista nähtävästi noin 340-luvun keskivaiheille saakka. 
Ainakaan eivät mitkään hänen säilyneistä asianajajapu- 
heistaan ole myöhempiä; ja valtiollinen elämä, johon 
hän .jo paljon aikaisemmin oli alkanut ottaa osaa, 
vaati hänet silloin kokonaan, kun Ateenaa uhkaavat 
vaarat alkoivat tulla yhä pelottavammiksi ja mahdolli- 
suudet niiden torjumiseksi yhä vaikeammiksi. 
Demostheneen toiminnalle valtiomiehenä on hänen 
toimintansa asianajajana ollut erittäin tärkeä. Hänen 
perehtymisensä Ateenan oikeuteen, jolle jo Isäioksen 
opetus oli laskenut luotettavan perustuksen, tuli 
yhä monipuolisemmaksi ja täydellisemmäksi, ja elä- 

västä elämästä otettujen oikeuskysymysten terävä 
eritteleminen kehitti suuremmassa määrässä kykyä 
ottamaan osaa valtiolliseen elämään kuin Isokrateen 
koulukunnan harjautuminen kauniissa muodossa käsit- 
telemään mielivaltaisesti keksaistuja kysymyksiä. 


IT... 


- Demostheneen tullessa miehenikään ei Ateenan 
asema suinkaan ollut loistava. Se oli aikoja sitten menet- 
tänyt persialaissodissa saavutetun valta-aseman, ja 
vaikka nöyryytykset, jotka sen vanha kilpailija ja vihol- 
linen Sparta sille oli tuottanut peloponneesolais- 
sodassa, eivät sitä olleet suinkaan murtaneet, ei sen ollut 
onnistunut kohota entiseen mahtavuuteensa. Samaan 
aikaan kuin Theba oli antanut Spartan ylivoimalle 
iskun ja itse alkanut nousta Hellaan johtoasemaan, 
ryhtyi Ateena (v.378/7 e. Kr.) uudestaan luomaan 


meriliittoa, tasan sata vuotta sen jälkeen kuin sen 


peloponneesolaisspdan hajoittaman meriliiton liitto- 
sopimus oli tehty. Aluksi toimittiin harkitusti, liitto- 
läisille taattiin täysi autonomia, Ateena ei saisi majoittaa 
sotaväkeään liittokaupunkeihin ja erikoinen liittoneu- 
vosto perustettiin. Liitolla näytti olevan hyvät tulevai- 


‘ suudentoiveet. Yhä uusia jäseniä siihen saatiin liitty- 


mään, ennen kaikkea saaria ja rannikkokaupunkeja 


— Rhodoksesta Byzantioniin asti; | Lánsi-Kreikassakin 


liitolla oli menestystä. Mutta menestys johti välien 
kylmenemiseen Theban kanssa, jopa 'Theba ryhtyi 
suorastaan toimimaan Ateenaa vastaan. = Pahempi 
vielä oli, että Ateena ei kauan tyytynytkään vapaaseen 

liittoon. Väkivalloin se hankki haltuunsa Samos-saa- 
ren ja Thrakian kaupunkeja, kuten Amphipoliin ja 
Poteidaian, ja liittolaistensa se yhä selvemmin antoi 
tuntea, kuka liiton johtaja oli ja ketä oli toteltava. 
Liittolaisten suorittamat »avustukset» saivat yhä enem- 
män veron luonteen ja Ateenan käyttämät palkkasotu- 
rijoukot kohtelivat sen liittolaisia melkein kuin vihol- 
lisia ja voitettuja. Tästä kaikesta syntyneen tyyty- 
mättömyyden puhalsivat Ateenan kilpailijat ilmiliek- 
kiin ja v. 357 suoranainen sota puhkesi. Karian hal- 
litsijan Mausolloksen tukemana Khios, Rhodos, Kos 
ja Byzantion ilmoittivat luopuvansa liitosta ja vastus- 
tivat menestyksellä Ateenan sotavoimia, vaikka näitä 
johtivat sotaakokeneet päälliköt Khares, Iphikrates, 
Timotheos. Kun lisäksi Persian. suurkuningas alkoi 
harjoittaa painostusta, ei Ateenan kannattanut jatkaa 
sotaa, ja v. 355 se teki rauhan, jossa se menetti huo- 
mattavan osan liittolaisistaan. Niin hyvillä enteillä alulle- 
pantu yritys liittovaltion perustamiseksi raukesi sikseen. 

Onnettoman liittolaissodan jälkeen pääsi Ateenassa 
valtaan puolue, joka näki pelastuksen ennen kaikkea 
siinä, että sen talous, joka sodassa oli joutunut koko- 
naan pois tasapainosta, taas saatettaisiin kuntoon; 
tämän saavuttamiseksi oli Ateenan pidättäydyttävä 
kaikesta sekaantumisesta muiden valtioiden keskinäi- 
siin suhteisiin, sillä se voisi johtaa yhteentörmäyksiin. 
Oli tyydyttävä siihen, mikä Ateenalle aikojen temmel- 
lyksestä vielä oli jäänyt aluetta ja valtaa. Tällainen 
eristäytyminen oli, kumminkin ' vaikeasti toteutetta- 
vissa pienessä Kreikassa, jossa valtioiden väliset lan- 
gat kulkivat ristiin rastiin eikä toiseen hevillä ollut 
tuntumatta, mitä toisessa tapahtui. Eipä kestänytkään 
kauan, ennenkuin toinenkin puolue nosti Ateenassa - 

päätään, puolue, joka uneksi Ateenan suuruutta ja 
jota esi-isien maine ja loisto houkutteli. Rauhanpuo- 
lueen ja — sekaantumattomuuspolitiikan johtajaksi 
kohosi Eubulos. Suurella taidolla hän huolehti Ateenan 
raha-asioista, joiden hoitajaksi hän useamman rahan- 
hoitokauden ajaksi uudestaan valittiin. On arveltu, 
että hänen puolueeseensa ennen kaikkea kuuluivat 
varakkaat kansalaisryhmit, joiden oma etu vaati 
rauhallisia oloja, kun taas vastapuolue muka nojautui laa- 
joihin kansankerroksiin; mutta nähtävästi ei senta- 
paista puoluejakoä ollut olemassa. Jokaisen, joka 
Ateenassa pyrki johtamaan valtion asioita, täytyi kyetä 
saavuttamaan kansan luottamusta ja suosiota; laajalle, 
kansanvaltaiselle pohjalle rakentuva hallitusmuoto ei 
antanut muuta mahdollisuutta menestykselliselle toi- 
minnalle. Ja onkin todettu, että täydellisimmän kan- 
sanvallan vallitessa sittenkin suurin osa valituista, 
tärkeämmistä virkamiehistä ja valtion johtajista kuu- 
lui varakkaaseen säätyyn, yläluokkaan»; varsinaiset 
nousukkaat ovat harvassa. 

Eubulos osasi taitavasti liittää laajat kansanker- 
rokset politiikkaansa kannattamaan, etenkin myön- 
tämällä heille taloudellisia etuja. Ennen kaikkea n. k. 
theorika-rahaston käyttö hankki hänelle kansanjouk- 
kojen suosion. Aikaisemmin oli ollut säädetty, että 
valtiontulojen ylijäämä oli siirrettävä sotarahastoon 
(stratiotika), mutta jo Perikles alkoi jakaa osia ylijää- 
mästä suorastaan kansalle, valtionvarojen varsinai- 
selle omistajalle, lähinnä varattomien kansalaisten 
pääsylippuihin teatteriin suurissa juhlissa (theorika). 
Myöhemmin tapa oli jatkunut, mutta sodat vaativat 
_ osuutensa rahastosta eikä valtion talouskaan 4:nnen 
vuosis. alkupuoliskolla ollut niin loistava, että tuntu- 

Eubulos sai valtion taloudellisen aseman huomatta- 
vasti paranemaan, mutta valtionvarojen ylijäämää 
hän alkoi yhä suuremmassa määrässä jakaa kansalle 
juhlarahoina. Tällainen taloudenhoito tietysti oli omiaan 
suuria joukkoja miellyttämään j ja Eubulos saattoi olla 
varma siitä, että niin kauan kuin valtio saattoi jakaa 
näitä varoja, ei kansan Kannatus tulisi häneltä puut-" 
tumaan. Kun hän samalla eristäytymispolitiikallaan 
paljon vähemmän rasitti omistavia luokkia, joiden ei 
läheskään yhtä suuressa määrässä kuin aikaisemmin 
tarvinnut suorittaa laivanvarustamiskustannuksia eikä 
muitakaan menoja, jotka etenkin levottomina aikoina 
painoivat varakkaita, oli hänellä heidänkin taholtaan 
vahva kannatus varma. 

taisiin vältetyksi kosketus niiden Lai kanssa, 
jotka muualla kuohuttivat mieliä, ei toteutunut. Ali- 
tuiseen oli Ateenankin määrättävä kantansa esiinty- 
vissä riitakysymyksissä, ja ne jotka toivoivat, että 
Ateena jälleen noudattaisi aikaisempaa, aktiivista poli- 
tiikkaa, koettivat voimiensa mukaan saada Ateenaa 
entiseen tapaan valvomaan etujaan. 

Kesällä 354 e. Kr. olivat mielet Ateenassa kiihdyk- 
sissä ja kansankokouksessa monet puhujat voimak- 
kaasti kehottivat kansaa ryhtymään varustuksiin sotaa 
varten Persiaa vastaan, sillä varmalta :aholta muka 
tiedettiin, että Persian suurkuningas suunnitteli sota- 
retkeä Ateenaa vastaan, ja siitä, että hän oli ryhtynyt 
suuremmoisiin valmisteluihin sotaisessa mielessä, ei 
. ollut epäilystäkään. ' Siksi oli muka varminta koettaa: 
ennättää ennen ja esi-isien mainetekoja muistellen 
rohkeasti käydä vanhan perivihollisen kimppuun; 

ennenkuin hän ehtisi heittää joukkonsa Attikan rannoille. 
Muu Hellas vain oli kutsuttava mukaan ja varmana 
saattoi pitää, että lähettiläät, jotka lähetettäisiin heimo- 
laisvaltioihin, eivät palaisi tyhjin toimin, vaikkapa 
suurkuningas koettaisikin saada helleenejä mukaansa. 

Yhteinen sota Persiaa vastaan oli vanha lempiaate 
puhujien keskuudessa; olihan se jo kerran ennenkin 
saanut Hellaan voimat yhtymään menestykselliseen 
yhteistoimintaan, ja viittaukset suureen menneisyy- 
teen, jolloin Ateena johti helleenien joukkoja Persiaa 
vastaan, olivat aina mieleistä kuultavaa kansalle. Lisäksi 
tuli, että Ateenalla todella oli syytä pelätä, että Per- 
sian suurkuningas ei juuri suhtautunut siihen ystäväl- 
lisin mielin. Persian valta oli ajan mittaan laskenut, 
sen satraapit ajoivat monasti itsenäistä politiikkaa 
ja moni kaupunki ja maakunta oli irtautunut siitä. 
Vasta Artakserkses III Okhos (359-337 e. Kr.) ryhtyi 
jälleen voimakkain ottein keskittämään valtaa kunin- 
kaan käsiin. Ateenalaiset sotapäälliköt olivat, toisi- 
naan virallisesti, toisinaan omin päin tukeneet kapi- 
noivia satraappeja ja kuninkaan vastustajia ja vast'- 
ikään, v.355, oli suurkuninkaan lähettiläitä käynyt 
Ateenassa valittamassa, että Ateenan sotapäällikkö 
Khares tuki kapinoivaa Artabazosta Vähässä-Aasiassa. 
Ateena oli silloin kutsunut hänet takaisin ja siis antanut 
myöten Artakserkseelle, mutta silti ei ollut sanottu, 
että Persia oli tyydytetty ja aikoi jättää asian sikseen 
koettamatta kostaa. 

Mutta niin mahdolliselta kuin ateenalaisista tuntui- 
kin, että Artakserkses hautoi vihamielisiä suunnitel- 
mia Ateenaa vastaan, ja niin houkutteleva ja nostattava 
kuin ajatus sotaretkestä vanhaa vihollista vastaan oli, 
ajatus sotaretkestä, johon Hellas yhtenä miehenä 

yhtyisi Ateenan johdossa, niin oli asialla toinenkin 
puolensa eikä tämä jäänyt kansankokouksessa esittä- 
mättä. 'Puhujalavalle nousi: Demosthenes, Demosthe- 
neen poika, Paiania-kunnasta. Hän ei ollut ateenalai- 
sille tuiki tuntematon. Monet muistivat hänen ponnis- 
tuksiaan saada epárehelliset holhoojansa rangaistuiksi 
ja omaisuutensa pelastetuksi heidän käsistään. Toiset 
tiesivät, että hän oli ahkerasti toiminut asianajajana 
sekä yksityisissä riita-asioissa että valtiollista laatua 
olevissa jutuissa ja että hän tällä toiminnallaan oli saa- 
vuttanut sekä tunnustusta että varojakin. Tunnettua 
myös oli, että hän tunnollisesti oli täyttänyt niitä vel- 
vollisuuksia, joita valtio oli hänen kannettavakseen 
määrännyt. Muun muassa hän kolmasti oli ollut 
trierarkhina, toisin sanoen varustanut sotalaivan, ker- 
ran vapaaehtoisestikin. Lisäksi hän oli suorittanut 
muita leiturgioja, se on varakkaitten suoritettavia, 
varoja kysyviä velvollisuuksia, esim. khoregina, ja 
yleensä teossa osoittanut haluaan täyttää niitä lupauk- 
sia, joita hän puheissaan holhoojiaan vastaan oli anta- 
nut, nimittäin tulla yhtä hyväksi kansalaiseksi kuin 
hänen isänsäkin oli ollut. Nyt hän ensimäistä kertaa 
esiintyi suuressa kansankokouksessa tärkeän, valtiol- 
lisen kysymyksen ollessa esillä. 

Ne jotka ylistävät esi-isiänne, puhuvat kyllä mie- 
lenne mukaan, mutta eivät sillä mitenkään hyödytä 
asiaa. Minä puolestani koetan osoittaa, miten paraiten 
voitte varustautua», näinaloittaa Demosthenes puheensa, 
ja jatkaessaan hän koettaa tehdä kuulijoilleen selväksi, 
että hyökkäyssota Ateenan puolelta olisi kevytmieli- 
nen teko, joka vain saattaisi Ateenan entistä vaikeam- 
paan asemaan. Tosin kyllä Persia on kaikkien hellee- 
nien yhteinen vihollinen; mutta siitä ei seuraa, että 

helleenit ilman muuta yhtyvät Ateenaan, jos tämä 
ryhtyy sotaan Persiaa vastaan. Niin rikkonaiset ovat 
Hellaan valtioiden keskinäiset välit, että toiset pikem- 
* min luottavat persialaisiin kuin muihin helleeneihin. 
Siksi on pelättävissä, että jos Ateena ryhtyy sotaan, 
Persia saa toisia helleenivaltioita käymään sen kimp- 
* puun, tukee niitä kullallaan ja ystävyydellään — eikä 
välttämättömästi itse edes joudu välittömään sotaan 
` Ateenan kanssa. Ja tällaisesta taistelusta ei Ateena 
"voisi suoriutua hyvin. Mutta jos helleenien yhteinen 
perivihollinen kävisi Ateenan kimppuun, jos siis sota 
Ateenan puolelta todella olisi oikeudenmukainen, silloin 
kyllä Hellaan muut valtiot liittyisivät tukemaan Atee- 
naa, käsittäen että sen asia sellaisissa oloissa on koko 
Hellaan asia. Ja sitä suuremmalla innolla ne liittyisi- 
vät yhteiseen taisteluun, mitä varmempia ne ovat siitä, 
että Ateena todella on varustautunut kaiken varalta 
eikä kevytmielisesti viimeiseen asti ole laiminlyönyt 
sotavarustuksiaan. Lisäksi tulee, että Ateena varsin 
hyvin voi ryhtyä tämäntapaisiin varusteluihin herät- 
tämättä Persiassa epäluuloja — jos näet olisi niin, että 
Persian sotavarustukset eivät tarkoittaisi Ateenaa, 
mistä ei suinkaan oltu varmoja —, onhan Ateenalla 
niin paljon muita vihollisia, joiden varalta on hyvä 
olla täysin valmis. 

Näin osoitettuaan mihin yleinen valtiollinen asema 
velvoittaa, Demosthenes ryhtyy esittämään laajaa, 
yksityiskohtaista ohjelmaa laivaston saattamiseksi voi- 
makkaammaksi ja sotakuntoisemmaksi. Laivaston 
varustaminen oli v. 357 järjestetty symmorioittain 
suoritettavaksi samoin kuin n. 20 vuotta aikaisemmin 
omaisuusveron suorittaminen. Tuhatkaksisataa varak- 
kainta kansalaista oli jaettu 20 symmoriaan, joista 

kunkin tuli vastata määrättyjen trierien, s.o. kolmi- 
soutulaivojen, varustamisesta. Kokemus oli jo ehti- 
“nyt osoittaa, että symmorioissa ei tosioloissa tullut- 
kaan olemaan 1200 jäsentä ja että tarvittavat varat 
kohtuuttomalla ankaruudella perittiin vähemmän varak- 
kailta jäseniltä, varakkaimpien, symmoriain johtajien, 
pitäessä huolta siitä, että heidän oma osuutensa ei 
` suinkaan tullut liian rasittavaksi. Samoin oli suuria 
puutteita laivatarpeiden saannissa, joita valtiolla tuli 
olla varastoissaan, eikä edes laivojen miehittämisestä 
oltu laadittu läpeensä harkittua suunnitelmaa, jotta se 
tarpeen vaatiessa olisi voinut tapahtua välittömästi, 
ilman hankaluutta. Tähän kaikkeen Demosthenes 
ehdottaa parannuksia. Hän kävi nyt ensi kerran käsiksi 
puutteellisuuksiin, jotka heikensivät Ateenan valtio- 
rakennusta ja mitä suurimmassa määrässä vaikeuttivat 
voimakkaan sotalaitoksen aikaansaamista; mutta tässä 
hänen puheensa kaikui kuuroille korville. Ulkopoliit- 
tinen puoli hänen puheestaan arvattavasti sitävastoin 
sai kansankokouksessa riittävää vastakaikua osakseen — 
ainakin Ateena ei sotakiihkoilijain ponnisteluistä huoli- 
matta joutunut sotaan Persian kanssa. | 
Esiintyessään täten rauhanpolitiikan puolesta Demo- - 
sthenes kannatti Ateenan silloista johtajaa, Eubulosta. 
Kauan hän ei kumminkaan pysynyt tämän eristäyty- 
mispolitiikan kannattajana vaan osoitti piankin, että 
se ei ajan pitkään kyennyt vastaamaan hänen .käsitys- 
tään siitä, miten Ateenan menestys paraiten oli tur- 
vattava, ja ennen pitkää hän ryhtyi ajamaan politiikkaa, 
joka kauas erkani Eubuloksen ajamasta. 
Theban avulla olivat aikoinaan Messenia ja Arkadia 
Peloponnesoksella vapautuneet Spartan herruudesta, 
mutta kun Theban valta oli vähenemään päin ja eri- 

toten jo pari vuotta kestänyt sota phokilaisia vastaan 
sitoi sen voimat Keski-Kreikkaan, ryhtyi Sparta val- 
mistamaan entisten alusmaittensa takaisinvalloitusta. 
Messenialle Ateena lupasi apuaan sen varalta, että - 


Sparta hyökkäisi, ja sillä vaara näytti olevan torjuttu, 


mutta kun Theba joutui yhä ahtaammalle, uskoivat 
spartalaiset ajan tulleeksi, jolloin he uudelleen saisi- 
vat vallatuksi johtoaseman Hellaassa. Anteliaasti he 
lupasivat palauttaa kaikille, joilta Theba oli riistänyt 
alueita, heidän entiset alueensa, ja itse puolestaan he 
ryhtyivät valmistamaan retkeä Arkadian pääkaupunkia, 
Megalopolista vastaan. Arkadian liittokunta päätti 
kääntyä Ateenan puoleen apua saadakseen ja tarjoa- 
maan liittoa. Toiselta puolen spartalainen lähetystö 
koetti kauniilla puheilla ja lupauksilla vaikuttaa 
ateenalaisiin, jotta eivät luopuisi Spartasta. Väit- 
tely kansankokouksessa alkupuolella vuotta 352 tuli 
erinomaisen kiivaaksi. Toiselta puolen huomautettiin 


. vaarasta, joka tietysti uhkasi Ateenaa, jos nyt Sparta 


valtaisi entisen johtoasemansa Peloponnesoksella . ja 
Hellaassa, sillä olihan muistettava, miten juuri Sparta 
oli ollut Ateenan vaarallisin kilpailija ja vihollinen ja 


"arvattavasti jälleen tulisi olemaan sitä, jos se pääsisi 


valtaan. Toiselta puolen painostettiin, että Ateena nyt 
oli liitossa Spartan kanssa, ja jos se kevytmielisesti 


| rikkoisi liittosopimuksen, menettäisi se kaikkien luotta- 


muksen. Lisäksi ei ollut mitään syytä auttaa Theban 
liittolaisia, jotka monasti olivat osoittaneet Ateenalle 
vihamielisyyttään, eikä edes ollut takeita siitä, ettei 
hyöty Ateenan avunannosta koituisikin Theban eikä. 
Ateenan hyväksi. Sparta sitä vastoin oli luvannut 
niin paljon hyvää ja siihen saattoi luottaa. Ei siis pitä- 
nyt sekaantua tähän selkkaukseen. 

Useiden puhujain jälkeen Demostheneskin astui 
puhujalavalle ja aloitti huomautuksella, että edelliset 
puhujat olivat esiintyneet Spartan ja Theban vannou- 
tuneina asianajajina. Koko kysymys on kumminkin 
siitä, mikä Ateenalle on edullisin politiikka. Hän lähtee 
ajatuksesta, jota hän myöhemminkin toistaa, nimittäin 
että Ateenan etu vaatii, ettei' Sparta enemmän kuin 
Thebakaan saa tulla kovin voimakkaaksi. Tällä haavaa 
on hänen mielestään selvää, että suurempi vaara on’ 
uhkaamassa Spartan puolelta, sillä jos se ensin kukistaa 
Arkadian, tulee heti Miesseniankin vuoro, ja silloin 
olisi Ateenan kumminkin pakko sekaantua asiaan 
Messenian kanssa tehdyn sopimuksen mukaisesti ja 
omankin etunsa vuoksi, jottei hegemonia jälleen joutuisi 
Spartan käsiin. Ateenan tulisi siis auttaa Megalopo- 
lista, jos sitä uhataan. Silloin se myös kunniakkaalla 
tavalla antaisi apuaan heikommalle, ja yleensäkin sen 
aina tulee olla valmis auttamaan vähäväkisempiä 
voimakkaampia vastaan, jos oikeus on heikompien 
puolella. Sen mukaan se ennenkin on toiminut, pelas- 
‘taessaan aikoinaan vuoron perään Spartan, Theban, 
viimeksi Euboian. Mutta — edellytyksenä Ateenan 
avulle täytyy kumminkin olla, että arkadialaiset luo- 
puvat Thebasta, jolta eivät silloisissa oloissa kummin- 
kaan voi odottaa apua, ja liittyvät Ateenaan. Samaten 
Ateenan muuten tulee tukea myös Theban orjuuttamia 
boiotialaisia kaupunkeja. Siten Ateena saa luotettavia 
` liittolaisia ja saavuttaa entisen asemansa. — Demosthe- 
nes ei puheessaanole säästänyt kauniita sanoja ylevistä 
yleishelleeniläisistä periaatteista: oikeudenmukaisuu- 
den tulee vallita Hellaan valtioiden keskuudessa ja 
juuri sen saavuttamiseksi ja vakaannuttamiseksi on 
Ateenan toimittava sovittavana ja tasoittavana, missä. 


27 


vaaditaan. Mutta pohjaltaan se edustaa pelkkää itse- 
kästä etupolitiikkaa. Sen pääpyrintönä on Ateenan 
oman vallan uudistaminen ja lujittaminen. Demosthe- 
nes tahtoo hankkia Ateenalle liittolaisia ja vastusta- 
malla toisten valtojen liiallista voimistumista sen ja 
muitten kustannuksella, saattaa se entiseen loistoonsa. 
, Siksi puhe lähinnä on suunnattu Spartaa vastaan, 
ilmaisematta silti suinkaan mitään sympatioja The- 
baa kohtaan. 

Mikä Ateenan lopullinen vastaus arkadialaisille oli, 
on tuntematonta; teossa ei apua ainakaan annettu. 
Asema ehtikin muuttua ja Spartan hyökätessä oli 
Theban mahdollista tukea liittolaisiaan, joten Mega- 
lopolis pelastui. 

Puolisentoista vuotta sen jälkeen kuin arkadialai- 
set olivat hakeneet Ateenan apua, tapaamme siellä 
jälleen avunanojia. Kuten mainittu, vapautui Rhodos 
sodassa . 357-355 liittosuhteestaan Ateenaan. Kauan 
se ei saanut nauttia vapaudestaan. Vallinneen 
kansanvallan kukisti harvainvaltainen ryhmä, joka 
vuorostaan sai tukea Kariasta päin, ja kuten sellai- 
sissa kumouksissa Kreikassa oli tapana, ajettiin kansan- 
vallan kannattajat maanpakoon. Ne kääntyivät syk- . 
syllä 351 Ateenan puoleen apua hakemaan siitä huoli- 
matta, että vasta vähän aikaisemmin olivat olleet ilmi- 
sodassa sen kanssa. Hädässä nähtiin Ateenassa taas 
kaiken kansanvallan vahva turva. 

Ateenassa monet vastustivat pyyntöä ja eritoten 
koko Eubuloksen ryhmä piti suostumusta siihen aivan 
aiheettomana, jota paitsi se veisi selkkauksiin, joita 
tuli välttää.  Rhodolaiset olivat hyvin ansainneet 
“kohtalonsa, käytöksellään Ateenaa kohtaan. Sitäpaitsi 
suostumus tietäisi sekaantumista Rhodoksen sisäisiin 

asioihin, jota rauhansopimus vilta 355 jyrkästi kielsi, 
ja loppujen lopuksi se saattaisi johtaa sotaan Persian 
kanssa, jolle ei suinkaan voisi olla mieleen, että Ateena 
saavuttaisi sananvaltaa Rhodoksella, niin lähellä Ka- 
rian rannikkoa, ja sellaista sotaa Ateena ei kumminkaan 
kykenisi käymään. — Demosthenes oli tosin pari vuotta 
aikaisemmin vastustanut sotaa Persiaa vastaan, mutta 
tällä kertaa ei hänestä ollut pelkoa sellaisen sodan syt- 
tymisestà. Muutenkin oli hänen mielestään suostut- 
tava pyyntöön, olipa se Ateenan suoranainen velvol- 
lisuus." Sille tarjoutuu tilaisuus osoittaa, ettei se ole 
pitkävihainen, vaan kykenee unohtamaan kärsimänsä 
vääryydet, kun toinen on hädässä. Näin menetellen 
se voittaa arvokkaan liittolaisen ja sen arvo kaikkien 
helleenien silmissä kasvaa, Lisäksi on nyt kysymys 
kansanvallan auttamisesta. harvainvaltaa vastaan, ja 
sellaisissa tapauksissa Ateenan, Hellaan ainoana vah- 
vana 'kansanvaltana, tuli ehdottomasti aina olla valmis ' 
tulemaan avuksi. ' Mitä taas tuli vaaraan Persian taholta, 
ei se saattanut olla merkittävä, sillä Rhodos ei varsi- 
naisesti kuulunut Persian valtakuntaan, vaikka se ` 
satunnaisesti olikin Karian käskynalainen, joten Per- 
sialla: varmastikaan ei voinut olla mitään sitä vastaan, 
että Rhodoksen olot palautetaan entiselleen. 
Demostheneen puhe on täydellisesti radikaalisemman 

puolueen ohjelman mukainen, jonka hänkin on nyt 
omaksunut. Ateenalle ‘oli palautettava sen entinen 
asema Kreikan valtioiden etunenässä; sitä varten oli 
saatava liittolaisia ja yhteiseduilla liitettävä ne yhteen. 
Demostheneen politiikka 'on vielä puhtaasti ateena- 
laista etupolitiikkaa, mutta hän uskoo, että se sittenkin 
on koko Hellaan etujen mukainen, sillä Ateenan tuli — ` 
niin hän lausuu — oikeudenmukaisesti tukea kaikkia 

oikeutettuja vaatimuksia ja etenkin puolustaa heikom- 
pia vahvempien pyyteitä vastaan; silloin se toimii 
esi-isien periaatteiden mukaisesti ja saavuttaa arvonsa 
ja ansionsa" mukaisen aseman. 

Tälläkin kertaa kumminkin Eubuloksen puolue pääsi. 
voitolle, eikä karkoitetuille rhodolaisille annettu mi- 
tään apua. 


a 

Sekaantumattomuus-politiikka ei saattanut eikä voi- 
nut -pyrkiäkään kokonaan laiminlyömään Ateenan suh- 
teita muihin valtioihin. Olihan Ateenalla vielä jälellä 
osa alusmaitaan, ennen muuta suuriarvoiset rannikko- 
seudut Thrakiassa. Siellä sen aina vähän päästä oli 
pakko määrätä kantansa thrakialaisten sisäisiin selk- 
kauksiin ja siellä se sai huomata, että uusi valta oli 
muodostumassa, johon suhtautuminen ennen pitkää 
tuli Ateenan politiikan vaikeimmin ratkaistavaksi kysy- 
mykseksi, 

Makedoniassa eli kansa, joka mikáli saattaa päättää, 
oli varsin läheistä sukua kreikkalaisille. Se oli voima- 
kasta, mutta sivistystä vailla, ja karussa vuorimaassa 
olot olivat jääneet alkuperäisemmälle kannalle. Make- 
donialaiset elivät hajallaan, pienillä maatiloilla, eivätkä 
harjoittaneet muita elinkeinoja kuin maanviljelystä 
ja karjanhoitoa. Kuninkuus oli perinnöllinen, mutta - 
kansan heimopäälliköt, sen mahtava aatelisto. koetti 
kukin alueillaan, joita vuoristot erottivat toisistaan, 
saavuttaa ja säilyttää itselleen niin paljon valtaa kuin 
mahdollista kuninkaanvallan kustannuksella." Tämä 

seikka ja taajat vallanperimysriidat kuninkaallisessa 
suvussa johtivat siihen, että helleenit, joilla pitkin koko 
Makedonian rannikkoa oli lukuisia siirtokuntia, tulivat 
sekaantumaan Makedonian sisäisiin rettelöihin toisen 
tai toisen riitapuolen kutsusta ja siten saavuttamaan 
huomattavan vaikutusvallan. Ylimystò joutui täten 
perehtymään kreikkalaiseen sivistykseen ja sitä jonkun 
verran omaksumaankin. Etenkin kuningashuone piti 
itseään tosikreikkalaisena johtaen sukunsa juuret 
Herakleesta, ja helleenit, jotka muuten lukivat make- 
donialaiset barbarikansoihin, myönsivät kuninkaille 
oikeuden ottaa osaa Olympian kansallisiin kilpaleikkei- 
hin, tällä tunnustaen heidät helleeneiksi. 

Jo viidennen vuosisadan lopulla kuningas Arkhe- 
laoksen onnistui saada valta suuremmassa määrässä 
keskitetyksi kuninkaan käsiin ja sotajoukkonsa parem- 
min järjestetyksi, mutta hänen kuolemansa jälkeen 
vallanperimysriidat jälleen pääsivät raatelemaan maata, 
niin että oli syytä pelätä sen kokonaan hajoavan pikku- 
valtoihin. Vasta neljännen vuosisadan keskivaiheilla 
tapahtui käänne. Valtaistuimelle nousi v. 360 e. Kr. 
Philippos, järjestykseltään toinen. = Hänet luonto 
anteliaasti oli varustanut harvinaisen suurilla lahjoilla. 
Sotilaana ja valtiomiehenä ei kukaan hänen aikalaisis- 
taan kyennyt vetämään hänelle vertoja. Hänen toi- 
mintatarmoaan ei mikään lannistanut, eikä hän hetkeä- 
kään epäröinyt käyttää mitä keinoja tahansa hyväkseen 
tarkoitusperiensä saavuttamiseksi. Nuoruudessaan hän 
oli elänyt muutamia vuosia panttivankina Thebassa 
ja siellä runsaassa määrin perehtynyt kreikkalaiseen 
sivistykseen. Tulevaisuuteen nähden vielä monin 
verroin tärkeämpää oli, että hän samalla perinpohjin 
oppi tuntemaan Hellaan valtioiden politiikkaa ja näke- 

mään, miten etujen ristiriidat ja pikkumainen kateus 
estivät yhteistoimintaa. — Philippoksen päämääränä 
oli Makedonian suuruus. Sitä varten sen maa-alue 
ja valta oli saatava laajennetuksi ja ennen kaikkea oli- 
vat suhteet Hellaan valtioihin muutettavat siihen suun- 
taan, että Makedonia vapauduttuaan kaikesta ritppu- 
vaisuudesta vuorostaan saisi nähdä helleenit tottele- 

Väsymättömällä energialla ja suurella taidolla Philip- 
pos toimi valtansa vahvistamiseksi ja laajentamiseksi. 
Vähin erin hän sai valloitetuksi Makedonian rannikolla 
olevia kreikkalaisia kaupunkeja, Amphipolis kukistui 
v. 357, Pydna ja Poteidaia 356. Samoihin aikoihin hän 
suoritti sotaretkiä sekä illyrialaisia ja paionilaisia 
vastaan että pohjoiseen maansa rajojen turvaamiseksi. 
Ja jo v. 353 hänelle tarjoutui tilaisuus laajentaa val-, 
taansa etelään päin. 

Keski-Kreikassa oli v.356 alkanut selkkaus, joka 
seurauksiltaan tuli Hellaalle kohtalokkaaksi. Vanha 
vihamielisyys Theban ja phokilaisten välillä oli johta- 
nut ilmiriitaan, ja thebalaiset saivat Delphoin amphi- 
ktyonineuvoston tuomitsemaan phokilaiset huomat- 
` tavan suuriin sakkoihin temppelirahastoon, koska he 
muka olivat viljelleet Apollonille pyhitettyä maata. 
Tuomiota phokilaiset eivät tunnustaneet oikeuden- 
* mukaiseksi — eivätkä he sitäpaitsi olisi edes kyenneet- 
kään maksamaan sakkoja — vaan näkivät siinä ainoas- 
taan amphiktyonineuvostossa johtavan Theban vihan 
ilmauksen. = Siksipä phokilaiset rohkeasti asettuivat 
amphiktyoneja vastaan, valtasivat Delphoin viitaten iki- 
vanhaan suojelija-oikeuteensa ja ryhtyivät lisäjoukkoja 
palkkaamaan, johon heiltä ei nyt varoja puuttunut, sillä 
pyhäkön rahasto ‘oli hyvin varustettu — suunnatto- 

man arvokkaat uhrilahjat toistaiseksi säilyivät koske- 
matta. Sparta ja Ateena asettuivat heitä kannattamaan, 
mutta muut amphiktyonivallat julistivat »pyhin sodan» 
pyhäkön häpäisijöitä vastaan. Menestys sodassa oli 
varsin vaihteleva; v. 354 phokilaiset kärsivät tappion 
ja heidän päällikkönsä Philomelos teki itsemurhan. 
Uutta johtajaa, Onomarkhosta aluksi onni seurasi; 
liittoutumalla Thessalian Pherain itsevaltiaiden kanssa 
hän sai jalansijaa Thessaliassa ja kun thessalialaiset 
vapautuakseen pyysivät Philipposta avukseen, tuotti 
Onomarkhos hänelle tappion. Seuraavana vuonna 
onni kääntyi, Onomarkhos kaatui taistelussa makedo- 
nialaisia vastaan ja phokilaisten oli poistuttava Thes- 
saliasta. Ainoastaan ateenalaisten joukkojen nopea 
ilmestyminen Thermopylain turvaksi esti Philipposta 
jo silloin jatkamasta retkeään Keski-Kreikkaan. Thes- 
salia jäi hänen vaikutuspiiriinsä ja tuli luotettavaksi 
liittolaiseksi. 

Sen jälkeen Philippos käänsi katseensa Thrakiaan, 
jossa: Ateenalla.oli suuria etuja valvottavana. Ateena 
oli v. 357 tehnyt sopimuksen Thrakian pikkuhallitsi- 
joiden kanssa, Khersonesos (Gallipolin niemimaa) 
oli tunnustettu Ateenan omaksi ja Ateena puolestaan 
oli tunnustanut Kersoblepteen, Amadokoksen ja Beri- 
sadeen kuninkaiksi. Kersoblepteen palveluksessa oli 
sotapäällikkö Kharidemos, Ateenan kansalaisoikeudet 
saavuttanut euboialainen, täydellinen ncondottieris- 
tyyppi; han ylläpiti hyviä välejä Ateenan kanssa ja 
niiden vahvistamiseksi Aristokrates v. 353 Ateenassa 
ehdotti kansalle päätettäväksi, että se, joka surmaa 
Kharidemoksen, on vangittava missä tahansa tavatta- , 
neenkin Ateenan tai sen liittolaisten alueella, ja van-. 
. gitsija palkittava; pian sen jälkeen Aristomakhos 

esitti, että Kharidemos välittaisiin Ateenan sotapääl- 
liköksi, koska hän muka oli ainoa, joka kykeni sille: 
palauttamaan Amphipoliin, jonka se oli menettänyt 
v. 357. Edellistä ehdotusta, jota neuvosto oli kannat- 
tanut, syytti Euthykles lainvastaiseksi, ja hänelle 
Demosthenes laati syytöspuheen. Itse asiassa ei kysy- 
mys sillä hetkellä niin suuresti ollut siitä, oliko ehdo- 
tus laillinen, vaan oliko se Ateenan'etujen mukainen. 
Ja siihen Euthykles — tai Demosthenes — vastaa 
jyrkän kieltävästi. Kharidemosta suosimalla tuettai- 
siin Kersoblepteen vallanlaajennuspyyteitä muitten 
thrakialaisten pikkuruhtinasten kustannuksella, mutta 
Ateenalle on edullista, että Thrakia ei pääse liittymään 
yhdeksi valtioksi yhden hallittavana, sillä silloin Kherso- 
nesoksen säilyttäminen Ateenan käsissä tulisi monin 
verroin vaikeammaksi, kuin jos Thrakiassa on keske- 
nään kilpailevia pikkuruhtinaita. Tosin kyllä Kerso- 
bleptes, jonka sukulainen ja sotapäällikkö Kharide- 
mos oli, sillä haavaa oli hyvissä väleissä Ateenan kanssa, 
mutta oliko sittenkään syytä asettaa Kharidemos 
sellaiseen etuoikeutettuun asemaan? Voihan asema 
helposti muuttua. | i l 
Nopeasti asema muuttuikin, mutta toisin kuin Eu- 
thykles ja. Demosthenes olivat viitanneet.. Lyhytnä- 
köisesti pitäessään Ateenan etuja silmällä vanhaan, 
itsekkääseen tapaan, ei Demosthenes ollut havainnut 
Makedoniasta päin nousevaa vaaraa. Philippos uhkasi 
"syksyllä 352 Thrakiaa, ja Ateenan oli pakko tulla 
juuri Kersoblepteen avuksi; tehtiin päätöksiä laivaston . 
ja apujoukkojen lähettämisestä, mutta kuten niin 
` usein sen ajan Ateenassa ei halu sanoista siirtyä tekoi- 
hin ollut suuri, ja vasta syksyllä 351 saatiin pienoinen 
‘ joukko juuri Kharidemoksen johdossa lähetetyksi 

sinne. Perille saavuttua oli vain todettava, ettà Kerso- 
blepteen jo oli ollut pakko sopia Philippoksen kanssa, 
jonka valta Thrakiassa nyttemmin alkoi tulla tuntu- 
vaksi. 

Vähitellen Ateenan kaukonäköisemmille valtiomie- 
valtaan pohjoisessa tulee olemaan Ateenan tulevaisuu- 
delle kohtalokas ja että tarkoin on harkittava, mille 
kannalle on asetuttava. Käy vähitellen ilmi, että Philip- 
pos ei suinkaan ole yksi vihollinen tai kilpailija monien 
joukossa, josta voisi verrattain vähällä selviytyä, vaan 
että Makedoniasta oli tulemassa voima, joka saattoi 
muodostua Ateenan eduille suorastaan vaaralliseksi. 
Etenkin kun merillä, joilla Ateena oli vallinnut, alkoi 
liikkua Philippoksen aluksia, jotka häikäilemättä ryös- 
tivät Ateenan kauppalaivoja ja häiritsivät sen kauppaa, 
ja Makedoniasta, entisestä sisämaanvaltiosta, oli kehit- 
tymässä merivaltiokin, tunnettiin Ateenassa, mikä 
vaara oli uhkaamassa. Muita selvemmin Demosthe- 
nes käsitti, että Ateenan menestys, sellaisena kuin se 
hänen mielessään väikkyi, oli mahdoton, ellei Philip- 
poksen vallan kasvua saataisi ehkäistyksi. Siksipä 
hän asettui jyrkästi vastustamaan Philiprosta. Puhu- 
jalavalla, kansan edessä hän suoritti suurimmat tais- 
telunsa, ponnistaen voimansa saadakseen ateenalaiset 
käsittämään uhkaavaan vaaran ja nousemaan sitä tor- 
jumaan. Vuosina 349—348 hän piti sarjan puheita 
Philipposta vastaan, joissa hänen puhujataitonsa koko 
loistossaan ja voimassaan jo ilmeni. l 

Ensimäsen »philippolaisen» puheensa Demosthenes 
nähtävästi piti keväällä 349. Muodollisena aiheena 
oli Philippoksen puolelta harjoitettu merirosvous ja 
Ateenan merikaupan vahingoittaminen, jonka estä- 

miseksi Demosthenes vaati ryhdyttäväksi ponteviin 
toimenpiteisiin. Katkerasti ja purevin sanoin hän moit- 
tii ateenalaisia heidän tavallisesta, veltosta sodankäyn- 
nistään. Jos tehdäänkin päätöksiä, niin ne hitaasti ja 
haluttomasti pannaan toimeen, ja aina odotetaan sat- 
tumalta onnellista Käännettä, uskotaan kaikkiin kulku- 
puheisiin ja annetaan niiden vaikuttaa päätösten toi- 
meenpanoon. Sillä aikaa Philippos väsymättömästi 
on toimessa joka suunnalla, laajentaa aluettaan, vah- 
| vistaa valtaansa, kutoo juonia Ateenaa vastaan. Hänen 
valtaansa nähdessään ei kumminkaan pidä uskoa häntä 
voittamattomaksi, sillä silloin ei häntä kyetä vastus- 
tamaan. Jos Philippos aikoinaan olisi arvellut vai- 
keaksi ilman liittolaisia taistella Ateenaa vastaan, kun 
sillä vielä oli hallussaan Pydna, Poteidaia ja muut 
alueensa tukipaikat, niin ei hän olisi saanut mitään 
aikaan eikä olisi perustanut sellaista valtaa itselleen, 
»Mutta hän näki, oi Ateenalaiset, selvästi, että kaikki 
nuo paikkakunnat olivat sotapalkintoja, ja että luon- 
nostaan poissaolevien oma joutuu läsnäoleville ja välin- 
pitämättömien oma joutuu niille, jotka haluavat pon- 
nistella ja kärsiä vaaroja» Samoin ateenalaisten tulee 
ajatella ja senmukaan itsekunkin toimia. Mutta mitä 
erikoisesti tuli silloiseen asemaan ja sen vaatimiin 
toimenpiteisiin, niin Demosthenes ehdotti päätettä- 
väksi pienen, mutta toimintakykyisen laivaston ja . 
armeijan lähetettäväksi Thrakiaan ja Makedoniaan. 
Pieni, ‘hyvin varustettu armeija voisi tuntuvasti häi- 
rità Philipposta, aina valiten sopivimman kohdan ja 
hetken hyökkäyksilleen; "sellaista sotavoimaa, joka 
avoimessa taistelussa saattaisi vastustaa kuningasta, el 
‘ Ateena kumminkaan sillä hetkellä ‘kykenisi lähet- 
tämään. . Armeijasta tuli ainakin yhden neljäsosan 

olla Ateenan kansalaisia, sillä ainoastaan silloin sota- 
joukolta voi odottaa jotakin, kun sitä vastoin pelkät 
palkkajoukot ovat osoittautuneet suorastaan vahingoit- 
tavan Ateenan etuja. Mutta ellei yleensä pontevammin 
käydä toimimaan, on Philippos pian tuntuvamminkin 
uhkaamassa Ateenaa. 

- Vielä samana vuonna, syyspuoleen, oli Demosthe- 
neen pakko uudestaan teroittaa ateenalaisten mieliin, 
mikä vaara Philippoksen taholta oli nousemassa heitä 
vastaan. . 

Khalkidiken niemimaalla oleva Olynthoksen kau- 
punki oli Philippoksen hallituksen alkuaikoina luo- 
pumalla Ateenasta. tehnyt liiton hänen kanssaan. 
Palkinnoksi hän monella tavalla oli suosinut sitä ja 
täten saavutetun turvallisuuden vallitessa se tuntuvasti 
vaurastui — mutta vielä enemmän Philippos vaurastui, | 
eikä kulunut montakaan vuotta, ennenkuin olyntho- * 
laiset havaitsivat, etteivät enää olleetkaan Philippok- 
sen vertaisia, vaan että hänen valtansa kasvamistaan 
kasvoi ja näytti uhkaavasti lähenevän heitä. Liittoso- 
pimuksestaan huolimatta'he lähettivät v. 352 lähetys- 
tön Ateenaan sopimaan yksityisrauhasta ja ilmoitta- 
maan, että heistä ei liitto Ateenan kanssa olisi vasten- 
mielinen, mutta välejään Makedonian kanssa he eivät 
suostuneet julkisesti rikkomaan. Philippos ei näyttä- 
nyt panevan erikoiseminin huomiota näihin toimenpi-. 
teisiin, mutta salassa hän vahvisteli kannattajaryhmäänsä 
Olynthoksessa ja koetti saada sen vehkeilemään vallan 
omiin käsiinsä. Kesällä 349 hän arveli asemaa Olyn- 
thoksessa selväksi ja sotajoukon saattamana hän läheni 
— omien sanojensa mukaan edelleen valmiina sovin-. 


toon. Olyntholaiset eivät: sitä uskoneet vaan anoivat. 


Ateenalta varsinaista liittoa — nyt : se C Kylä oli tar 

peen. Ateenalaiset kernaasti suostuivat liittoon, sillä- 
hän saatiin näköjään voimakas liittolainen vallan Phi- 
lippoksen alueen rajalla; mutta vaikeampi oli kysy- 
mys avusta, joka oli annettava uudelle liittolaiselle 
vaaran sitä jo uhatessa. Helposti kyllä sai kansankokouk- 
sen kauniilla puheilla tekemään periaatteellisia pää- 
töksiä avunannosta, mutta niiden toteuttaminen käy- 
tännössä oli varsin eri asia. Kun yhä enemmän oli 
totuttu ' käymään sotaa palkkasoturien avulla eivät 
vapaat kansalaiset kernaasti päättäneet kansalaiskut- 
suntaa toimeenpantavaksi. Retkille lähetettyjä sota- 


päälliköitä ei myöskään yleensä varustettu' Ateenasta 


käsin riittävillä varoilla — tarvittiinhan valtion varoja 
muka tarpeellisempaankin — vaan heidät valtuutettiin 
liittolaisilta perimään näiden liittomaksuja. Ne perit- 
tiinkin viimeistä ropoa myöten, mutta kun eivät riit- 
täneet, oli päälliköiden pakko huolehtia joukkojensa 
ylläpidosta ja palkkauksesta, miten paraiten taisivat. 
Tästä ei Ateenan sotaisten yritysten tehokkuus suinkaan 
lisääntynyt, vaan päinvastoin monikin hyvä päätös 
toteutettaessa kokonaan pilaantui. 

Kun niin ollen Olynthoksen asema ja avustaminen 
oli Ateenassa käsiteltävänä, pani Demosthenes kaiken 
puhujakykynsä liikkeelle, saadakseen kansalaisensa käsit- 
tämään, että nyt oli.tosi edessä ja että ei sopinut 
käsitellä ja päättää asioita vanhaan, pintapuoliseen 
tapaan. Hänen kolme puhettaan Olynthoksen hyväksi _ . 
ovat säilyneet meille. i 

- Kaksi edellistä. puhetta hän piti syksyllä 349). jolloin 
Pliilippos tosin ‘ uhkasi - Olynthosta, mutta sen asema 


dk vielä ‘oli suhteellisen hyvä. Demosthenes aluksi huo- 


mauttaa siitä :edusta; minkä Olynthoksen vapaaehtoi- 
nen liittotarjous tuotti Ateenalle, tarjous, johon ehdot- 

tomasti oli suostuttava. Siihen saakka ateenalaiset 
eivät olleet huolineet ottaa tilaisuuksista vaarin, vaan 
Philippos oli häiritsemättä saanut väsymättömällä 
toiminnallaan valtansa laajennetuksi ja vahvistetuksi, 
sillä aikaa kun ateenalaiset kevytmielisesti luottivat 
siihen, ettei siltä taholta mikään vaara voisi tulla todella 
uhkaavaksi — kohtalo tai sattuma muka kääntäisi 
kumminkin lopulta aina kaiken parhaaseen päin! 
Niin ei saanut jatkua, jos .tahdottiin estää Philipposta 
ennen pitkää ilmestymästä Attikan rajoille joukkoineen 
uhkaamaan Ateenan itsenäisyyttä. Olynthosta oli 
ehdottomasti autettava. Sitä varten oli varustettava | 
kaksi joukkoa — apujoukko Olynthokseen ja toinen 
joukko sissihyökkäyksillä häiritsemään Makedoniaa. 
Mutta nämä joukot ovat kunnollisesti kokoonpantavat 
kansalaiskutsunnan avulla ja riittävästi varustettavat 
apuneuvoilla ja varoilla. Varojen hankintaan on vain 
yksi keino käytettävissä: varakkaitten vihaaman omai- 
suusveron kanto, sillä toinen keino, theorika-rahaston 
käyttö sotatarkoituksiin olisi tosin erinomainen, mutta. 
sellaisen toimenpiteen pelkkä ehdottaminenkin herät- 
täisi niin paljon suuttumusta, ettei sitä voi ajatellakaan. 

Joitakin päätöksiä Olynthoksen auttamisesta kan- 
sankokous tekikin, mutta kansalaisarmeijasta ei ollut 
puhettakaan eikä myöskään varojen hankinnasta huo- 
lehdittu tarpeellisella ponnella. Samaan aikaan sé 
ryhmä, joka ei halunnut sotaa, monin tavoin tuki 
ateenalaisten tavanomaista kevytmielistä haluttomuutta; 
puhuttiin: paljon Philippoksen onnesta, jota ei kenen- 
kään kannattanut koettaa vastustaa, ja taas toiselta - 
puolen vakuutettiin, ettei hän ollut niin viekas ja petol- 
linen kuin uskoteltiin. Demosthenes piti sen takia 
pian uuden puheen kansankokouksessa innostaakseen - 

kansalaisiaan pontevampaan toimintaan ja tehdäk- 
seen heille selväksi, mikä vaara heitä todella oli uhkaa- 
massa. 

» Jumalien hyvänsuopuus teitä kohtaan, oi Ateena- 
laiset», näin Demosthenes aloittaa, ron selvä, eikä vä- 
himmin nykytilanteessa. Sillä ihmeellisen ja jumalal- 
lisen hyväntyön kautta on Philiproksella nyt viholli- 
sia, jotka ovat hänen rajanaapureitaan eivätkä ole heik- 
koja ja joissa todella on sotahalua. Mutta nyt teidän- 
kin .on katsottava, ettemme osoittaudu huonommiksi 
ja tuota itsellemme suurinta häpeätä, jättämällä oman 

, onnensa nojaan emme ainoastaan kaurunkeja ja paik- 
kakuntia, jotka olivat hallussamme, vaan kohtalon 
suomat liittolaisetkin ja tilaisuudet» Demosthenes 
jatkaa kuvailemalla niitä keinoja, joilla Philipros on 
saavuttanut asemansa ja valtansa. Tasaruoliseksi tätä 
kuvausta ei voi sanoa, siksi räikeillä väreillä puhuja 
maalailee Philippoksen menettelytapoja, mutta vai- 
kuttava se epäilemättä on. Mutta — huomauttaa 
Demosthenes — jos Philippos viekkaudella ja petoksella : 
on saanut paljon aikaan, niin juuri hänen käyttämänsä 
keinot takaavat sen, että hänen saavutuksensa eivät 
saata olla pysyväisiä, sillä hänen uusien alamaistensa 
sydämissä kytee voimakas tyytymättömyys, eikä hän 
saata luottaa edes makedonialaisiinkäan, sillä kaiken 
"kunnian ja maineen hän ottaa itselleen, vaivat ja pon- 
nistukset jäävät alamaisten kannettaviksi. — Väkival-- 
lalla Philippos ei voi asemaansa säilyttää, »sillá niin ei 
ole, eipä suinkaan, että vääryydellä, valapattoisuudella 
ja valeella voi saada lujan vallan; kerrakseen ja lyhyeksi 
| aikaa se kestää ja kukoistaa toiveissaan, mutta ajan 
— pitkään se kukistuu, luhistuu itseensä. Sillä samoin 
kuin talossa tai laivassa tai muussa - sentapaisessa 

pohjan tulee olla lujimman, niin tekojemmekin alun 
ja perustuksen tulee olla totuuden- ja oikeuden- 
mukaisen. Mutta niin ei Philippoksen tekojen ole 
laita.» 

Järkevää on kyllä pitää Philipposta hyvän onnensa 
takia vaarallisena vastustajana, sillä onnella on ratkai- 
seva asema ihmisen teoissa. Mutta Ateenan onni var- 
masti on parempi, jos vain kansalaiset tekevät velvol- 
lisuutensa. Enemmän syytä Ateenalla on odottaa 
jumalien suosiota kuin Philippoksella. Mutta jos he 
istuvat toimettomina, ei tarvitse ystäviltä, saati sitten 
jumalilta odottaa apua. »Mikä ihme siinä on, että 
Philippoksella on menestystä? Onhan hän kaikkialla 
mukana itseään säästämättä eikä laiminlyö mitään 
tilaisuutta, kun te taas aiotte ja päätätte ja kuulette 
asioista. Ihmeellisempää olisi jos toisin kävisi» Ennen 
ateenalaiset toisten oikeuksien puolesta uhrasivat va- 
roja ja voimia, mutta omankaan edun vuoksi he eivät: 

nyt ole valmiit mihinkään tositekoon. Kallista aikaa 
tuhlataan tällä lailla ilman tulosta, kun vaan aiotaan, 
toivotaan muitten toimivan, syytetään ja tuomitaan ` 
toisiaan, ja taas toivotaan, Jokaisen tulee itse ottaa osaa, 
suorittaa verot, lähteä sotaan ja jättää johtajien syytte- 
leminen ja tuomitseminen - -sikseen, kunnes voitto on 
saavutettu.: Niin huonosti kuin joukot varustetaan, on 
luonnollista, että johtajien täytyy. käydä sotia omin 
päin ylläpitääkseen joukkojaan. Eivätkä päälliköt 
edes saa kiitosta teoistaan,- vaan se. joutuu toisille; 
Sillä kaikkihan tapahtuu: ryhmittäin ja puolueittain. 
Puhujat. johtavat, sotapäälliköt ovat heidän käskyläi- 
siään -ja kansalaiset asettuvat vastakkaisiin joukko- 
kuntiin. Niin ei saa olla, että puhujat yksin määräävät, 
varakkaat rasitetaan trierarkhioilla, omaisuusveroilla, 

sotapalveluksella, ja joukko vain päättää heistä, mutta 
ei itse tee mitään. Miten silloin mikään voisi tapahtua 
aikanaan? Kaikkien tulee oikeudenmukaisesti varo- 
jensa mukaan suorittaa veroja, ja määrätyssä järjes- 
tyksessä tehdä sotapalvelusta. Ja kansankokouksessa 
on kaikkia kuunneltava ja paras neuvo hyväksyttävä 
siitä välittämättä, kenen lausuma se on. Ainoastaan 
siten asema saadaan paremmaksi. 

Puheen siveellinen ylevyys ja isänmaallinen pathos' 
on korkea ja mieleen painuva ja myöhemmin sitä on 
suuresti ihailtu, mutta sillä hetkellä se Ateenassa ei 
saanut suutia aikaan. Puheeseen liittyvää yksityis- 
` kohtaista toimintaohjelmaa, joka meille ei ole säilynyt, 
ei toteutettu. Jo edellisen puheen jälkeen oli Khares 
pienenlaisen palkkajoukon kera lähetetty Olynthokseen, 
mutta hänen vihamiehensä Ateeriassa saivat hänet 
kutsutuksi: takaisin vastaamaan muka rikoksistaan. 
'Olyntholaisten uudistettujen pyyntöjen johdosta tosin 
lähetettiin toinenkin apujoukko Kharidemoksen joh- 
dossa kaupungin avuksi, mutta muihin todella vakavam- 
piin ponnistuksiin ei ryhdytty. Eubulos puolueineen 
ei pitänyt vaaraa pohjoisessa kumminkaan niin suurena, 
että sen takia olisi ollut syytä perinpohjaisesti muuttaa 
tavaksi tullutta menettelyä. Ja lisäksi he kietoivat 
Ateenan sotaisiin selkkauksiin. Euboian "kanssa; 

Ateena oli ollut hyvissä’ väleissä Euboian kanssa 
ja etenkin Eretrian kaupungin valtias Plutarkhos oli 
läheisissä suhteissa Eubuloksen ryhmään. Kansan 
tyytymättömyyden häntä uhatessa hän pyysi Atee- | 
naltà apua ja syksyllä 349 arvossapidetty, kokenut 
Phokion lähetettiin sotajoukon kera Euboiaan. Kan- 
sankokouksessa Demosthenes oli vastustanut apulähe- 
tystä nähtävästi siksi, että hänestä ennemmin oli 

liityttävä kansanvallan kannattajiin Euboialla ja koska 
Ateenan voimien hajoittaminen useammalle taholle 
oli vähemmän harkittua, kun Olynthos oli vaarassa. 
Euboian retki vaatikin Ateenalta enemmän ponnis- 
* tuksia kuin oli osattu arvata, kun Plutarkhos äkkiar- 
vaamatta luopui liittolaisistaan ja suorastaan asettui 
heitä vastaan. Ateenassa jo tunnettiin aseman vakavuus 
niin syvästi, että eräs Apollodoros sai kansankokouk- 
sen päättämään, että theorika-varat saatiin käyttää 
sotatarkoituksiin. Mutta kun Phokionin uudella ret- 
kellä Euboiaan alkuvuodesta: 348 onnistui saavuttaa 
huomattava voitto, peruutettiin päätös theorika-ra- 
hastosta, Apollodoros asetettiin syytteeseen »lainvas- 
taisesta» ehdotuksesta ja vanha valtapuolue sai ajetuksi 
päätökseen lakiehdotuksen, jolla kuoleman uhalia kiel- 
lettiin ehdottamasta theorika-raheston käytön muutta- 
mista, siten vielä entisestään vahvistaen asemaansa. 

Tällä välin ei Philippos ollut tuhlannut aikaa. Syk- 
syllä 349 Olynthos oli varsin hyvin voinut pitää puo- 
liaan, mutta kun Philippos keväällä 348 jälleen läheni 
entistä voimakkaamman armeijan kanssa, alkoi senasema 
näyttää toivottomalta. Kuningas ei halunnut enää 
myöntyä miliinkään sovinnonhierontaan, vaan vaati 
ehdotonta antautumista. Vielä kerran Olynthos haki 
apua ja turvaa Ateenalta. 

Yhä kasvavalla levottomuudella Demosthenes seu- 
rasi asiain kulkua Makedonian rajoilla, Khalkidikessa, 
ja keväällä 348 hän Olynthoksen avunpyynnön yhtey- 
dessä jälleen koetti herättää kansalaisiaan käsittämään, 
mistä siellä todella oli kysymys ja että asioihin oli pon- 
puheensa huokuu levottomuutta, siinä ei ole mitään 
ylimielisiä sanoja. Philippoksen aseman heikkoudesta, 

mutta puhujassa elää kumminkin vielä' toivo, että 
Olynthos on pelastettavissa. Puhe on lämpimän isän- 
maanrakkauden *läpitunkema, ja isänmaanrakkauden 
synnyttämä on syvä suuttumus ja suru sitä velttoutta 
ja itsekkyyttä kohtaan, jota Ateenan kansa näissä 
asioissa oli osoittanut, ja sitä nautinnonhalua kohtaan, 
joka ei sellaisenakaan hetkenä kykene luopumaan 
hetkellisistä eduista, theorika-rahaston antamista nau- 
tinnoista. Demosthenes ei pidä mahdollisena suoras- 
taan ehdottaa tätä rahastoa käytettäväksi sotatarkoi- 
tuksiin — se olisi kansankokouksen äskeisen päätök- 
sen johdosta ollut liian uskallettua —, hän vain ehdot- 
taa kutsuttavaksi kokoon erikoista lakiasäätävää kokousta 
päättämään veräiden vahingollisten lakien» kumoami- 
sesta, ja näitä oli ennenkaikkea laki theorika-rahas- 
tosta. Niinkuin theorika-varoja viime aikoina on käy- 
tetty, on niistä ollut vain vahinkoa. Kansalaisten täytyy 
kerrankin oppia käsittämään, että asekuntoisten miesten, 
jotka tahtovat päästä osallisiksi näistä rahoista, vält- 
tämättä myös tulee henkilökohtaisesti suorittaa sotapal- | 
velusta, milloin valtion etu sen vaatii. — Se mikä 
kansalaisilta nyt puuttuu, on tahto, sillä tietoisuus, 
että jotain on tehtävä tällä haavaa Olynthoksen asioissa, 
on kyllä olemassa. Jos ei mitään muuta kuin päätöksiä 
tehdä, on Philippos pian tuntuvamminkin Ateenaa 
uhkaamassa. 

Oliko tämänkään puheen vaikutus puolueriitojen 
repimään kuulijakuntaan suurempi kuin edellisten, on 
vaikea sanoa. Ainakin vähän myöhemmin tehtiin pää- 
tös varsinaisen kansalaisarmeijan lähettämisestä Kha- 
reen johdossa Olynthoksen avuksi. Aigeian merellä 
kevätpäiväntasauksen aikana puhaltavat pohjoistuulet 
kumminkin viivyttivät laivaston lähtöä, ja ennenkuin 

Ateenan apu ehti tulla, oli Olynthos petoksen kautta 
kukistunut. 
Demostheneen — väsymättömät ponnistukset eivät 


olleet vieneet mihinkään positiiviseen tulokseen. Philip- 


pos oli tullut entistä mahtavammaksi ja ne saavutuk- 
set, jotka samaan aikaan käyty sota Euboiassa — jota 
Demosthenes oli vastustanut — tuotti Ateenalle, 
| osoittautuivat kovin pieniksi ja hetkellisiksi. 
= Näiden tapahtumien aikana Demosthenes nousi 
radikaalisen puolueen johtoon ja joutui yhä jyrkemmin 
asettumaan Eubulosta ja vanhaa valtapuoluetta vas- 
taan. 


IV. N 


— Jo ennen Olynthoksen kukistumista oli Ateenassa 
kuulunut ääniä rauhan puolesta, ja eräs Philokrates, 


joka aikaisemmin oli pauhannut Philipposta vastaan, nyt ' 


ensimäisenä ehdotti kansankokouksessa rauhaa solmitta- 
vaksi.. Olynthoksen kukistuminen vaikutti kumminkin 
aluksi sotaan kiihoittavasti. . Hallitseva puolue lähetti 
seen taisteluun. yhteistä vihollista, Makedonian kunin- 
gasta vastaan. Tulokset näistä toimenpiteistä eivät 
vastanneet toiveita, vaikka lähettiläinä olikin käytetty 
erinomaisia puhujia, sellaisia kuin Aiskhines. Näihin 
hommiin Demosthenes ei ottanut osaa, vaan hän puu- 
hasi sillä aikaa Olynthoksen valloituksessa Philippok- 
sen käsiin f joutuneiden vankien ` vapauttamiseksi. 
Mutta, kun toiveet yhteisrintaman luomisesta Philip- 

posta vastaan osoittautuivat turhiksi, tuli vähitellen 
selväksi, ettei Ateena sillä haavaa kauemmin kykenisi 
jatkamaan sodankäyntiä. Alkoi tulla tietoja, että Philip- 
poskin oli taipuvainen tarjoamaan rauhaa. Demosthe- 
nes asettui rauhan tekoa kannattamaan ja otti puolus- 
taakseen Philokratesta, joka oli vedetty oikeuteen 
siitä, että oli julennut ehdottaa rauhaa tehtäväksi— 
ehdotushan oli tehty, kun Olynthoksen kohtalo tuskin 
vielä oli ratkaistu — sekä sai aikaan vapauttavan pää- 
tóksen. Samaan aikaan hän muutenkin osoitti puol- 
tayansa rauhaa, jonka välttämättömyys' pitkälliseen 
sotatilaan kyllästyneelle Ateenalle oli ilmeinen. Kun 
niin muodoin Philippos julkisesti lähettiläittensä kautta 
antoi rauhanhalunsa Ateenalle tiedoksi, kannatti Demo- 
sthenes ehdotuksen käsittelyä ja oli mukana siinä kym- 
menmiehisessä lähetystössä, joka sai tehtäväkseen 
jatkaa neuvotteluja Philippoksen luona. Rauhanneu- 
vottelujen kulku: on monilukuisista yksityistiedoista 
huolimatta monessa kohdassa epäselvä. Varmaa on, 
-että Ateenan ei onnistunut saada rauhasta osallisiksi 
* muita kuin liittokuntansa varsinaisia jäseniä; phoki- 
laiset ja Halos-kaupunki, jotka olivat siihen Hittosuh- 
teessa, jäivät ulkopuolelle: Muuten sovittiin, että itse- 
kullekin jäisi, mikä hänen hallussaan rauhanteon het- 
` kellä oli. Tämän nojalla Philippoksen onnistui viivyt- 
telemällä puolestaan rauhansopimuksen valallista vah- 
‘ vistamista sen jälkeen, kun Ateena sen jo oli vahvis- 
tanut, 'saada haltuunsa eräitä paikkoja Thrakiassa, 
joita hän neuvottelujen alkaessa piiritti ja joita Ateena 
ei kauemmin tukenut — sillä heti rauhantoiveiden saa- 
tua varmemman muodon ei Ateenan kansa enää 
halunnut käsitellä mitään sodankäyntiin kuuluvia kysy- ` 
‘myksiä. 

wi 

Pahempaa oli, että Philippoksen puolesta neuvotel- 
taessa ja vielä myöhemminkin oli annettu kaikenlaisia 
puolinaisia lupauksia hyvistä töistä, joita hän muka 
tulisi tekemään Ateenalle, menetetyistä alueista, jotka 
tulisivat palautettaviksi Ateenalle, ja — kuten näyttää — 
että hän ei tulisi ahdistamaan Phokista. Siitä huoli- 
matta hän heti, kun rauha Ateenan kanssa oli solmittu, 
— läksi phokilaisia vastaan muka toimeenpanemaan am- 
phiktyonineuvoston päätöksen pyhyydenhäpäisijäin 
rankaisemisesta. Philipposta pitkällisen sodan uuvutta- 
mat phokilaiset eivät kyenneet vastustamaan, he kukis- - 
tuivat ja Philippos sai heidän paikkansa amphiktyoni- 
neuvostossa ja siis laillisesti sananvaltaa Hellaan asioissa. 
Ateenassa hänen menettelynsä phokilaisia vastaan 
nostatti suuttumuksen ja vihan myrskyn ja kansan 
taholta vaadittiin jo sotaan ryhtymistä häntä vastaan 
ja ennen kaikkea, ettei mitenkään saisi tunnustaa 
kuningasta amphiktyoniliiton jäseneksi ja ottaa osaa 
asioiden käsittelyyn kuninkaan rinnalla. Amphiktyonien 
puolelta vaadittiin tunnustusta. Kun asiaa syksyllä 346 
käsiteltiin Ateenassa, Demosthenes asettui jyrkästi 
vastustamaan kevytmielistä sotaa. Puheessaan rauhasta» 
hän esittää, miten hänen käsityksensä mukaan Ateena 
ensiksikin ei mitenkään ollut valmis sotaan, vaan tarvitsi 
ehdottomasti aikaa kootakseen voimia ja varustautuak- 
seen. Jalisäksi uusi sota Philipposta vastaan phokilais- 
ten vuoksi merkitsi sitä, että Ateena joutuisi sotaan 
koko amphiktyoniliiton kanssa, sillä senhän toimesta 
Philippos oli tekonsa tehnyt. Mutta Ateenan tulisi . 
välttää kaikkea, mikä voisi johtaa siihen, että Philip- 
poksella ja joillakin helleeneillä olisi yhteisiä etuja 
valvottavana sitä vastaan. — Ateenassa saatiinkin 
mielet rauhoittumaan, ja päätettiin esi-isien tavoin 

palvella .Delphoin Apollonia ja suojella pyhäkköä» 
amphiktyonien kanssa. 4 

Rauhanteon jälkeen alkoi Ateenassa sisäisen ja ulko- 
naisen vaurastumisen aika, kun kaupankäynti jälleen oli 
tullut vapaaksi ja vaarattomaksi. Mutta sisäistä kan- 
salaisrauhaa ei saavutettu. Neuvotteluissa Philippok- 
sen kanssa ja niitä seuranneiden tapahtumien aikana oli 
puoluejako Ateenassa -muodostunut jonkun verran 
toiseksi ja tullut entistäkin jyrkemmäksi. 

Makedonian voimakas ja ripeä kasvu herätti toisissa 
kansalaisissa vakaumuksen, että Ateena silloisilla voi- 
makeinoillaan ei mitenkään kykenisi sitä vastustamaan, 
ja että siksi oli viisaampaa liittyä siihen ja luopua 
vanhoista hegemonia-pyrkimyksistä, etenkin kun tun- 
tui siltä, että Makedonia ei kumminkaan pyrkisi 
pitemmälle kuin Hellaan hegemoniaan, tahtomatta 
suorastaan riistää helleeneiltä heidän vapauttaan. Tälle 
kannalle asettui kuuluisa puhetaidon mestari Isokra- 
tes unelmoidessaan ja saarnatessaan panhellenismin 
aatetta. 

Vaikkapa näet näyttikin mahdottomalta, että vapaat 
helleenivaltiot saattaisivat sopia ja välttää keskinäistä 
kinastusta ja riitaa, eli kumminkin kautta aikojen hel- 
leenien yhteenkuuluvaisuudentunne ja tietoisuus siitä, 
että suhteissa vierasheimoisiin kaikilla helleeneillä 
pohjaltaan oli yhteiset edut puollettavina, kun vaara 
barbarien taholta uhkasi. Tähän tunteeseen nojasivat 
pyrkimykset suurempien valtioliittojen luomiseen, vaik- 


_kapa itsekkäät valtaedut ovatkin Ateenan, Spartan, 


Theban hegemoniapyrkimyksissä myötävaikuttamassa 
— vieläpä mitä suurimmassa määrässä. Voimakkaan 
ja selvän ilmaisun se sai filosofien ja reetorien esityk- 
sissä, ja etenkin Isokrates pitkän elämänsä aikana 

(436—338 e. Kr.) useampaan kertaan julkaisi puheita, 
jotka ajoivat yhteishelleeniläisyyden aatetta. Aluksi 
hän kohdisti sanansa Ateenaan, jonka hän toivoi va- 
paana, kansanvaltaisena valtiona voivan koota muut 
valtiot ympärilleen — vastaanhangottelijat vaikkapa 
väkipakolla —, perustaa vapaiden valtioiden liiton, jota 
se itse johtaisi hallitsematta sitä, ja sodalla Hellaan peri- 
vihollista, Persiaa vastaan sulattaa helleenit yhteen ja 
voittaa heidän keskipakoiset pyrkimyksensä. Kun: 
kumminkin Ateenan toisen meriliiton epäonnistuminen 
hänestä näytti todistavan, ettei Ateenasta ollutkaan 
sellaiseksi yhdistäjäksi, oli Isokrates kääntänyt toiveensa 
eräisiin yksinvaltiaihin, jotka 4:nnen vuosis. alku- 
puoliskolla kreikkalaisen. asutuksen raja-alueilla olivat 
anastaneet vallan käsiinsä ja joilla näytti olevan kykyä 
nousta koko kansan johtajiksi. Sellaisia oli Iason Thes- 
salian Pheraissa ja Dionysios Sikelian Syrakuusassa. 
Kummallekaan ei suotu aikaa koettaakaan toteuttaa 
Isokrateen unelmia, jos heissä lienee sellaisia aikeita- 
kaan ollut. Makedonian Philippoksen yhä kasvava 
valta sai Isokrateessa uskor heräämään, että tämä 
olisi mies toteuttamaan hänen ‘lempiajatustàan,’ ja 
heti rauhanteon jälkeen v. 346 Isokrates julkaisi kunin- 
kaalle osoitetun puheenmuotoisen lentokirjasen, jossa; 
hän kaunopuheisesti kehoitti Philipposta nousemaan 
helleenien, yhdistäjäksi — silti tietysti hävittämättä 
helleenien 'Kansanvaltaista vapautta — ja viemään hei- 
dät sitten yhdessä Persiaa vastaan, joka oli lopulli- 
sesti kukistettava. . 

Siinä puolueessa, joka Ateenassa piti liittymistä 
Makedoniaan mahdottomana välttää ja mieluimmin siis 
vapaaehtoisesti tehtävänä, luultavasti ` monikin sen 
huomatuimmista jäsenistä vasta vakavan harkinnan - 

jälkeen oli Isokrateen tavoin tullut tähän johtopäätök- 
seen, mutta Philippoksen tunnettu taito lahjuksilla 
taivuttaa ihmisiä puolelleen ei varmaankaan Ateenassa 
ja vaikutusta vaille. Ainakin yhteen puolueen johto- 
mieheen, Philokrateeseen nähden ei tunnu edes olevan 
syytä epäillä tätä. Mutta toisestakin johtajasta, Ais- 
khineesta väitettiin, että hänen taloudellinen asemansa 
oli epäilyttävällä tavalla parantunut, sen jälkeen kun 
hän oli joutunut lähempiin tekemisiin Philippoksen 
kanssa. - 

Aiskhines oli vallan yksinkertaisista oloista syntynyt, 
oli Eubuloksen vallitessa aluksi toiminut erilaisissa 
kirjuritehtävissä ja vähitellen kyennyt saavuttamaan 
vaikutusvaltaa. = Synnynnäisillä puhujalahjoillaan ja 
harvinaisen kauniilla äänellään hän oli voittanut tun- 
nustetun aseman kansanpuhujana. Kauan ja kiivaasti 
hän oli vastustanut -Philipposta, mutta otettuaan osaa 
rauhanlähetystöön tämän luo, hän oli äkkiä ja jyrkästi 
muuttanut kantaa ja alkanut puoltaa liittymistä kunin- 
kaaseen. Riippuiko se yksinkertaisesti siitä, että hänelle 
matkallaan Makedoniaan ja keskusteluissaan Philippok- 
sen kanssa oli selvinnyt, että Ateena ei ikinä kykenisi 
pidättämään Philippoksen voittokulkua eikä itse 
saavuttamaan takaisin kerran“ menetettyä. hege- 
monia, vai oliko siinä henkilökohtainenkin etu 
myötävaikuttamassa, sitä meidän on mahdoton: tie- 
tää. Mutta rauhanteon jälkeen hänestä tuli De-. 
mostheneen politiikan voimakkain ja taitavin vastus- 
taja Ateenassa. 5 

»Itsenáisyysrpuolue, jonka huomattavimpia jäse- 
niä paitsi Demosthenesta oli Lykurgos ja Hypereides, 
molemmat puhujamaineen saavuttaneita valtiomiehiä, 

ryhtyi pian rauhanteon jälkeen panemaan niitä ahtaalle, 
joiden arveltiin enemmän tai vähemmän petollisella 
menettelyllä saattaneen Ateenan huonompaan asemaan 
kuin mikä niissäkin oloissa olisi ollut välttämätöntä. 
Ensiksi oli Philokrateen vuoro, jota Hypereides syytti 
petoksesta ja joka tutkintoa, tuomiota ja sitä seuraavaa . 
rangaistusta välttääkseen vapaaehtoisesti meni maan- 
pakoon. Sen jälkeen Demosthenes yhdessä erään 
Timarkhoksen - kanssa syytti Aiskhinesta petollisesta 
menettelystä lähettiläänä. Asian käsittelyn Aiskhines 
sai lykätyksi sillä, että esitti syytöksen Timarkhosta 
vastaan siveettömyydestä, ja Timarkhos menetti kan- 
salaisoikeutensa. Demosthenes ei kumminkaan jät- 


"tänyt asiaa sikseen ja v. 343 se joutui oikeudessa käsi- 


teltäväksi. Demostheneen syytös kohdistui niihin vää- 
riin ja harhaanvieviin tietoihin, jotka Aiskhines palat- 
tuaan muun rauhanlähetystön kera Makedoniasta oli 


- esittänyt känsankokoukselle. Demostheneen syytós-: 


puhe samoin kuin Aiskhineen puolustuspuhekin ovat 
säilyneet meille, mahdollisesti tosin ei aivan siinä 


| muodossa -kuin ne pidettiin, vaan jälestäpäin julkai- 


semista: varten siloiteltuina ja muovailtuina huomioon- 
ottamalla vastustajan väitteet. Demosthenes väittää, 
että ensi sijassa Aiskhines on syypää siihen kohtaloon, 
joka tuli phokilaisten osaksi, Ellei hän kansankokouk- 
sissa olisi esittänyt rauhoittavia, jopa kehoittaviakin 
tietoja Philippoksen suunnitelmista, ei sellaisella mie- 
lentyyneydellä olisi voitu tehdä rauhaa. Aikaisemmin 
Aiskhines oli vastustanut Philipposta, nyt hän kansalle, 
esitti hänen lupauksiaan. Tosinhan hän olisi voinut 
pettyä Philippoksesta, mutta kun oli käynyt ilmi, että 


- luopunut - kannastaan, on ilmeistä, että Philippos.on 


SI 


ostanut hänet katyrikseen. Demosthenes on tosin 
itsekin ollut neuvotteluissa mukana, mutta kun hänen - 
mielipidettään ei ole otettu huomioon, ei hän ole edes- 
vastuussa rauhanneuvotteluista. — Puhe on taidok- 
kaasti laadittu ja saa kyllä uskomaan, että Aiskhineen 
menettely on ollut omituinen ja seurauksiltaan vahin- 
gollinen, mutta sitova todistelu puuttuu ja runsaat 
henkilökohtaiset solvaukset tekevät sen paikoitellen 
varsin epamiellyttavaksi. — Aiskhineen puolustuspuhe 
torjuu suuttumuksella Demostheneen väitteitä kumoa- 
matta niitä, ja koettaa todistaa, että juuri Demosthe- 
neen menettely on ollut epäisänmaallinen ja petollinen. 
Näyttääkin ilmeiseltä, että Demosthenes nyt kuvates- 
saan tapahtumia suhtautuu niihin toisin kuin niiden 
tapahtuessa. Useat henkilökohtaisesti moitteettomat 
kansalaiset puolsivat Aiskhinesta ja pienellä äänten 
‘ enemmistöllä tuomioistuin hänet vapautti. ` 

Vuodet, jotka seurasivat n.s. Philokrateen rauhaa, 
kuluivat kuumeentapaisissa ponnisteluissa.. Philippos 
jatkoi järkähtämättä laajennustuumiensa toteuttamista, 
kääntäen aseensa milloin itään, milloin länteen, mil- 
loin taas pohjoiseen, Etelässä hän vahvisti asemaansa 
taitavana diplomaattina, suhteita solmimalla ja neuvot- 
teluilla, antamalla siellä täällä aseellista apua; ja yleensä 
käyttämällä kaikkia mähdollisiä keinoja. Demosthenes 
ponnisti voimansa pannakseen esteitä Philippokselle, 
mutta hänellä oli suuria vaikeuksia vastassaan, sillä 
Makedonian kannattajat Ateenassa sitoivat hänen toi- 
mintavapauttaan samoin kuin myös Philokrateenrau- ' 
han ehdot. — Sparta oli v. 344 ilmisodassa Messenian 
ja Argoksen kanssa, jotka hakivat tukea Philippok- 
selta... Kun hän auliisti antoi apujoukkoja, varoja ja 
| kauniita lupauksia — olihan siinä hyvä tilaisuus vaikutus- 

vallan laajentamiseen —, lähetti Ateena Demostheneen 
aloitteesta Peloponnesokselle lähetystön, jota Demo- 
sthenes johti, kehoittamaan rauhaan ja Philippokseen 
- nähden varovaisuuteen — »osoittaahan kokemus, että 
hänen hyvättyönsä lopulta koituvat vahingoksi» 
Tästä huolimatta sotaa jatkui ja Ateenassa Argoksen 
ja- Messenian lähetystöt valittivat Ateenan sekaantu- 
mista Spartan hyväksi, -samalla kuin makedonialaiset 
lähettiläät esittivät valituksia siitä, että Philiprosta 
parjattiin Ateenassa ja että väitettiin, ettei hän muka ollut 
pitänyt lupauksiaan. Demosthenes esitti vastauseh- 
dotuksen ja perusteli sitä puheessa (n.k. toisessa 
philippolaisessa), jossa hän jälleen koetti herättää kuu- 
lijakuntaansa käsittämään, mikä Philippoksen politii- 
kan tarkoitus pohjaltaan muka oli, ja miksi hän niin 
auliisti tuki Thebaa ja Spartan vastustajia. Kaiken 
takana on vain pyrkimys eristää Ateena, sillä Philip- 
pos käsittää, että Ateena on oleva uskollinen mennei- 
syydelleen eikä ole antautuva hänen käskyläisekseen 
joidenkin hyvien töiden hinnasta, kuten eräät muut 
valtiot ovat tehneet, ajattelematta oikeutta ja kohtuutta. 
Ja kun Ateena on saatu eristetyksi, silloin se myös on 
kukistettavissa. — Tama puhe ‘on puoluejohtajan, 
jolla on huomattava asema valtiossa; ja tarkkanäköi- 
sesti hän siinä esittää omalta kannaltäan suurpoliit- 
tista asemaa ja siitä seuraavia johtopäätöksiä. 

Mutta Philippos jatkoi levollisesti ja johdonmukai- 
sesti omaa politiikkaansa, sai vallan Euboiassa siirty- 
mään kannattajilleen ja vahvisti asemaansa Epeirok- 
sessa. Sillä välin Demostheneen onnistui pitkien pon- 
nistusten "jälkeen saamaan aikaan, että Mantineia, 


Messene, Argos, Megalopolis ja -Akhaia söimivat -. 
liittoja Ateenan kanssa v. 342; itse hän tätä varten oli 

matkustellut lähettiläänä Peloponnesoksen valtioissa. 
Täten Philippoksen vaikutusvalta siellä toistaiseksi 
heikontui samaan aikaan kun Ateenan laivastoretken 
avulla onnistui Akarnaniassa saada kuninkaan suun- 
nitelmat menemään myttyyn. Nähtävästi Ateena sa- 
moihin aikoihin ryhtyi neuvotteluihin Persian suur- 
kuninkaan känssa liiton solmimisesta, vaikka ilman 
menestystä. Niin elävä kuin yleensä tietoisuus olikin, 
että Persia oli Hellaan perivihollinen, ei se estänyt 
Ateenaa tällä haavaa kääntymästä sen puoleen yhtä 
vähän kuin aikaisemminkaan oli vältetty Persian apua. 
Kun päälle päätteeksi ei nyt ollut puhetta Persian sekot- 
tamisesta helleenien keskinäisiin riitaisuuksiin, vaan sen 
avusta toista vierasta ulkovaltaa vastaan, ei Demosthe- 
nes epäröinyt, vaan koetti saada Persian vakuutetuksi 
siitä, että Philippos voi sillekin tulla vaaralliseksi. 
Mikäli siellä vaara tunnettiin, arveltiin kumminkin 
muilla keinoin oltavan turvattuja, eikä Ateenan viime- 
aikainen suhtautuminen Persiaan ollut omiaan eri- 
koisemmin herättämään halua sen avustamiseen. 
Tulenarkaa ainesta keräytyi yhä enemmän, ratkai- 
seva aika näytti lähenevän, mutta toistaiseksi rauha 
vielä säilyi. Thrakiassa, jossa Philippos vv. 342-341 
vahvisteli valtaansa, alkoi kumminkin jo sattua kah- 
nauksia Ateenän kanssa. Khersonesoksella Ateenan 
sotapäällikkö Diopeithes ei tahtonut suvaita, että 
. Kardian kaupunki, Philippokseen luottaen, kielsi Atee- 
nan lähettämiä siirtolaisia, klerukheja, asettumasta 
alueelleen, vaan meni niinkin pitkälle, että kun Make- 
doniasta oli lähetetty turvajoukkoja Kardiaan, niin hän 
puolestaan teki ryöstöretkiä alueelle, joka jo aikoja oli 
joutunut Makedonian’ valtaan. Philippos valitti Dio- 
peitheen menettelystä Ateenaan, mutta lausui samalla 

uhkaavia sanoja siitä, että ellei Ateena teossa osoita 
rauhaa mielivänsä, ei rauhaa kauan voi kestää. Philip- 
poksen kirjelmän käsittely kansankokouksessa tuli 
hyvin kiivaaksi. Olihan ilmeistä, että Diopeithes oli 
mennyt toimivaltansa ulkopuolelle ja saattanut rau- 
han vaaranalaiseksi, ja ne, jotka ennen muuta pitivät 
hyviä välejä Philippoksen kanssa tärkeinä, halusivat 
Diopeithesta poiskutsuttavaksi ja rangaistavaksi. Tätä 
"vastaan Demosthenes asettui. Puheessaan hän vaatii 
Ateenan kansalaisia tärkeistä valtionasioista neuvo- 
teltaessa yksinomaan pitämään yleistä hyvää silmällä 
antamatta henkilökohtaisten tunteiden vaikuttaa asiaan. 
Todella ei nyt ole kyseessä, mitä Diopeithes on tehnyt 
tai rikkonut, vaan siitä, mihin Philippos toiminnallaan 
Thrakiassa pyrkii, ja mitä Ateenan etu siihen nähden 
vaatii. On häpeällistä, että Ateenassa kyllä aina ollaan 
valmiit morkkaamaan ja nälvimään, tuomitsemaan ja 
rankaisemaan omia miehiä — mutta jos vihollinen on 
toimessa, katsotaan sitä kädet ristissä eikä ryhdytä 
mihinkään tositoimiin. Ateenalaisten tulee ymmärtää, 
että Philippos kaikissa toimissaan pitää Ateenaa-vaka- 
vimparia vastustajanaan ja milloin näyttääkin suuntau- 
tuvan muita vastaan, pyrkii eristämään Ateenaa, jotta 
se sitten olisi helppo saalis. Pidettäköön Diopeithesta sil- 
mällä, ettei hän pääsisi laittomia tekemään, mutta 
- tuettakoon hänen toimintaansa, mikäli se on Ateenan 
etujen mukainen. Ja muistettakoon, että jos hän kutsu- 
- taan joukkoineen takaisin, niin ei ole varmaa, että Ateena, 
jos tarve kesällä vaatisi lähettämään joukkoja pohjoi- 
seen, silloin sitä voi tehdä ilmasuhteiden vuoksi. . 
Tällä etupolitiikkaa ajavalla puheella. oli toivottu 


sonesos turvattiin. Mutta muuten ei Ateenassa saatu * 

paljon aikaan ja alkukesällä 341 Demosthenes kansan- 
kokouksessa esitti käsitystään asemasta ja vaadittavista 
toimenpiteistä suuressa puheessa, jonka hän sitten 
julkaisi (kolmas »philippolainen» puhe). 

vVaikka melkein jokaisessa kansankokouksessa on 
paljon puhuttu niistä oikeudenloukkauksista, joita 
Philippos, solmittuaan rauhan, on tehnyt sekä meitä 
että muitakin kohtaan, ja kaikki myöntävät, vaikkeivät 
sitä sanokaan, että tulisi puhua ja toimia, jotta hän lak- 
kaisi ylimielisyydestään ja kärsisi rangaistuksen, niin 
olot ovat, kuten näen, kehittyneet niin pitkälle, että 
melkein pelkään sanovani jotain häpäisevää, niin totta 
kuin se onkin: jos näet kaikki puhujat olisivat tahto- 
neet neuvoa ja te taas päättää, miten asema tulisi mah- 
dollisimman huonoksi, niin enpä usko, että se voisi 
olla huonompi kuin nyt.) Siihen tosin on monta syytä, 
. mutta enimmin syyllisiä ovat tulevaisuudesta piittaa- 
| mattomat johtajat, ja ne, jotka syyttävät valtiomiehiä 
ja hankkivat Philippokselle vapaat kädet. »Uskoma- 
tonta ehkä tulen sanomaan;* nimittäin että se mikä on 
ollut pahinta menneinä aikoina, se nyt on oleva hyö- 
dyllisintä. Sillä näin huono on asema, kun ette ole teh- 
neet vähää ettekä paljoa siitä, mitä tuli tehdä, mutta 
jos olisitte tehneet velvollisuutenne ja kumminkin olisi 
näin, silloin ei olisi toivoakaan parännuksesta. Nyt 
: Philippos on saanut voiton - teidän: kevytmielisyydes- 
tänne ja huolimattomuudestanne, mutta valtiotamme 
hän ei ole voittanut. Te ette ole tulleet voitetuiksi, mutta 
te ette ole tehneet mitään vastarintaa» l 

Kysymys on nyt siitä, mikä Ateeńan suhde Philip- 
pokseen todella on — onko sota vai rauha? ‘Jos vapaasti 
saa päättää, ontietystirauha, mutta jos toinen ase kädessä 
tosin väittää rauhan vallitsevan, mutta itse asiassa toi- ' 

mii kuin sota vallitsisi, mitäpä muuta voi tehdä kuin 
puolustautua? Tapaa, jolla Philippos toimii, ei voi sanoa 
rauhan säilyttämiseksi, sillä tosin hän ‘ei myönnä käy- 
vänsä sotaa, mutta sitä hän tuskin myöntäisi, vaik- 
kapa jo ahdistaisi itse Attikaa ja Peiraieustakin. Onhan 
hän aina rauhanteosta lähtien suoranaisesti toiminut 
Ateenan vahingoksi. — Mutta sitäpaitsi ei tule harkita 
ainoastaan Ateenan asemaa, vaan yleensä helleenien 
uhattua asemaa. Merkillistä tosin on, että helleenit 
eivät ryhdy mihinkään toimenpiteisiin Philiprosta vas- 
taan, vaikka aikaisemmin niin herkästi tunsivat, milloin 
joku valtio, kotimainenkin, alkoi tulla ylivoimaiseksi, 
ja yhtyivät sitä vastaan. Demostheneen mielestä kan- 
san katsantokanta on muuttunut. »Ennen ne, jotka 
antoivat niiden, jotka tahtoivat Hellasta hallita tai 
tuhota, lahjoa itseään, joutuivat kaikkien vihettaviksi 
ja rangaistiinkin. Siksi ei puhujilta tai sotapäälliköiltä 
voinut lahjuksilla riistää edullista toimintatilaisuutta, jota 
kohtalo monasti tarjoo huolettomillekin toimeliaita vas- 
taan, eikä keskinäistä yksimielisyyttä eikä epäluuloa 
tyranneja tai barbareja vastaan. Nyt tuo kaikki on kuin 
torilta loppunut, ja sijaan on saatu sellaista, josta Hel- 
¿las on sairas. ja tuhonomainen. Tarkoitan kateutta, 
kun joku on ottanut lahjuksia vastaan; pilkkaa, milloin 
hän sen myöntää; vihaa, jos joku tätä moittii; yleensä 
kaikkea, mikä seuraa lahjomisesta. Sillä sotalaivoja, 
miehistöä, varoja, kaikkia muita tarpeita, joiden mukaan 
voi arvostella valtioiden voimaa, on kaikilla nyt paljon 
runsaammin ‘kuin silloin. Mutta lahjottavien toimin- 
nan kautta kaikki ön ilman tarkoitusta, ilman vaiku- 
tusta, ilman hyötyä» — Nyt tahdotaan mielten rau- 
hoittamiseksi vielä väittää, että Philippos ei edes ole 
‘niin vahva kuin Sparta aikoinaan Persian suurkunin- 

kaan tukemana, ja kumminkin Ateena silloin jaksoi 
suoriutua taistelusta. Mutta olot ovatkin vallan toi- 
set, huomauttaa Demosthenes, ja sodankäynti vallan 
toinen, kun Philippoksella on käytettävänään palkka- 
joukkoja, jotka aina ovat aseissa, ja sotakoneita, eikä 
hän ota huomioon, onko kesä vai talvi, vaan aina on 
toimessa. Tätä seikkaa huomioonottaen ovat Ateenan- 
kin varustukset suunniteltavat. 

Paitsi sotaisia puolustustoimenpiteitä on kumminkin 
toisinkin puolustauduttava, on osattava vapautua pet- 
tureista ja kavaltajista, sillä ei valtion vihollisista voi 
saada voittoa, ellei heidän auttajiaan itse valtiossa 
rangaista. »Kautta Zeuksen ja muiden jumalien, sitä 
tuskin voitte tehdä, sillä niin pitkälle on mennyt teidän 
tyhmyytenne tai mielettömyytenne tai miksi sitä sanoi- 
sinkaan (monasti minua on vallannut pelko, että joku 
jumaluus ajaa asiaamme perikatoa kohti), että te panet- 
telun, ilkeämielisyyden, pilkanteon vuoksi tai jostakin 
muusta syystä kehoitatte puhumaan vihollisen lahjo- 
mia henkilöitä, joista jotkut eivät edes kiellä sitä ole- 


vansa, ja nauratte, kun he toisia solvaavat ... Mutta: 


katsokaa mihin sellainen viel) Olynthoksen tuhosivat 
Philippoksen lahjukset, samoin Eretrian ja Oreoksen. 
Niin mahtava Ateena ei ole, ettei sillekin voisi käydä 
samoin. Häpeällistähän on jälestäpäin vain päivitellä: 
Kukapa olisi sitä uskonut! Kautta Zeuksen, niin ja 
niin olisi tullut tehdä ja olla tekemättä.» — »Niin kauan 
kuin laiva on kunnossa, olkoonpa suuri tai pieni, niin 
kauan tulee merimiesten ja perämiehen ja joka miehen 
olla innokkaasti toimessa ja pitää vaaria, ettei kukaan 
* tahtomattaan tai tahallaan sitä saata tuhoon, sillä kun 
meri'lyö sen yli, on vaiva turha.» Vielä Ateena on tur- 
vassa, sen varat suuret, sen’ maine ihanä. Mitä siis tulee 

tehdä? Ensiksikin tulee ateenalaisten itse puolustautua 
ja varustautua, sillä vaikkapa muut myöntyisivätkin 
orjuuteen, on heidän taisteltava vapautensa puolesta. 
Ja kun itse ovat varustautuneet, on kutsuttava muut 
mukaan ja sitä varten lähetettävä lähetystöjä. Mutta 
muita ei pidä kutsua mukaan, ellei Ateena ole itsekin 
. valmis toimimaan ja uhrautumaan. Siksi on ensi 
sijassa Khersonesos kaikin tavoin tuettava, ja Atee- 
nassa varustauduttava, ja sitten vasta koetettava saada 
muut helleenit mukaan, niitä kehoitettava, neuvottava, 
varoitettava. Muut eivät voi Hellasta pelastaa, se on 
Ateenan asia, se on sen esi-isien sille hankkima kunnia- 
tehtävä, Mutta jos jokainen vain pysyy rauhassa, 
hakien omia nautintoja ja katsoen, ettei itse joudu 
mitään tekemään, niin ei myöskään voi tavata muita 
halukkaita, ja silloin on pelättävissä, että tulee pakko 
yhdellä kertaa tehdä kaikki se, mitä ei nyt tahdota. 
Kolmas philippolainen puhe on ehkä suuremmoisin 
Demostheneen varsinaisista valtiopuheista. Miehuul- 
lisesti hän kuvailee Hellaan oloja ja niissä ilmeneviä 
varjopuolia, jotka hänen mielestään ovat tehneet 
Philippoksen menestyksen helleenien kustannuksella 
‘ mahdolliseksi, ja pelottomasti hän paljastaa sen kui- 
lun, jonka-ääreen philipposmielisten toiminta on vie- 
mässä hänen isinmaansa, Kaikesta huolimatta hän ei 
joudu epätoivoon, vaan uskoo voivansa saada kansansa 
vielä nousemaan torjumaan "uhkaavaa vaaraa. Entistä, 
selvemmin hän osoittaa, miten kaikki helleenit: on saa- 
tava yhtymään yhteistä viholiista vastaan, sillä koko 
Hellas on uhattu; Ateenan etu on tässä vain sama kuin 
muiden etu, mutta yksin Ateena kykenee kokoomaan 
ja johtamaan. Puheessa ei tuhlata turhia sanoja eikä — 
imarrella kuulijoita; kaikki siinä suuntautuu yhtáánne, 

järkyttämään kuulijakunnan velttoa itsekylläisyyttä, 
saattamaan ateenalaiset selvästi käsittämään, mistä 
on kysymys, ja todella tuntemaan, mikä heidän velvol- 
lisuutensa on, ja toimimaan sen mukaan. Kerrotaan 
Philippoksen sanoneen, luettuaan Demostheneen puheet 
häntä vastaan: »Olisinpa kuullut hänen puhuvan, olisin 
itse antanut hänelle johdon sodassa minua vastaan» 
Juttua ei tarvitse uskoa, mutta puhetta lukiessa tuntee, 
että tällä kertaa, jos milloinkaan, Demostheneen sanat 
ovat tunkeneet kuulijain sydämiin ja mieliin, ja että 
sen vaikutus ei varmaankaan ole ollut aivan ohimene- 
vää laatua. 

Ainakin Ateena antoi hänelle vapaat kädet toimia, ja 
väsymättömillä ponnistuksilla hän sai v. 340" uuden 
liiton syntymään, johon kuului muiden muassa 
Akhaia, Korinthos, Megara, Leukas, Kerkyra sekä 
Euboia, joka ateenalaisten avulla oli joku vuosi aikai- 
semmin vapautunut Philippoksen vallasta. Edellisenä 
vuonna Ateena pohjoisessakin oli saanut liittolaisia, 
Byzantionin ja Abydoksen, joista edellinen luopui 
liitosta Philippoksen kanssa sämoin kuin Perinthoskin. 
Ateenalle liitto oli suuriarvoinen ja kernaasti se ottikin 
kaupungit suojiinsa, vaikka muistutettiinkin siitä, että ne 
aiemmin olivat olleet vihamielisiä sille. Olihan Hel- 
lespontos heidän hallussaan, ja Ateenalle oli elinehto, 
että kulku siellä pysyisi sen laivoille avoimena, seikka, 
josta ei suinkaan säattanut olla varma, jos Philippos 
sai jalansijaa siellä. 

Philippos alotti sotatoimet v. 340, ryhtymällä Perin- 
thoksen piiritykseen. Huolimatta uuden voimakkaan 
piirityskoneiston järjestelmällisesti käyttämisestä. ei se 
vienyt tuloksiin, sen enempää kuin koe äkkihyökkäyk- 
sellä saada Byzantion vallatuksi. Ateena julisti sodan 

ja lähetti kahdessa erässä sotajoukkoja byzantioni- 
laisten avuksi; Kuninkaan täytyi luopua piirityksestä 
— ja Ateena oli kerrankin taas saanut kokea menes- 
tystä, nähtyään niin kauan, miten Philippoksen voit- 
tokululle -ei mikään kyennyt panemaan esteitä. 

Nyt Demosthenes kaikkea vaikutusvaltaansa käyt- 
tämällä ja ponnistamalla voimiaan valtiomiehenä sai 
aikaan, että Ateenassa käsitettiin ratkaisevan ottelun 
Makedoniaa vastaan olevan tulossa, ja vakavasti ryh- 
dyttiin varustautumaan sen varalta. Lopultakin atee- 
nalaiset luopuivat siihenastisesta järjestelmästä valtio- 
talouden alalla. Demostheneen ehdotuksesta he päätti- 
vät v.339, että theorika-varat muutettiin sotarahas- 
toksi, siis kaikki liikenevät varat olivat käytettävät 
sodan tarpeihin. Nyt kansa luopui itsekkäästä kevyt- 
mielisyydestään ja suostui muutokseen, jonka vält- 
tämättömyyttä. Demosthenes jo vuosikausia oli osoitta- 
nut. Samaan aikaan Demosthenes sai hyväksytyksi 
uuden trierarkhia-lain, jonka mukaan laivaston varus- 
tamisesta johtuvat -taloudelliset rasitukset jakaantuivat 
tasaisemmin niistä osallisille ja varakkaitteri oli suori- 
tettava suhteellisesti enemmän kuin siihen saakka. 

Tähän aikaan Philippokselle annettiin jälleen tilai- 
suus sekaantua Keski-Kreikan asioihin, jota hän ei 
suinkaan jättänyt käyttämättä. Amphiktyoni-neuvos- 
tossa Lokriin amphissalaiset ehdottivat Ateenan rän- 

_ gaistavaksi erään uhrilahjan johdosta, jonka se oli aset- 
tanut Delphoin pyhäkköön.: Ateenan edustaja Aiskhi- 
nes torjui iskun toisella ja sai neuvoston julistämaan 
»pyhán sodan» Amphissaa vastaan siitä, että se omaval- 
taisesti oli käyttänyt Kirrhan pyhitettyä maata ‘ja 
satamaa. Theba, joka oli hyvissä suhteissa Amphis- 
saan, ei ottanut sotaan osaa ja Demosthenes vastusti 

menestyksellä Ateenan osanottoa siihen, ennen kaik- 
kea siksi, että se olisi pahentanut Ateenan suhdetta 
Thebaan ja näiden molempien vanhojen vastustajien 
sovittaminen yhteistoimintaan oli juuri Demosthe- 
neen hartaimpia pyrkimyksiä. i 
Kun »pyhä sota» ei heti vienyt toivottuun tulokseen, 
päätti amphiktyonineuvosto syksyllä 339 antaa yli- 
päällikkyyden Philippokselle. Jo samana syksynä hän 
joukkoineen oli Keski-Kreikassa — ja valtasi ensi 
töikseen Elateian, joka oli tärkeä vapaan kulkutien 
saamiseksi pohjoisesta Keski-Kreikkaan, mutta ei suin- 
kaan välttämätön Amphissan valloitusta varten. Sa- 
noma tästä herätti suunnatonta huomiota koko Krei- 
kassa eikä vähimmin Ateenassa. »Oli ilta; joku tuli 
ilmoittamaan prytaneille, että Elateia oli anastettu. 
Silloin toiset heti nousivat keskellä ateriaa, ajoivat 
väen pois torilla olevista myymälöistä ja sytyttivät 
vajat palamaan; toiset taas haettivat strategit ja kutsui- 
vat torventoitottajan, ja kaupunki oli täynnä melua. 
Seuraavana päivänä heti aamun valjetessa prytanit 
"kutsuivat neuvoston raatihuoneelle, mutta te läksitte' 
kansankokoukseen, ja ennenkuin neuvosto oli käsitel- 
lyt asiaa ja laatinut lausuntoaan, istui koko kansa jo * 
ylhäällä paikoillaan. ‘Ja kun sitten neuvosto tuli ja 
prytanit ilmoittivat mitä heille oli kerrottu ja toivat 
esiin sanansaattajan ja hän oli puhunut, niin kuulut- 
taja kysyi: ‘Ken tahtoo käyttää puheenvuoroa!” Mutta 
ei kukaan esiintynyt. Ja vaikka kuuluttaja monta -ker- 
taa kysyi, ei sittenkään kukaan noussut, vaikka kaikki 
strategit olivat saapuvilla ja kaikki puhujat ja yhteinen 
isänmaamme äänekkäästi -kutsui puhumaan sen pelas- 
tuksesta. Näin Demosthenes asemaa kuvaili joitakin 
vuosia myöhemmin. = Hänen johdollaan ragin 

mitä pontevimpiin toimenpiteisiin uhkaavan hyökkäyk- 
sen varalta. Itse hän läksi Thebaan puuhaamaan liit- 
toa, ja Philippoksen lähettiläiden houkutuksista huoli- 
matta hänen puhetaitonsa vei voiton. Thebalaisille oli 
selvä, että nyt ei ollut enää kyseessä vain toisen tai toi- 
sen valtion etu, vaan että vapaa valtiollinen olemassa 
olo oli vaarassa. Vanhan vihan estämättä solmittiin 
liitto Ateenan ja Theban välillä, jolla Demosthenes 
saavutti suurimman, vaikeimman voittonsa valtio- 
miehenä. — 

Aluksi onni näytti suosivan liittolaisia, mutta pian 
se kääntyi. Elokuussa 338 joutuivat Khaironeian kentällä 
Philippoksen armeija sekä Ateenan, Theban ja näiden 
liittolaisten sotajoukot ratkaisevaan taisteluun. Nuo- 
ren Aleksanterin, Philippoksen pojan, johtama sivusta 
sai thebalaisten joukot lyödyiksi hajalle ja sen jälkeen 
helleenien muutkaan joukot eivät kyenneet vastusta- 
maan -etevämmin johdettuja ja paremmin harjoitettuja 
makedonialaisia, vaikka he taistelussa osoittautuivat 
. esi-isiensä maineen arvoisiksi. Helleenien itsenäisyys 
oli mennyt, ja Demostheneen johtama politiikka oli 
kärsinyt ratkaisevan tappion. 

Kun sanoma Khaironeian taistelusta saapui Ateenaan, 
syntyi sanoin kuvaamaton Jämminki. Pelättiin, että 
kaikki oli menetetty, että Philippos heti marssisi Atti- 
kaan ja viivyttelemättä ottaisi käupungin haltuunsa. 
Mutta valtion johtajat eivät joutuneet epätoivon val- 

taan; Hypereides, Lykurgos ynnä muut saivat kansan 
rohkaisemaan mieltään ja ryhtymään äärimmäisiin 
ponnistuksiin turvatakseen kaupunkiaan. Nostoväki, | 
50-60-vuotiset, kutsuttiin aseisiin, päätettiin vapauttaa ne 

orjat, jotka vapaaehtoisesti suostuivat taistelemaan 
Ateenan puolesta, ja palauttaa kansalaisoikeudet niille, 
joilta ne oli riistetty, jos astuivat armeijan riveihin; 
vaimot, lapset, vanhukset ja pyhät esineet olivat toi- 
mitettavat Peiraieusiin, jotta ne pahimman sattuessa voi- 
taisiin viedä turvaan muualle. Demosthenes, joka oli 
ottanut osaa Khaironeian taisteluun ja peräytyvän 
sotajoukon kera päässyt palaamaan Ateenaan, liittyi 
Lykurgokseen ja muihin terästääkseen kansaa: vasta- 
rintaan, ja niin suuri oli hänen saavuttamansa vaiku- 
tus, niin luja hänen asemansa Ateenan kansan keskuu- 
dessa, että kärsittyä tappiota ei luettu hänen viakseen, 
vaan edelleen kuultiin häntä ja otettiin hänen neuvonsa 
huomioon. Demosthenes valittiin elintarpeiden hank- 
kijaksi ja lähetettiin meritse hakemaan samalla kertaa 
liittolaisilta apua. 

Hänen vielä ollessaan matkalla, alotti Philippos 
neuvotteluja Ateenan kanssa. Thebalaisia hän oli 
kohdellut hyvin ankarasti; niiden tuli rahalla lunastaa 
ei ainoastaan vangit, vaan kaatuneiden ruumiitkin, 
heiltä riistettiin kaikki alusmaat ja Boiotian liitto hajoi- 
tettiin. Linnaan sijoitettiin makedonialainen varus- 
` väki, kaikki karkoitetut kutsuttiin takaisin ja Theban 
siihenastiset johtajat rangaistiin ankarasti. Ateenalle 
Philippos tarjosi aivan toisenlaisia ehtoja, toivoen 
siten saavansa kansan mielen käännetyksi puolelleen. 
Vangiksi joutuneen puhujan Demadeen välityksellä 
toimitettiin neuvotteluja; kuningas lahjoitti vangeille 
vapauden lunnaitta, lupasi lähettää kaatuneitten ruu-. 

miit Ateenaan ja ilmaisi varsinaiset ehtonsa. Ateena 
saisi pitää vapautensa ja maansa, mutta sen liitto 
hajoitettiin ja sen täytyi suostua liittoutumaan Phi- 
lippoksen kanssa. Näillä ehdoilla Ateena solmi rauhan 
Philippoksen kanssa, vieläpä päätettiin osoittaa kun- 
nianosoituksia kuninkaalle ja hänen lähimmille miehil- 
leen. Mutta kun makedonialaismieliset koettivat käyt- 
tää asemaa hyväkseen, selvittääkseen laskunsa vas- 
tustajiensa kanssa, kävikin ilmi, etteivät olleetkaan 
käsittäneet kansan mielialaa. Turhaan Demosthenesta 
syytettiin kavalluksista, petoksista, kaikenlaisista rikok- 
sista; tuomioistuimet aina vapauttivat hänet, vieläpä 
kansa valitsi hänet juhlapuhujaksi sen vuoden vainajain- 
juhlassa. Tämä oli juhla, jota vietettiin joka vuosi, 
mutta sota-aikana se oli tavallista huomattavampi, 
koska sen yhteydessä valtion puolesta pantiin toimeen 
isänmaan puolesta kaatuneitten hautajaiset, ja erito- 
ten puheen pitäminen Khaironeian luona kaatuneitten 
muistolle oli luottamustehtävä, jota ei voinut uskoa 
kenellekään muulle kuin kansan paraimmalle. Demo- 
stheneen puhe ei ole säilynyt — olisi muuten varmaan- 
kin ollut todellinen juhla lukea hänen sanansa isän- 
maan viimeisessä suuressa taistelussa kaatuneitten 
muistolle, - - j 

Tehtyään rauhan Ateenan kanssa Philippos oli jat- 
kanut kulkuaan Peloponnesokselle, jossa kaikki muut 
paitsi Sparta vastustuksetta olivat laskeneet aseensa. 
Kun Spartakin oli pakoitettu anomaan rauhaa, Philip- - 
pos neuvottelukokouksessa Korinthoksessa sai aikaan 
yleisen liittosopimuksen helleenien kesken — ainoas- 
taan Sparta edelleenkin itsepintaisesti eristäytyi. Lii- 
ton juhlallisesti vahvistettuna tarkoituksena‘ oli taata 
helleenien vapaus ja itsenäisyys, kullekin hänen alu- 

eensa häiritsemätön omistus ja yleinen rauha. Mitään 
jyrkkiä muutoksia ja vallankaappauksia ei missään val- 
tiossa saisi tapahtua, vaan valtiomuotojen tuli jäädä 
entiselleen. Samoin ei aluemuutoksia saisi tapahtua, 
ja kaikki entiset liitot hajoitettiin. Helleenien ja Make- 
donian kuninkaan välillä solmittiin ikuinen puolustus- 
ja hyökkäysliitto. Ja lopuksi päätettiin yhteisvoimin 
ryhtyä sotaan Persiaa vastaan, jonka vihdoinkin tuli 
kärsiä rangaistus vanhoista rikoksistaan Hellaan pyhäk- 
köjä vastaan; johto oli tietysti oleva Makedonian kunin- 
* Muodollisesti oli Hellaan itsenäisyys säilynyt ja 
liitto yhdisti melkein kaikki varsinaisen Hellaan val- 


tiot. Riitojen ja keskinäisen eripuraisuuden ajan tuli 


olla ohi ja keskinäisen rauhan. vallitessa saattoi toivoa 
koko Hellaan vaurastumista ja vanhan unelman, 
Persian kukistamisen, toteuttamista yhteisin voimin. 
Mutta tämä liitto ei ollut elimellisesti syntynyt vaan 
muodostunut vieraan vallanpitäjän painostuksesta ja 
hänen tarkoitusperiään toteuttamaan. Ja tunne siitä 
ei sammunut, vaan kyti helleenien sydämissä valmiina 
puhkeamaan ilmiliekkiin ensimäisen tilaisuuden sat- 
tuessa. 

Demosthenes ei ollut vastustanut rauhaa Philippok- 
sen kanssa eikä osanottoa korintholaiseen liittoon, mutta 


toimettomaksi hän ei suinkaan jättäytynyt. Heti kun - 


Philippos sotajoukkoineen oli palannut Makedoniaan; 
Demosthenes ehdotti, että Ateenan muurit ja puolus-- 
tuslaitokset korjattaisiin ja uudistettaisiin valtion kus- 
tannuksella, ja keväällä 337 tähän ryhdyttiin suurella 
energialla, Yhdeksi rakennustöiden johtajaksi valit- 
tiin Demosthenes. ja oman muuriosuutensa rakenta- 


` mista hän erittäin jäntevästi ajoi, ja kun valtion puo- 

lesta myönnetyt varat eivät riittäneet, antoi Demosthe- 
nes lisäksi omistaan, saadakseen työnosansa niin perin- 
pohjaisesti tehdyksi kuin mahdollista. Ottaen hänen 
anteliaisuutensa ja toimeliaisuutensa syyksi ehdotti 
hänen kannattajansa Ktesiphon keväällä 336 kansalle, 
että Demostheneelle annettaisiin julkinen tunnustus 
siitä, minkä hän rakennustöiden johtajana oli tehnyt, 
ja siitä, että hän aina oli pyrkinyt tekemään kaiken 
voitavansa yleiseksi hyväksi, ja seppelöitäisiin kul- 
taisella seppeleellä teatterissa suurten Dionysos-juh- 
lien aikana. Neuvosto hyväksyikin ehdotuksen, mutta 
kun sen piti tulla kansankokouksessa käsiteltäväksi, 
ilmoitti Aiskhines, että ehdotus hänen käsittääkseen oli 
lainvastainen ja että hän aikoi syyttää ehdotuksen teki- 
jää siitä oikeudessa. Asian käsittely kansankokouk- 
sessä lykkäytyi, kunnes oikeus oli ehtinyt ratkaista 


kanteen — ja ennenkuin tämä tapahtui, kului yli kuusi - 


vuotta. ., 

Ei kestänyt pitkää aikaa, ennenkuin Makedoniasta 
saapui sanomia, jotka saivat salassa eläneet toiveet 
uudestaan tulemaan päivän valoon: Kesällä 336 Philip- 
pos murhattiin ja valtaistuimelle nousi hänen poi- 
kansa Aleksanteri. Voimakas hallitsija ja valloittaja 
oli poissa ja hänen seuraajansa asema oli kotimaassaan- 
kin siksi epävarma, että hänen kannattajansa neuvoi- 
vat häntä luopumaan Hellaasta, Lisäksi hän oli nuori 
ja kokematon, Kummako siis että Demosthenes jul- 
kisesti osoitti iloaan murhasanoman saavuttua ja viipy- 
mättä ryhtyi toimenpiteisiin saadakseen kansalaisensa 
luomaan makedonialaisen ikeen ‘niskoiltaan ja yhdessä 
muiden helleenien kanssa vapauttamaan Hellaan. Hän 
lähetti - lähetin sopimaan yhteistoiminnasta Aleksan- 
terin" vaarallisimman kilpailijan, makedonialaisen Atta- 

loksen kanssa, ja Ateenan lähettiläät, jotka kehoitti- . . 


vat helleeneja taisteluun riippumattomuuden puolesta, 
tapasivat sanoilleen kaikkialla vastaanottavia mieliä. 
Mutta Aleksanterista oli perinpohjin erehdytty; ennen- 
kuin tiedettiin odottaakaan, oli hän saanut thessalialai- 
set käännytetyiksi puolelleen,, amphiktyoni-neuvosto 
valitsi hänet helleenien ylipäälliköksi ja sotajoukkoi- 
neen hän uhkasi Thebaa. Ateena asettui puolustus- 
kuntoon, mutta lähetti jo lähetystön kuninkaan luo 
anomaan, ettei heille luettaisi viaksi, etteivät'heti olleet 
tunnustaneet häntä Hellaan johtajaksi. Demostheneel- 
lekin oli selvää, ettei vastarinta enää sillä hetkellä ollut 
kenellekään hyödyksi, vaikkei hän kumminkaan valit- 
tuna Ateenan lähetystön jäseneksi pitänyt mahdolli- 
sena saapua kuninkaan puheille. Aleksanteri tosin 
kovin sanoin moitti ateenalaisia, mutta suostui uudis- 
tamaan Philippoksen kanssa tehdyn sopimuksen enti- 
sillä ehdoilla. Korinthoksessa hän sen jälkeen liitto- 
neuvoston kokouksessa ilmoitti päättäneensä ryhtyä 
sotaan Persiaa vastaan ja kehoitti helleeneja miehissä 
tulemaan avuksi. Tietysti päätös tulikin sensuuntainen. 

Jo Philippoksen suunnitelmat Persian sotaa varten 
eivät tietenkään olleet jääneet persialaisilta salaan, 
mutta vasta ensimäisten makedonialaisjoukkojen lii- 
kehtiminen Vähässä-Aasiassa sai Persian hovin ryh- 
tymään joihinkin. puolustustoimenpiteisiin, ja Alek- 
santerin odottamaton päättäväisyys. ja pontevuus sai 
aikaan, että varustautumista alettiin ajaa tarmokkaam- 
min. Mutta voidakseen torjua vihollista omilta rari- 
noiltaan, päätti Persian hallitus koettaa saada Hellaan 
vältiot nousemaan vihollista vastaan. . Sitä varten per- 
sialaiset lähettivät runsaita apurahoja, ja melkein 
kaikkialla he tapasivat maaperän suosiollisena. Kunin- 

gas Dareios lähetti muun muassa Ateenaan 300 talent- 
tia (n. 1,800,000 mk.), mutta varovaisuuden vuoksi 
siellä päätettiin olla virallisesti ottamatta rahoja vas- 
taan. Persian lähetit silloin jättivät tämän summan 
tai osan siitä Demostheneen käsiin vapaasti käytettä- 
väksi uutta sotaa varten, ja alituisessa yhteistoiminnassa 
persialaisten Sardeessa olevan käskynhaltijan kanssa 
Demosthenes, Lykurgos ja muut samanmieliset val- 
mistivat nousua Makedonian yliherruutta vastaan. 
Hetki näytti otolliselta, Aleksanteri oli: kaukana poh- 
joisessa sotaretkellä, ja kun huhu jo kertoi, että hän 
Illyriassa oli joutunut perikatoon, puhkesi kapina 
Thebassa. Ateenasta ja Peloponnesoksesta odotettiin 
apuväkeä, mutta ennenkuin se oli saapunut ja make- 
donialaisen varusväen vielä urheasti puolustaessa lin- 
naa, oli Aleksanteri jo joukkoineen Boiotiassa. Theba 
valloitettiin lyhyen piirityksen jälkeen, ja nyt sen 
tuomio lankesi säälimättömänä, ja säälimättömästi se, 
pantiin toimeen. Kaupunki, lukuunottamatta linnaa ja 
temppeleitä, hävitettiin maan tasalle, sen asukkaat, 
miehet, naiset, lapset, kaikki myytiin orjiksi. Theban 
kohtalo oli julma, niin julma ettei Aleksanteri itsekään 
myöhemmin tahtonut väittää menettelyään oikeaksi, 
mutta muiden helleenien kapinahalu oli murrettu, 
kaikki antautuivat kuninkaan armoille. = Ateenakin, 
joka vastikään oli päättänyt tulla Theballe avuksi, 
lähetti kuultuaan Theban verisestä kukistumisesta, 
kymmenmiehisen lähetystön mitä matelevimmalla 
tävalla ilmoittamaan kuninkaalle ilonsa hänen pelastu- 
misestaan ja Theban oikeudenmukaisesta rangaistuk- ' 
sesta. — Ateenan menettely oli kumminkin ollut liian 
ilmeisesti suunnattu ‘kuningasta vastaan, että tämä 
mateleva imartelu olisi kyennyt hälventämään sen vai- 

kutusta, ja Aleksanteri lupasi Ateenalle armoaan ainoas- 
taan sillä ehdolla, että Thebasta saapuneet pakolaiset 
karkoitettiin Ateenasta ja että hänen käsiinsä luovutet- 
tiin ne puhujat ja sotapäälliköt, jotka olivat aiheutta- 
neet Khaironeian taistelun ja myöhemmin loukkauksia 
Philipposta ja häntä itseään vastaan. »Ja pitäkööt 
ateenalaiset Theban kohtalon mielessään.» 

Asema oli todella vaikea. Kuninkaan sanat eivät 
ennustaneet hyvää, mutta että Ateena siinä määrässä 
häpäisisi omaa kunniaansa, että luovuttaisi Demosthe- 
neen, Lykurgoksen, sotapäällikkö Kharidemoksen, 
muita mainitsematta, kuninkaan mielivaltaan, se oli 
kumminkin liikaa. Ateenan kansankokous rukoili 
armoa ja lupasi itse puolestaan rangaista niitä, jotka 
havaittiin rikollisiksi. Eikä Aleksanterikaan kauemmin 
pitänyt vaatimuksistaan kiinni; kunniaa hän ei voisi 
niittää saattamalla Ateenan epätoivoiseen taisteluun 
ja ehkä samanlaiseen kohtaloon kuin Theban, ja lisäksi 
olivat selkkaukset Hellaassa lopetettavat, jotta hän. pää- 
sisi Vähään-Aasiaan, jonne hänen mielensä paloi. , 
Demosthenes ja muut saivat jäädä Ateenaan, ainoas- 
'taan K'haridemoksen oli lähdettävä maanpakoon. 

Makedonian ylivalta oli lujitettu Hellaassa ja vapau- ` . 


den aika näytti olevan kokonaan ohi, Ateenassa pitivät 
suurinta ääntä «makedonialaismielisten johtomiehet, 
sellaiset kuin. Aiskhines ja Demades; etenkin jälkimäi- 

nen, jonka väikutus kaikkialla oli ollut tunnettavissa 

ja jonka kunniaksi luettiin, että sopimus kuninkaan 
kanssa ‘oli saatu aikaan. Itsenäisyyden ja vapauden 
puolustajat kätkivät unelmansa ja toiveensa sydä- 
*miinsä ja antautuivat positiiviseen työhön kaupungin 
vaurastuttamiseksi, ja Lykurgos sai valtion talouden 
ylimpänä johtajana vaalikauden toisensa jälkeen toi- 
mia Ateenan hyväksi. 

Sillä aikaa kun kuningas jatkoi kulkuaan yhä syvem- 
mälle Aasiaan, alkoi pohjoisessa, Epeiroksessa ja Thra- 
kiassa, levottomuuksia ja jälleen Kreikassakin vapau- 
den toiveet houkuttelivat v.330 tarttumaan aseisiin. 
Sparta tällä kertaa koetti onneaan ja sai toisiakin hel- 
leenejä mukaansa. Ateenassa liike myös saavutti vas- 
takaikua, ilmeisesti Demosthenes ei pysynyt asialle 
vieraana, vaan edisti sopimuksen tekoa Spartan kunin- 
kaan, Agiksen kanssa, ja jo tuli päätökseksi avustaa 
| laivastolla, kun tuuma raukesi kysymykseen varoista. 
Oli näet päätetty käyttää theorika-rahastoa siihen, kun 
Demades, joka sattui olemaan sen hoitajana, kansalle 
ilmoitti, että hän oli suunnitellut jaettavaksi puolen 
minaa (n. 50 mk.) mieheen lähestyvissä suurissa juh- 
lissa, mutta jos ateenalaiset mieluummin määräävät 
nämä varat sotatarkoituksiin, on se tietysti heidän val- 
‘lassaan. Se tepsi — kevytmielisesti luovuttiin laivaston 
varustamisesta eikä Ateena ottanut osaa taisteluun. 
Kauan ei kestänytkään, ennenkuin Aleksanterin käs- 
kynhaltija Antipatros makedonialaisineen voitti spar- 
talaiset, ankarasti kukisti kapinan ja Makedonian vallan 
turvaamiseksi = sijoitti. varusjoukkoja Peloponnesok- : 
selle. Helleenien liitto muuttui suorastaan Makedonian 
käskynalaiseksi, liittoneuvoston merkitys häipyi *tyh- 
. jiin ja Hellaan asiat päätettiin kuninkaan | pääma- 
jassa.. $ 

Kun näin taaskin vapautumisyritys oli epñonnistu-. 


nut ja Aleksanteri entistä suuremmalla vallalla hallitsi 
Hellaassa, näytti Aiskhineen mielestä aika tulleen jät- 
tää lopullisesti tuomioistuimen ratkaistavaksi, oliko 
Ktesiphonin kuusi vuotta aikaisemmin tekemä ehdotus 
Demostheneen seppelöimisestä laillinen vai ei. Olihan 
Demostheneen politiikka kärsinyt tappion toisensa jäl- 
keen, pitihän kaikkien jo voida käsittää, että hänen toi- 
mintansa ei ollut tapahtunut isänmaan hyväksi, vaan 
suorastaan vienyt sen perikadon partaalle, joten siis 
ehdotus hänen ylistämisestään ei voinut olla muuta 
kuin sopimaton ja laiton. 

Kysymys, joka näin tuli valamiehistön ratkaista- 
vaksi, ei niin muodoin rajoittunut vain Ktesiphonin 
ehdotukseen, vaan sen takaa nousi paljon laajakantoi- 
sempi kysymys.  Valamiehistón kautta kansan oli 
ilmaistava, pitikö ‘se edelleenkin Demostheneen poli- 
tiikkaa, taistelua Ateenan ja 'Hellaan itsenäisyyden 


puolesta, oikeana ja sen edustajaa julkista kiitosta 


ansaitsevana, vaikka se ylivoimaista vastustajaa vas- 
taan oli joutunut tappiolle. Tuomioistuimen edustalle 
oli kokoutunut sankka kuulijakunta, jossa nähtiin suu- 
rin osa Ateenan vapaita kansalaisia ja lisäksi enemmän 
muualta tulleita helleenejä kuin milloinkaan muulloin, 
kaikki mielet jännitettyinä kuulemaan syytös- ja puo- 
lustuspuheita j ja seuraamaan asian kulkua. Mielenkiintoa 
lisäsi — jos mahdollista — vielä sekin, että syyttäjänä 


esiintyi Aiskhines, jonka. maine puhujana oli laajalle. 


levinnyt, ja että tiedettiin, että varsinaista puolustus- 
puhetta ei tulisi syytetty Ktesiphon, vaan hänen avus- 
tajanaan, Demosthenes itse pitämään. Kerran ennen- 
hän Aiskhines ja Demosthenes olivat esiintyneet vas- 
tatusten tuomioistuimen .edessä, silloin päinvastai- 

sissa osissa, v. 343, mutta silloin Aiskhines oli suoriutu- 
nut voittajana. Sen jälkeen Demostheneen maine oli 
vielä enemmän kasvanut, hän oli pitänyt muutamat 
vaikuttavimmista puheistaan, ja nyt hänen oli tehtävä 
lopputili vastustajansa kanssa. Molempien puheet 
ovat meille säilyneet, luultavasti ei täsmälleen siinä 
muodossa kuin ne pidettiin, mutta sellaisina kuin asian- 
omaiset itse ne hyväksyivät monistettaviksi. 
Käsitellen syytöskirjelmän eri puolia Aiskhines ensin 
yksityiskohtaisesti osoittaa, että Ktesiphon tehdessään 
ehdotuksensa rikkoi lakia osaksi siten, että hän teki ehdo- 
tuksensa Demostheneen seppelöimisestä, ennen kuin 
tämä oli tehnyt tiliä toiminnastaan muurinrakentajana 
ja varojen käytöstä, osaksi siten, että seppelöiminen 
ehdotettiin toimitettavaksi tavalla, jolla ei ollut tukea 
laissa. Siitä hän siirtyy puheensa pääosaan todistamaan, 
Demosthenes ei ollut koko valtiollisen toimintansa 
alusta alkaen eikä viimeisinäkään aikoina sanoissaan 
ja teoissaan toiminut Ateenan kansan menestys sil- 
mäinsä edessä. — Kun seuraa Aiskhineen esitystä, 
joutuu ihmettelemään, miten niin muka läpeensä turmel- 
tunut mies kuin Demosthenes on edes hetkisenkään voi- 
nut voittaa vaikutusvaltaa Ateenassa. Hänen yksityisestä 
elämästään ei kannata puhuakaan! Ja julkisessa elä- 
mässä hänen toimintaansa aina on määrännyt raha. 
Mistä hän on saanut lahjoja, sen hyväksi hän on puhu- 
nut ja vaikuttanut. Philippokselta hän on ottanut lah- 
~ juksia vastaan samoin kuin Persian kuninkaalta; Alek- 
santeria vastaan häri puhuu ja samalla hän salassa hakee 


, hänen suosiotaan ja sen saavuttamiseksi laiminlyö tar-. 


joutuvia tilaisuuksia toimintaan Makedoniaa vastaan. 
— Mitään yhtenäistä esitystä Demostheneen ajamasta 

politiikasta ja sen vastakohtana omastaan Aiskhines ei 
anna, kosketteleehan vain yksityisiä tapauksia. Omaa 
suhdettaan Makedoniaan ja sen pyrkimyksiin hän ei lausu; ` 
päin vastoin hän Demostheneelle lukee viaksi, että 
Philippos on voinut päästä pyrkimystensä perille. 
— Aiskhineen syytöspuhe on erittäin hyvin harkittu 
ja omiaan vaikuttamaan sekä kuulijaan että lukijaan, 
mutta hänen pyrkimyksensä nähdä kaikessa Demosthe- 
neen toiminnassa vain likaisimpia ja itsekkäimpiä 
vaikutteita ja hänen solvausryöppynsä Demosthenesta 
kohtaan e ei voi muuta kuin inhoittaa 
meitá. j 

Ktesiphonin vastaus ei ole säilynyt, mutta Demosthe- 
neen puheen sisällöstä päättäen. ei hän ollut sanot- 
tavasti käynyt asian ytimeen käsiksi. Tuomioistuimen. 
suostumuksella hänen avustajansa, Demosthenes, sen 
jälkeen ryhtyi puhumaan. 
> »Ensiksi, oi ateenalaiset, rukoilen kaikkia jumalia 
ja jumalattaria, ' että. yhtä suuri hyvänsuopuus, kuin 
minä aina olen osoittanut valtiota ja teitä kaikkia koh- 
taan, tulisi minun osakseni teidän puoleltanne tässä 
oikeudenkäynnissä; sitten, — ja tämä on erikoisesti 
teidän etunne sekä teidän velvollisuutenne ja kunnianne 
mukaista, — että jumalat johtaisivat mieleenne, ettette 
tekisi syyttäjää neuvonantajaksi siitä, millä tapaa tei- 
dän tulee kuunnella minua — tämähän olisi liian kau- 
heaa — vaan lait ja vala, j jossa kaikkien muiden oikeus- 
määräysten lisäksi on säädetty, että kumpaakin riita- 
puolta on samälla tavalla kuunneltava» Demostheneen 
asema. asiassa on paljon vaikeampi kuin Aiskhineen, 
osaksi siksi, että hänen riskinsä on suurempi, hänen 
koko valtiollinen . olemassaolonsa on kyseessä, kun: 
taas Aiskhines korkeintaan. joutuu maksamaan sakkoja, 

osaksi koska ihmisille luonnostaan on ominaista, että 
he mielihyvällä kuulevat solvauksia ja syytöksiä, 
mutta vastenmielisesti kuulevat toisen itseylistystä — 
ja se on nyt joutunut Demostheneen osalle. Hänen 
täytyy puhua itsestään, voidakseen torjua syytökset, 
mutta kaikella vaatimattomuudella hän sen aikoo tehdä 


ja toivoo, että tuomarit tasapuolisesti tulevat kuule- 


maan häntä antamatta kantajan syytösten ja solvaus- 
“ten vaikuttaa heidän käsitykseensä. 

Käymättä käsiksi Aiskhineen häpäiseviin puheisiin 
Demostheneen yksityiselämästä, hän ensin ryhtyy 
selvittämään hänen valtiolliseen toimintaansa kohdis- 


tettuja syytöksiä, joitten, jos olisivat tosia, olisi jo 


aikoja sitten pitänyt johtaa oikeudellisiin kanteisiin ja 
langettaviin tuomioihin. Hän kuvailee millaiseksi 
Philippos oli saattanut Hellaan tilan. Kaikkialla hänellä 
oli lahjottuja puoluelaisia ja pettureita, jotka toimivat 
hänen .viittaustensa mukaisesti ja estivät kansalaisiaan 
huomaamasta, mikä tuho kaikille oli nousemassa. 
Mitä Ateenan silloin olisi tullut tehdä? = Asettuako 
‘ Philippoksen puolelle? Vai välinpitämättömästi kat- 
‘ sella, miten vaara tuhoaisi muita, ellei kukaan estäisi 
»Tahtoisinpa .menettelymme' kiihkeimmältä moittijalta 
mielelläni kysyä, kummallako puolella hän olisi tahto- 
nut nähdä valtiomme, silläkö, joka oli kanssasyyllisenä 
siihen hätään j ja häpeään, joka on kohdannut helleenejä, 
johon puolueeseen voi lukea thessalialaiset ja heidän 
kumppaninsa, vai silläkö, joka oman voiton toivossa 
rauhassa katseli tämän tapahtuvan, johon ryhmään 
voi lukea arkadialaiset, ‘messenialaiset ja argolaiset. 
Mutta näistäkin useiden, tai pikemmin. kaikkien, on 
käynyt huonommin kuin meidän. Niin, jos Philippos 
voittonsa jälkeen suoraa päätä olisi vetäytynyt pois 

ja sen jälkeen pysynyt rauhassa millään tapaa loukkaa- 
matta omia liittolaisiaan tai muita helleenejä, silloin 
ehkä voisi olla aihetta moitteeseen ja syytöksiin niitä 
vastaan, jotka asettuivat hänen hankkeitaan vastaan; 
mutta jos hän kaikilta ilman eroa riisti kunnian, valta- 
aseman, vapauden, vieläpä missä vain voi valtiomuo- 
donkin, ettekö te siis ole tehneet kunniakkaimpia pää- 
töksiä noudattaessanne minun neuvojanió» Ateena on 
aina uhrannut varoja ja verta helleenien kunnian ja * 
menestyksen puolesta, ja niin sen silloinkin tuli nou- 
dattaa entistä tapaansa, jota Demosthenes suositteli. 
Siksi hän joka paikassa asettui Philippoksen hankkeita 
vastaan. Silloinkin kun olivat kyseessä valtiot ja kaupun- 
git, jotka aikaisemmin tai äskettäinkin olivat tuot- 
taneet Ateenalle vahinkoa, oli Demostheneen mie- 
lestä luonnollista, että kun vieras heitä uhkasi, tuli 
Ateenan olla valmis auttamaan muistelematta menneitä 
ja kantamatta niistä kaunaa. Tämä mielipide, silloin 
kun Ateena sitä noudatti, tuotti sille kiitosta ja mai- 
netta. 

Hänen toimintansa Ateenan sisäpolitiikassa oli sekin 
ollut kaupungille eduksi, eritoten hänen lakinsa trierar- 
khiasta, jonka kautta sotalaivojen varustamisen taakka 
tuli oikeudenmukaisemmin jaetuksi varallisuuden mu- 
kaan. »Ja todella ansaitsen juuri siitä kiitosta, että 
kaikki ne toimenpiteet, joihin ryhdyin, olivat sellaisia, - 
jotka tuottivat valtiolle mainetta, kunniaa ja; valtaa. . 
Mutta halventava tai häijy tai pahanilkinen ei 
yksikään valtioteoistani ole, eikä halpamielinen eikä , 
valtion arvon vastainen. Ja on näyttäytyvä, että sekä 
kotoisissa että yleishelleeniläisissä kysymyksissä on 
valtiollisella toiminnallani ollut sama leima, sillä kotoi- 
sissa asioissa hain enemmän kansan oikeutta kuin rik- 

kaitten suosiota ja yleishelleeniläisissä asioissa pidin 
enemmän väliä kaikkien helleenien yhteiseduista kuin 
Philippoksen lahjoista ja -kestiystivyydestà» - | 
Verrattain lyhyesti — suorastaan sivuuttaen sen 
mahdollisimman vähällä — Demosthenes käsittelee 
kysymystä seppelöimisen julistamisesta ja tilinteko- 
velvollisuudesta ja siirtyy jälleen valtiollisen toimin- 
tansa kuvaukseen, tällä kertaa voimakkaammin ahdis- 
taen vastustajaansa, jonka syntyperää ja vaiheita hän 
maalaa niin räikein värein, että ne hyvin vetävät ver- 
toja Aiskhineen solvauksille. Valtiorniehena Aiskhines 
muka aina on toiminut Philippoksen asiamiehenä, 
ja suurin rikos, minkä hän sellaisena on tehnyt, oli 
»pyhán sodan» aiheuttaminen Amphissaa vastaan, josta 
seurasi Philippoksen ilmestyminen Keski-Kreikkaan. : 
Silloin Demosthenes sai suurimman työnsä tehdyksi, lii- 
ton syntymään Ateenan vanhan vihollisen, Theban 
kanssa, ja silloisissa oloissa se oli ainoa mahdollinen 
keino, jonka avulla Ateena saattoi toivoa voivansa 
suoriutua vihollisistaan. Jos se sitä ei ollut, jos toisella 
tavalla olisi paremmin voitu torjua vaara, olisi Aiskhi- 
neen silloin heti pitänyt esiintyä, mutta niin hän ei 
tehnyt — eikä kenelläkään muulla ollut muuta ehdo- 
tettavaa —, vaan jälestäpäin hän esiintyy syyttäjänä, 
hän, jonka- alotteesta kumminkin helleenien tuho on 
johtunut. Demostheneen toiminta on ollut aivan yksin- 
kertaisesti Ateenan aikaisemman, Hellaan parasta kat- 
sovan politiikan jatkamista, ; ja siksi kansa niin luonnol- 
lisesti on siihen yhtynyt. — Ei saa vähäksyä sitä 
"Ateenan voimien kartuttamista, minkä Demosthenes sai 
aikaan sekä sisäpoliittisilla toimenpiteillään että luo- 
malla liittoja toisten valtioiden kanssa. On muistettava 
millainen asema oli: vastassa Philippos; jonka toiminta- 

vapautta eivät mitkään rajoitukset-sitoneet, kun taas 
Demostheneella vaan oli puhujalava käytettävänä, sama, 
jolta hänen kotimaiset vastustajansa vähän päästä 
tekivät hänen suunnitelmansa tyhjiksi. Liittolaisille 
ehkä täytyi myöntää etuja, jotka eivät säännöllisissä 
oloissa olisi tulleet kysymykseen, mutta mitä, »jos silloin 
olisin tinkinyt ja nuo valtiot olisivatkin liittyneet 
Philippokseen, mitä siinä tapauksessa nämä jumalatto- 
mat olisivat kannelleet ja puhuneet minua vastaanf» — 
Tappioon ei Demosthenes ollut syypää, sillä kaikkialla, 
missä hän henkilökohtaisesti vastusti Philipposta, lähet- 
tiläänä puhuen hänen lähettiläitään vastaan, oli hän 
suoriutunut voittajana. Mutta sotaonnesta ei Demos- 
theneita voi panna edesvastuuseen. 
Aiskhines oli neuvonut tuomareita varomaan, ettei 

Demostheneen puhujataito heitä lumoaisi, niin että ., 
heiltä asian ydin jää huomaamatta. Demosthenes on 
aina puhunut valtion hyväksi, Aiskhines. sen vihollis- 
ten etujen mukaisesti tai yksityiskoston saavuttamiseksi. 
Tämäkin oikeudenkäynti todistaa vain hänen vihaánsa, 
kateuttaan ja halpamaisuuttaan, eikä vähimmin se 
seikka, että se on kohdistettu Ktesiphoniin, kun se 
kumminkin tarkoittaa Demosthenesta. Siksi näyttääkin 
siltä, että Aiskhines on pannut asian vireille ei saattaak- 
seen rikollista laillisen tuomion alaiseksi, vaan osoit- 
taakseen puhetaitoaan ja koulutettua ääntään. Mutta 
valtiomiehelle ei ole kunniaksi puhetaito eikä äänen 
| sointu, vaan että hän pyrkii samoihin päämääriin kuin 
hänen kansansa, ja pitaa isänmaansa viholliset ja ystä- 
vät omina vihollisinaan ja ystävinään, kuten Demo- 
sthenes on tehnyt, mutta'ei milloinkaan Aiskhines, joka 
oli suruissaan, kun Ateenalla: oli menestystä, eikä 
edes huolinut peitellä iloaan, kun Philippos oli voitolla. 

Demostheneen toiminnan vastakohdaksi on Aiskhines 
halunnut asettaa menneiden aikojen johtomiehiä. 
Mutta jos erilaisia olosuhteita ottaa huomioon, ei Demo- 
stheneen tarvitse pelätä vertailua. »Olenhan minä, 
kun. valtiolla oli tilaisuus valita parasta ja kaikille 
oli tarjona kilpailu isänmaallisessa työssä, anta- 
nut parhaat neuvot, ja minun ehdottamieni kansan- 


mitettiin. kaikki, mutta teistä vastustajista ei kukaan 
ollut paikalla, paitsi milloin voi saada aikaan vahinkoa 
kansalle. Mutta sittenkun se tapahtui, jonka ei koskaan 
olisi pitänyt tapahtua, eikä kauemmin kaivattu neuvonan- 
tajia, vaan mahtikäskyjen palvelijoita ja isänmaataan 
vastaan toimivia palkkalaisia ja vieraan valtiaan imar- , 
telijoita, silloin sinä ja kaikki nuo olitte paikalla, ja 
olit suuri ja loistava ritari, mutta minä olin heikko — 
"sen tunnustan — vaan parempi isänmaanystävä kuin 
te. Kaksi ominaisuutta, oi Ateenalaiset, kuuluu kun- . 
non kansalaisen olemukseen, — täten puhuen itsestäni 
saatan puhua vähimmin moitetta herättävällä tavalla 
— nimittäin että hän valtion menestyksen aikoina aina 
harrastaa yhteiskunnan kunniata ja mahtavuutta, mutta 
kaikissa oloissa ja tilanteissa säilyttää isänmaallisen mie- ` 
len; sillä se on hänen vallassaan, mutta kyky ja toiminta- 
mahdollisuus riippuvat muista seikoista. Tätä mielenlaa- 
tua olen järkkymättä säilyttänyt. Ei silloinkaan kun 
‘minut vaadittiin luovutettavaksi, kun minua vastaan 
nostettiin kanteita amphiktyoni-tuomioistuimen edessä, 
kun minua uhattiin, kun nämä kirotut kuin villipedot 
usutettiin minun kimppuuni, en koskaan luopunut 
isänmaallisesta mielenlaadustani. Sillä jo alunpitäin 
valitsin politiikalleni suoran' ja rehellisen tien, isän- 
maan kunnian, vallan, maineen palvelemisen, niiden 

kartuttamisen, elämän niiden puolesta. Minä en vie- 
raitten menestyksestä iloiten ja riemumielin kule 
torilla, ojentaen oikean käteni ja kertoen ilosanomaa 
niille, joiden luulen sen sitten kertovan Makedoniaan, 
enkä kauhistuksella kuule valtion menestyksestä, huo- 
kaillen ja alla päin, kuten nämä jumalattomat, 
jotka ilkkuvat valtiotamme, ikäänkuin sillä eivät itseään- 
kin ilkkuisi, ja kääntävät katseensa ulospäin, ja milloin 
toinen sai menestystä helleenien onnettomuuksista, 
tästä riemuitsevat ja sanovat, että on pidettävä huolta, 
että tämä jää pysyväksi. » 

vÄlköön siis, oi kaikki jumalat, kukaan teistä tähän 
suostuko, vaan mieluimmih antakaa näillekin parempi 

- mielenlaatu ja paremmat ajatukset! Mutta jos eivät 
ole parannettavissa, niin tuhotkaa ja hävittäkää hei- 
dät, yksin heidät, juuria myöten maalla ja merellä, 
. mutta suokaa meille muille pikainen pelastus uhkaa- 
vista vaaroista ja varma onni!» 

Demostheneen puheen jälkeen ei ratkaisu voinut 
olla muuta kuin yksi, vapauttava. Olkoon että Aiskhi- 
nes ehkä juridisesti oli oikeassa ja Ktesiphonin ehdotus 
muodollisesti laiton — siitä ei enää ollut puhetta, 
ainoastaan Demostheneen toiminnan hyväksymisestä 
tai hylkäämisestä. "Demostheneen vaikuttimien puh- 


, taudesta ei voinut olla epäilystä, mutta’ koska hänen . N 


| politiikkansa oli kärsinyt tappion, niin ehkä siis kansa 
olisi saatu luopumaan hänestä. Mutta kun hän oli 
löpettanut ja äänestys pantiin toimeen valamiehistössä, 
ei Aiskhines saanut edes viidettä osaa, annetuista äänistä, 
' hänen olisi ollut maksettava robo drakhman sakko 
ja hän menetti oikeuden toiste,esiintyä syyttäjänä. 
Demosthenes sai vihdoinkin Ktesiphonin ehdottaman" 
-kunniaseppeleen. Niin syvästi Aiskhines tunsi tappiotisa 

moraalisen merkityksen, että hän vapaaehtoisesti pois- 
tui Ateenasta ja siirtyi Vähään-Aasiaan. 

Me voimme hyvin ymmärtää, että tätä puhetta 
aina on pidetty puhetaidon loistavimpana näytteenä. 
Muodollisesti se on erittäin taitavasti kokoonpantu, 
nousut ja lepokohdat seuraavat toisiaan sopivasti sovi- 
tettuina, heikko, juridinen puoli on melkein huomaa- 
mattomasti sovitettu voimakkaitten valtiollisten esi- 
tysten keskeen, kuulijoiden häväistyshalua tyydyttä- 
vät Aiskhineeseen kohdistetut solvaukset, ja nousu 
lopussa tempaa mukaan. Mutta puheen vaikutus ei 
riipu ainoastaan sen muodollisesta etevyydestä, vaan 
siitä voimakkaasta, isänmaallisesta pathoksesta, joka 
sitä kannattaa ja antaa sille sen häviämättömän elin- 
voiman. Meitä eivät nuo henkilökohtaiset solvaukset 
miellytä, me voimme asiallisessa esityksessä havaita 
väritystä, jopa vääristelyäkin, ja kumminkin puheen 
kokonaisvaikutus on yhä voimakas ja syvällinen. 


- 


VII 


Kun Ktesiphon sai vapauttavan tuomion, ja Ateenan 
kansa ajan ankeudesta huolimatta tällä teki maailmalle 
tiettäväksi, että se edelleen piti Demostheneen ajamaa 
suuntaa ` oikeutettuna. ja isänmaallisena ja Demosthe- 
nesta kiitoksen ansainneena isänmaanystävähä, ei ker- 
naasti olisi saattanut uskoa, ettei ollut kuluva monta- 
kaan. vuotta ennenkuin Demostheneen oli pakko läh- 
teä maanpakoon. Ja kumminkin kävi näin v. 324. 
Syyt tähän olivat monenlaiset. 

Spartan sodan jälkeen seurasi koko Kreikassa ras- 
kaita vuosia ja etenkin Ateena sai osansa niistä. Make- 
donian ikeen lisäksi rasitti maata kallis aika. Lykurgos 
tosin ' menestyksellä hoiti valtion raha-asioita v:een 
324, mutta elintarpeiden hinnat olivat nousseet ennen 
kuulumattomiin ja vapaaehtoisilla lahjoilla perustettu 
avustusrahasto, jonka hoitokuntaan Demosthenes kuu- 
lui, saattoi ainoastaan osaksi huojentaa tarvitsevien 
hätää. Nama olot järkyttivät kansan luottamusta 
johtoon ja saattoi sen entistä alttiimmaksi syrjävaiku- 
tuksille, 

Sillä aikaa kun Aleksanteri oli lähtenyt seikkailurik- 
kaalle Intianretkelleen, pääsivät monenlaiset väärin- 
käytökset rehottamaan valtakunnassa. Kun Aleksan- 
teri odottamatta palasi Persiaan ja ryhtyi vaatimaan 
tilille, sai. moni entinen luottamusmies kokea hänen 
vihaansa. Hänen rahastonhoitajansa, Harpalos, oli 
monin tavoin käyttänyt hallitsijansa luottamusta vää- 
rin, ja kun tuomion päivä oli tulossa, pakeni hän Kreik- 
kaan, talvella 325/4, vieden mukanaan noin 5000 talent- 


| tia sekä 6,000 palkkasoturia ja 30 sotalaivaa. Hän 


pyrki Ateenaan, mutta Demostheneen neuvosta ei 
kansa asettunutkaan yhteyteen hänen kanssaan vaan 


- kielsi hänen laivoiltaan ja miehiltään pääsyn Munykhian 


satamaan. Ilman aseellista saattuetta Harpalos silloin 


läksi Ateenaan, jossa hän anoi kansalta turvaa ja asetti 
. aarteensa, laivansa ja palkkasoturinsa sen käytettäväksi, 


Monen mielestä tilaisuutta ei mitenkään saisi lyödä 
laimin, ja tätä sotapuoluetta johti Hypereides. Demo- 
sthenes sitävastoin ei uskonut menestykselliseen sotaan 
ja vastusti näitä suunnitelmia. Kun Ateenaan saapui, 
vaatimuksia Harpaloksen luovuttamisesta aarteineen ku- 
ninkaan käskynhaltijoille, ei Demosthenes pitänyt kuiten- 

kaan mahdollisena suostua tähänkään, vaan ehdotti, että 
Harpalos oli pidettävä vangittuna ja hänen varansa 
säilytettävä linnassa, kunnes kuninkaalta saapuisi var- 
sinainen valtuutettu. Tämä tulikin päätökseksi, Har- 
palos vangittiin ja hänen varansa takavarikoitiin. 
Hänen oman ilmoituksensa mukaan niitä piti olla 700 
talenttia, mutta tuskin puolet oli jälellä. Siksi Demo- 
sthenes, jonka lautakunnan jäsenenä tuli ottaa varat 
vastaan, sai kansan päättämään, että puuttuvat varat 
oli lahjusten ottajilta perittävä takaisin, ja areiopagineu- 
voston tuli tutkia, minne ne olivat joutuneet, sekä 
saattaa lailliseen edesvastuuseen ne, jotka olivat otta- 
neet lahjuksia vastan. Harpalos pääsi pakenemaan 
ja areiopagi ryhtyi vähitellen asiaa tutkimaan. Sillä 
aikaa mieliä kiihotettiin etenkin Demosthenesta vas- 
taan, ja kun areiopagin lausunto vihdoin jätettiin kan- 
‘salle, sisälsi se, että muiden muassa Demosthenes oli 
Harpaloksen varoista saanut 20 talenttia. Asia joutui 
oikeuteen; Demosthenesta vastaan esiintyi muun 
muassa Deinarkhos, makedonialaispuolueen kiivaim- 
pia puhujia, ja jollekin puhujista Hypereides valmisti 
| syytòspuheen. Jälkimäinen oli kauan ollut Demosthe- 
neen kannattajia, mutta Viimeksi kuluneina vuosina 
hän ei ollut voinut käsittää Demostheneen pidättyvää. 
politiikkaa, joka hänestä tuntui koko entisyyden pettä- 
miseltä, ja etenkin Demostheneen haluttomuutta käyt- 


tää. Harpalokseri tarjoamaa tilaisuutta uuteen vapaus-. - - 


sotaan ei hän voinut ymmärtää muutoin kuin niin, 
että Aleksanterin oli onnistunut houkutella Demosthe-. 
nes puolelleen. Hänen puheensa, sikäli kuin säilyneistä 
murtokappaleista voi päättää, kohdistuikin Demosthe- 
neen viimeaikaiseen toimintaan, jonka muka täytyi 


johtua siitä, että Demosthenes oli lahjottu: Deinar- ` 

khos puolestaan ei niin paljon puhu Harpaloksen 
asian yhteydessä olevista seikoista, vaan uudistaa 
vanhat väitteet siitä, että Demosthenes oli kaiken 
tehnyt rahasta ja aina toiminut sen valtion vahingoksi, 
joka oli turvautunut Ateenaan. — Kun todellakin 
Demosthenes oli myöntänyt, että hän Harpaloksen 
varoista oli lainannut 20 talenttia theorika-rahaston 
väliaikaiseksi vahvistamiseksi, näytti olevan jotain 
perää väitteissä' ja Demostheneen vastustajien onnis- 
tui saada kansan luottamus vanhaan johtajaansa siinä 
määrin horjutetuksi, että tuomioistuin, jonka muodosti 
1500 valamiestä, julisti: hänet syylliseksi ja langetti 
hänet 50 talentin sakkoon. , Kun hän ei kyennyt täl- 
laista summaa (n. 300,000 mk.) maksamaan, heitettiin' 
hän vankeuteen, josta hänen kumminkin sallittiin - 
paeta. Hän-eleli sen jälkeen Aiginassa ja Trozenissa, 
surulla seuraten makedonialaispuolueen mellastelua 
Ateenassa ja — kerrotaan — katkerin mielin varoittaen 
nuorukaisia antautumasta valtiolliseen toimintaan, 
josta vain kiittämättömyyttä saa palkakseen. 

| Vielä kerran kumminkin Demostheneelle tarjoutui 
tilaisuus toimia isänmaansa hyväksi eikä hän maanpa- 
kolaisuudestaan huolimatta! sitä lyönyt laimin. Alek- 
santerin kuolemaa v. 323 seurasi levoton aika. Val- 


| käskynhaltijat eri maissa ja maakunnissa koettivat 
| käyttää väliaikaista tilaa omaksi hyväkseen, ja etenkin 
helleeniläiset kaupungit liikahtelivat kärsimättömästi, 
toivoen vapauden ajan jälleen koittavan heille. Ateena 
asettui johtamaan, ateenalainen Leosthenes keräsi. 
voimakkaan sotajoukon, jolla menestyksellisesti vas- 
tusti Makedoniasta tulevaa Antipatrosta, ja Ateenan 
lähetystöt kehoittivat - kaikkia helleenejä nousemaan. 

taisteluun yhteistä vihollistà vastaan. Demosthenes 
liittyi vapaaehtoisesti Hypereideeseen ja muihin lähet- 
tiläihin, jotka Peloponnesoksella toimivat yhteisen 
asian hyväksi. Menestys ei ollut täydellinen, mutta 
monet valtiot liittyivät heihin. Ateenassa kuultiin 
ilolla Demostheneen ylevämielisestä toiminnasta sen 
hyväksi, kansankokous päätti kutsua hänet takaisin 
sekä valtion puolesta järjestää hänen paluunsa, ja kun 
hän saapui satamaan, oli koko kansa, virkamiehet 
etunenässä, häntä riemuiten vastassa.  Pontevasti 
Demosthenes kannatti Leostheneen toimintaa, mutta 
menestys ei hänen aseitaan kauan seurannut. 

Tappioita kärsittyään Antipatros oli vetäytynyt 
Thessalian Lamia-kaupunkiin, ja piirittäessään sitä 
Leosthenes kaatui. Helleenien uusi- ylipäällikkö ei 
kyennyt saavuttamaan edeltäjänsä vaikutusvaltaa eikä 
johtamaankaan samalla taidolla. Syksyllä 322, Khai- 
roneian taistelun vuosipäivänä, ylivoimaiset makedonia- 
laiset perinpohjin voittivat helleenien joukot Kran- 
nonin luona Thessaliassa. Tappio lannisti helleenien 
mielet, pyrittiin rauhaan. ja liitto hajaantui. 

Ateenakin pyysi rauhaa, mutta Antipatros vaati 
makedonianvastaisten puhujien, Demostheneen, Hype- 
reideen ja muiden luovuttamista, muuten hän tulisi 
kaupunkia piirittämään. = Aluksi ei tähän tahdottu 
suostua, mutta makedonialaisten joukkojen lähestyessä 
Attikaa harvenivat niiden rivit, jotka mieluummin 
halusivat kunnialla kuolla kuin häpeällä elää, ja Ateena . 
antautui Antipatroksen armoille. Sen valtiomuoto 
muutettiin harvainvaltaiseen suuntaan, kaupunkiin sijoi- 
tettiin makedonialaista varusväkeä ja se velvoitettiin 
luovuttamaan sodan alkuunpanijat ja johtajat. Näiden — 
onnistui tosin yleensä ajoissa päästä Ateenasta pakoon, - 

mutta Antipatroksen miehet etsivät heitä väsymättä 
ja toinen toisensa jälkeen sai surmansa. 

Demosthenes oli paennut Argoliin rannikolle Kalau- 
reiaan, jonka Poseidonin temppelillä oli loukkaamat- 
toman turvapaikan maine. Siellä hänet makedonialaisten 
kätyrit tapasivat ja vaativat seuraamaan Antipatroksen 
luo. Demosthenes pyysi saada vielä kirjoittaa omai- 
silleen, vetäytyi temppeliin, otti kirjoitusvehkeet esiin 
ja vei piirtimen huulilleen, kuten hänen tapansa oli 
miettiessään. Mutta piirtimeen hän oli kätkenyt 
kaiken varalta vahvaa myrkkyä, ja vähän ajan päästä 
sen vaikutus jo alkoi tuntua. Silloin Demosthenes 
lausui vainoojilleen: »Nyt voitte näytellä Kreonia ja 
jättää ruumiini hautaamatta. - Minä, oi Poseidon, 
poistun vielä elävänä pyhätöstäsi, mutta Antipatros 
ja makedonialaiset eivät ole jättäneet edes temppeliäsi 
häpäisemättä.» Alttarin viereen hän jo vaipui ja siellä 
heitti henkensä. Näin kertoo tarina Demostheneen 
kuolemasta, ja koristavia piirteitä lukuunottamatta 
sillä on totuudenmukaisen leima. 

Demosthenes lopetti itse henkensä, kuollakseen va- 
paana miehenä. Siinä hän aikansa käsityksen mukaan 
toimi velvollisuuden ja kunnian vaatimusten mukai- 
sesti. Jos hän olisi joutunut vankeuteen, olisi hänestä 
tullut orja, hän olisi kuollut orjan kuoleman, saamatta 
osakseen vapaalle kuuluvaa haudan kunniaa. — Kalau- 
reialaiset pystyttivät temppelialueelle Demostheneelle 
hautapatsaan ja viettivät hänen muistoaan. Ateenassa 
kansankokouksen päätöksestä pystytettiin n. v. 280 
torille hänen vaskinen kuvapatsaansa; jonka jalustassa 
olivat sanat: é 

Valtaa kuin henkeä jos, Demosthenes, sulle ois’ suotu, 

. Vieläkään vieras ei käskisi Hellaan maass’. 

Demostheneen asema Ateenassa johtui yksinomaan 
hänen henkilökohtaisista ominaisuuksistaan. — Hänen 
yksityiselämästään on meillä erinomaisen vähän luo- 
tettavia tietoja; kuvaukset eivät ole yksimielisiä, mutta 
nähtävästi jutuilla hänen kevytmielisestä ja ylelli- 
sestä elämästään ei ole mitään perää. Kaikki päinvas- 
toin viittaa siihen, että toisten vastustajain pilkalliset 
puheet miehestä, joka juo vain vettä ja alati näyttää 
synkältä ja jonka puheetkin haiskahtavat lamppuöl- 
jylle, enemmän osuvat oikeaan. Ajan vakavuus ei 
jättänyt Demostheneelle rauhaa huolettomasti nautti- 
maan elämästä, ja ne vaatimukset, jotka hän asetti 
itselleen ja puheilleen, pakottivat vakavaan työhön. 

Jo siitä lähtien kun hän nuoruudessaan sai epäre- 
helliset holhoojansa langetetuiksi sakkoihin, tuli hänen 
osakseen heidän ja heidän ystäviensä puolelta alituista 
vihaa ja pahansuopuutta, joka ilmeni useasti toistu- 
vissa yrityksissä häpäistä häntä sekä yksityisihmisenä 
että kansalaisena. Ja luonnollisesti henkilö, joka tuli 
näyttelemään niin huomattavaa osaa Ateenan julki- 


eikä hän säästynyt niiden pyrkimyksiltä alentaa hänen 
arvoaan kansan silmissä muutenkin kuin valtiomiehenä, 
kuten eräät oikeusjutut osoittavat. Mutta todella 
rumia tahroja hänen maineeseensa ei heidän ole onnis- 
tunut saada. 

Demostheneen vastustajien taholta kyllästymiseen 
asti toistettiin väite, että hän oli lahjoille altis ja mää- 
räsi kantansa ja politiikkansa vain henkilökohtaisen 
etunsa mukaisesti. Todistuksia-ei tästä kumminkaan 

voitu esittää eikä perehtyminen hänen toimintaansa jätä 
tasapuoliseen tarkastajaan epäilyksen varjoakaan siitä, 
että Demosthenesta olisi ohjannut mikään muu kuin 
palava isänmaanrakkaus ja epäitsekäs velvollisuuden- 
tunto. Keinojensa valinnassa hän ei aina ollut kovin 
tarkka; hakihan hän apua Persiasta, kun Makedoniasta 
päin uhka tuli yhä läheisemmäksi eikä hän epäröinyt 
persialaisen kullan avulla kannustaa ja varustaa muita 
helleeniläisvaltioita vastustukseen Makedoniaa vas- 
taan. ,Tátá kuten yleensäkin antautumista tekemisiin 
Persian kanssa on luettu hänelle viaksi. Mutta kun 
jo parin miespolven aikana Hellaassa oli totuttu käyt- 
tämään Persian apua helleenien keskinäisissäkin asioissa 
eikä Persiasta päin mikään suoranainen vaara ollut 
' uhkaamassa, voi Demostheneen menettelyn silloisissa 
oloissa ymmärtää,. vaikka etenkin vieraan kullan käyttö 
vaikuttaa meihin vastenmielisesti. 

Demosthenes Ori täysin selvillä siitä vastakohdasta, 
joka eroitti Ateenan valtion Makedoniasta. Hän on 
syvästi vakuutettu siitä, että aifioastaan kansanvaltai- 
nen vapaa valtiomuoto on helleeneille onneksi, ja siksi ' 
hän niin intohimoisesti ponnistelee nostattaakseen 
kansansa Philipposta vastaan, jossa hän näkee laeista 
piittaamattoman itsevaltiuden; kaiken. vapaan. ‘val 
tiollisen toiminnan vihollisen olennoituna, ja jonka 
taitavasti johdetun valtiollisen ja sotilaallisen toimin- 
nan hän jo ennen: muita käsittää pyrkivän saattamaan 
koko Hellaan kaskynalaisuuteen. Myöskin määritel- ' 
lessään kañtaansa Hellaan valtioiden keskinäisissä selk- 
kauksissa hän ilmaisee uskonsa kansanvallan onnel- 


listuttavaan voimaan, ja vaatii tukemaan sitä, milloin 


harvainvaltaiset: pyrkimykset missäkin ovat uhkaa-` 


On moitittu Demosthenesta siitä lyhytnäköisyydestä, 
jolla hän asettui vastustamaan muka välttämätöntä 
kohtaloa. Olisihan hänen — niin sanotaan — pitänyt 
nähdä, että Hellaan pikkuvaltioiden aika oli mennyt, 
että niissä vallitseva nurkkapatriotismi veisi Hellaan 
sekä valtiollisesti että sivistyksellisesti häviöön ja että 
ainoa pelastus oli ajoissa omaksua panhelleeninen aate, 
sellaisena kuin Isokrates sitä saarnasi, ja Makedonian 
hallitsijaan liittymällä hankkia Ateenalle tilaisuus rau- 
halliseen vaurastumiseen ja pelastaa sille niin suuri 
osuus sen entisestä vallasta ja loistosta kuin mahdol- 
lista, ehkäpä vielä saada se kasvamaankin lojaalisesti 
tukemalla Makedonian hallitsijan' pyrkimyksiä Hellaan 
yhdistämiseksi, ja samalla huolehtia siitä, että vanha 
vapaus ei tulisi liiaksi kärsimään tästä. 

Ei kumminkaan voi ihmetellä, että Demosthenes, 
jolle Ateenan suuri menneisyys oli kallis, jonka sydä- 
meen sen loistavat muistot lähtemättömästi olivat 
kasvaneet, ja. joka uskoi vapauteen, koetti pelas- 
taa sitä, niin kauan kuin voi. Lisäksi hän, niin 
aikaisin kuin huomasikin, mikä vaarallinen vastustaja 
Ateenalle oli kasvamassa Philippoksessa, ei kummin- 
kaan voinut aavistaa, että tämä olisi niin paljon aika- 
laisiaan etevänipi ja niin suuressa määrässä sitä paitsi 

- olojen suosikki, kuin myöhemmin osoittautui. Demo- 
sthenes uskoi viimeiseen saakka, että helleenit yksimie- 
lisesti liittymällä yhteen kykenisivät menestyksellä 
vastustamaan Makedoniaa ja pudistamaan sen ikeen 
hartioiltaan. Hän näki siinä yhteishelleeniläisen teh- 
tävän, joka oli suoritettava Ateenan johdolla, Tässä 
uskossa Ateenan johtoasemaan oli hänen voimansa, 

* mutta samalla hänen heikkoutensa. Niin korkealle hän 

+ ei kyennyt kohoamaan, että hän yleensä olisi voinut 

katsoa asioita pelkästään yleiskreikkalaiselta kannalta 
ja sen hengen elähyttämänä temmata kaikki muut 
mukaansa, vaan hän näki Ateenassa sen valtion, 
joka paraiten edusti vapaata helleeniläisyyttä, siksi 
sen tuli johtaa, siksi sen etu samalla oli Hellaankin etu. 

Mutta saattoiko odottaa, että Ateena todella kykenisi 
valvomaan sekä omia etujaan että Hellaan menestystä? 
Demosthenes on kyllä selvillä sen kansanvallan puut- 
teistä ja sen sisäisistä heikkouksista. Hän koetti saada 
aikaan parannusta, mutta niin paikallaan kuin hänen 
reforminsa olivatkin, eivät ne menneet kyllin syvälle. 
Hän tahtoi saada aikaan suurempaa oikeudenmukai- 
suutta ja samalla tehokkuutta sota- ja varustusvelvol- 
lisuuksissa, hän pyrki saamaan valtionvarojen käyttöä 
järkiperäisemmäksi ja onnistuikin siinä ajaksi. Mutta 
sillä ei kaikki ollut tehty. Kansassa vallitsevaa velttoutta 
ja itsekkyyttä hän puhujalahjojensa koko voimalla 
ahdisti ja hän tahtoi temmata kansalaisensa irti siitä, 
mutta hetkellisen innostuksen huumauksen aikaansaama 
nousu ei voinut jäädä pysyväksi; siinä olisi tarvittu 
kestävän sisäisen työn aikaansaama muutos valtioelä-. 
mää vallitsevassa hengessä. 

Mutta se, minkä Demosthenes sai aikaan, oli kum- 
minkin oleviin oloihin katsoen suuremmoinen saavu- 
tus. Eihän hän virallisesti ollut muuta kuin kansalai- 
nen tasa-arvoisten kansalaisten parissa, jonka henki- 
lökohtaisesti tuli vaikuttaa kansalaistensa mieliin sen 
politiikan hyväksi, mikä hänen vakaumuksensa mukaan 
yksin voi viedä isänmaan onneen, ja mikä oli sen arvon 
ja menneisyyden mukainen. Selvemmin kuin laajoista 
selostuksista käy Demostheneen toiminnan ja aseman 
tukaluus ilmi hänen omista -sanoistaan: »Ensiksikin 
Philippos itsevaltiaana hallitsi niitä, jotka häntä seu- 

rasivat, mikä sotaan nähden on kaikkein tärkeintä; 
edelleen nämä aina olivat aseissa; lisäksi hänellä oli 
runsaasti varoja, ja hän teki, minkä havaitsi hyväksi, 
ennakolta siitä ilmoittamatta kansanpäätöksillä ja neu- 
vottelematta julkisesti, ilman juonittelijain arvostelua, 
joutumatta syytteenalaiseksi laittomuudesta, olematta 
tilivelvollinen kenellekään, vaan hän oli yksinkertai- 
sesti itse hallitsija, päällikkö, kaikkien herra. Mutta 
minä, joka olin asettunut häntä vastaan — sillä tämäkin 
ansaitsee tutkimista — kenen herra minä olin? = Ei 
kenenkään; sillä itse puhevallan kansankokouksessa, 
ainoa oikeus, joka minulla oli, senkin te myönsitte 
yhtäläisesti hänen palkkalaisilleen kuin minulle, ja 
mikäli nämä pääsivät voitolle minusta — monasti 
näinkin kävi milloin mistäkin tekosyystä — sikäli te 
poistuitte kansankokouksesta päätettyänne vihollisten 
hyväksi.» 

Se ase, jolla Demosthenes - pääasiallisesti suoritti 
taistelunsa, oli puhuttu sana, ja puhujana hän on his- 
torian suurimpia. Hänen voimansa ei ollut väittelijän 
kyvyssä sattuvalla iskusanalla tukita, vastustajan suu 


eikä myöskään haltioituneena, hetken tunteen kuo- 


hahtavalla ryöpyllä temmata kuulijain mielet mukaansa. 
Milloin hän tahtoi saada painavan sanan sanotuksi 


kansalaisilleen, ei hän luottanut hetken inspirationiin, 
‘vaan valmisti tyystin harkiten sanottavansa. Jo hänen 


esityksensä. muodollinen puoli osoittaa, millä tunnol- 
lisuudella hän aina kävi työhönsä käsiksi. Lause- 
rakenne on taikka ja luja, emme tapaa huolimattomasti 
ja harkitsematta paperille heitettyjä lauseita ilman 
loogillista yhtenäisyyttä, mutta emme myöskään Iso- 
krateen ja hänen koulukuntansa pitkiä, soljuvia perio- 
deja, joiden tasaiseen tahtiin sisällön voima uuptineena 

nukahtaa. Sisällön laadun mukaan lauserakenne ja 
sanavalinta Demostheneella herkästi vaihtelee tasai-. 
sesti kertovasta aina lyhyihin kysymyksiin ja huudah- 
duksiin, joissa pidätetty intohimo purkautuu. Ei 
huomaa pihtien pitämiä, mutta pelkkä muoto ei myös- 
kään pääse loistamaan sisällön kustannuksella. Hänen 
suurissa puheissaan juuri voimakas tunne ja intohimoi- 
nen pyrkimys saada kuulijat vakuutetuiksi siitä, mitä 
isänmaan etu vaatii, välittömästi tempaa nykyisenkin 
lukijan mukaansa, vaikka häneltä puuttuu se, mikä 
lisäsi vaikutusta Demostheneen omaan kuulijakuntaan, 
nimittäin suullinen esitys, sillä hänen puheensa ovat 
aijotut kuultaviksi, eivät luettaviksi, vasta kuultuina 
ne todella pääsevät oikeuksiinsa. 

Puheissa löytää kyllä kylmästi harkitseva kritiikki 
paljonkin, jota sen täytyy pitää poikkeuksena objektii- 
“visesta totuudesta — vaikka kyllä on myönnettävä, 
että toisinaan tässä kritiikissä on haluttu mennä aivan | 
liian pitkälle, On kumminkin muistettava, että nämä . 
puheet eivät ole minkään historioitsijan tasapuolista 
esitystä, vaan Ateenan puoluekiistojen temmellykseen 
voimakkaasti osaaottaneen personallisuuden. taistelu- 
aseita, joilla hän välittömästi on tahtonut vaikuttaa 
kuulijakuntaansa ja terästää sitä toimintaan tai saada 
sen vakuutetuksi määrätyn kannan oikeutuksesta, ja. 
sama niiden tarkoitus myös oli, kun ne tehtyään teh- 
tävänsä kansankokouksessa tai tuomioistuimen edessä, 
levisivät lentokirjasina, joita luettiin ääneen ja jotka 
joutuivat vilkkaan keskustelun alaisiksi. . 

Eikä niiden vaikutus suinkaan päättynyt tähän. 
"Demostheneen kuolemankin jälkeen on hänen puheitaan 
luettu ja tutkittu. Hänen oikeuspuheitaan jälkimaailma 
piti erittäin antavina lähteinä ateenalaisen oikeuden 

tuntemiseksi, hänen valtiopuheitaan historiallisina läh- 
. teinä. Puhetaidon mestarinäytteinä niitä analysoitiin 
yksityiskohtia myöten, niitä koetettiin mukailla, kuten 
muun muassa monet Demostheneen puheiden joukossa 
. säilyneet epäperäiset puheet todistavat, ja niiden esi- 
— kuvallinen asemaroli järkähtämätön. È 
Mutta tällä ei Demostheneen merkitys jälkimaail- 
malle ole tyhjennetty. Kun hellenistisellä ja roomalai- 
sella ajalla vanha Hellas vapautensa menettäneenä 
vaipui yhä suurempaan vähäpätöisyyteen ja huomaa- 
mattomuuteen ja yksinvalta rehenteli koko voimas- 
saan, esiytyi Demostheneen haahmo tätä synkkää 
taustaa vastaan vielä loistavampana vanhan vapauden 
ja kansanvallan viimeisenä suurenmoisena tulkkina 
ja puoltajana. Ja tällaisena hänen “muistonsa on | 
kautta aikojen pysynyt elävänä ja elävöittävänä. 
Hänen elämäntyönsä arvostelussa on tosin vaihteluja 
todettavissa, varsin vastakkaisiksi ovat tuomiot siitä 
voineet muodostua. Kun taistelu itsenäisyyden ja 
vapauden puolesta vierasta sortovaltaa vastaan leimuaa 
palavana, silloin Demostheneen kuva palautuu mieliin 
esimerkkinä, jota kannattaa koettaa noudattaa. Mutta 
on niitäkin suuntia, joilla ei ole tilaa Demostheneen 
tapaisille luonteelle. Milloin laajennuksiin pyrkivä 
imperialismi ja voimakkaaseen yksinvaltiuteen liittyvä 
luja keskitys tuntuu edustavan valtioelämän parasta 
muotoa, ei Demosthenes enää, vaan Philippos esiintyy 
esimerkiksi kelpaavana esikuvana. Silloin Demosthe- 
neen luonteen ja toiminnan heikkoja puolia tutkitaan, 
Aiskhines ylistetään kaukonäköisenä ja isänmaansa 
"parasta käsittävänä valtiomiehenä ja vastustus Phi- 
lipposta vastaan on.itsekästä nurkkapatriotismia ilman 
laajempia näköaloja.. Mutta silloinkin ani harva voi 

olla näkemättä ja tunnustamatta, että Demosthenesta 
johti palava isänmaanrakkaus. 

Jäljennöksiä siitä kuvapatsaasta, jonka ateenalaiset 
pystyttivät Demostheneelle, on meille säilynyt. Harras 
isänmaanystävä seisoo puhujan asennossa kädet ris- 
tissä; vaipan on hän kietonut ympärilleen ollenkaan 
ajattelematta ulkonaista vaikutusta, täydellisenä vas- 
takohtana Aiskhineelle, joka kuvapatsaassaan esiintyy 
melkein keikarimaisen sirosti huolitelluin vaipanpoi- 
muin. Mutta Demostheneelle ei ulkonainen koreus 
tule mieleen, hänen kasvoissaan on sanomattoman 
huolestunut ilme, samalla kuin niissä on lannistuma- 
tonta jäntevyyttä. Sellaisena hänen kuvansa lähtemät- 
tömästi piirtyy mieleen. Kasvojen uurteet ovat syn- 
tyneet ylivoimaisessa taistelussa isänmaan vapauden 
ja kansan itsenäisyyden puolesta. Käsien toivoton 
asento ei ihmetytä miehellä, joka näkee toiveiden 
luhistuvan kamppailussa haluttomuutta ja itsekkyyttä 
vastaan. Mutta murtumattomana hän viimeiseen asti 
omaa itseään unohtaen on ponnistanut voimansa 
ylevien ihanteittensa puolesta. 


Khaironeian jalopeura. 
* Pystytetty v. 338 kaatuncitten 
Thebolaisten muistolle. Nykypäi- 
vinä korjattu entiselleen. 

